সোমলতা: সুরের ভেলায় এক খোলা হাওয়া\nস্টেজে নানা রঙের আলোর সাথে আঁধারের খেলা। টিকালো নাকের, লম্বা গড়নের এক মেয়ে মাইক্রোফোন হাতে মধ্যমণি হয়ে গান গাইছে। কোমর ছাড়িয়ে যাওয়া লম্বা চুল লাগামছাড়া খোলা হাওয়ার মতোই ঢেউ তুলেছে পরনের জিন্স আর শার্টে। কাজল মাখা চোখ, চিবুকে আলোর ঝলকানি, সবুজ রঙা মিঠে আলোয় তার খোলা চুলগুলোও সবুজাভ হয়ে উঠেছে। কেমন এক স্বপ্নিল দৃশ্য! মেয়েটি গেয়ে চলেছে, পারফর্ম্যান্সের জবাব নেই। দৃষ্টি শ্রোতাদের উপর নিবদ্ধ, কিন্তু ভেতরে যেন ডুবে আছে সুরের মোহনায়। এক অদ্ভুত রসধারায় সিক্ত প্রাণ। ভাবছেন রূপের বর্ণনা দিতে বসেছি নাকি গানের? এ প্রশ্নের জবাব দেয়া মুশকিল। তাই হয়তো রবীন্দ্রনাথের নাম নিয়ে সে প্রশ্নের জবাব গায়িকা নিজেই দিয়েছেন- “আমি রূপে তোমায় ভোলাবো না…গান দিয়ে দ্বার খোলাবো” (অ্যালবাম: মোর ভাবনারে- ২০১৬)। তিনি যখন গান করেন, তখন তার জাদুকরী কন্ঠের আবেশে অবশ হতে বাধ্য হয় দূরের বা কাছের যেকোনো প্রান্তের শ্রোতা। সোমলতার সোমরসে সিক্ত হতে বাধ্য হয় সকল সঙ্গীতপ্রেমীর মন।\n“রূপে তোমায় ভোলাবো না”; source: chordify.net\nসোমলতা আচার্য্য চৌধুরী, ওপার বাংলার গান যারা নিয়মিত শোনেন, তাদের নতুন করে পরিচয় করিয়ে দেওয়ার কিছু নেই। ‘তুমি আসবে বলে তাই’, ‘অন্ধকারের পরে’, ‘আমি বৃষ্টি দেখেছি’, ‘জাগরণে যায় বিভাবরী’- ‘রঞ্জনা আমি আর আসবো না’ ছবিতে গাওয়া এই গানগুলোই তাকে রাতারাতি করে দেয় বিখ্যাত করে তোলে এবং জায়গা করে দেয় সঙ্গীতপ্রেমীদের মনে। ভারতীয় বাংলা ছবিতে নির্মাতাদের পছন্দের প্লেব্যাক সিংগারদের মধ্যে অন্যতম এখন সোমলতা। কন্ঠই তার পরিচয়। কী করে সঙ্গীত জগৎ পেলো সোমলতাকে? চলুন শোনা যাক তার উঠে আসার গল্পটা।\nছোটবেলায় বর্ণপরিচয় শেখার আগেই তার গানে হাতেখড়ি হয়। পরিবারের অধিকাংশ সদস্যই ছিলেন সঙ্গীতের সাথে যুক্ত। গানটা তাকে ধরিয়ে দিয়েছিলেন ঠাকুরমা। সঙ্গীতের সাথে সোমলতার সখ্য হতে সময় লেগেছিল অবশ্য। তার ভাষ্যমতে, তিনি প্রথম প্রথম সঙ্গীতের জ্ঞান আয়ত্ব করার উপর বেশি জোর দিতেন, যদিও জরুরি ছিল মন আর আত্মার সংযোগ। কিন্তু এই সঙ্গীত যেন তিনি পেয়েছিলেন উত্তরাধিকার সূত্রে। তার সাথে যোগ হয়েছিল তার মাধুর্যময়ী কন্ঠ। তাই বেশিদিন লাগেনি সুরের লাগাম ধরে ফেলতে। বাড়িতে যখনই কোনো অতিথি আসতো, তাদের বিশেষ অনুরোধে গাইতেই হতো সোমলতাকে। এটা এমনি এক অভ্যেসের মতো হয়ে গিয়েছিল যে, একবারের এক অতিথি তাকে গান গাওয়ার অনুরোধ না করলে তিনি বেশ চিন্তায় পড়ে যান। মাকে গিয়ে জিজ্ঞেস করেন, “উনি আমায় গাইতে বললেন না যে?”\nসুরের ভেলায় এক গোছা খোলা হাওয়ার মতোই তিনি; source: youtube.com\nসোমলতার শেকড় কিন্তু ছড়িয়ে আছে বাংলাদেশে। তার বাবা শ্যামল আচার্য্য চৌধুরী ময়মনসিংহের মানুষ, আর মা নোয়াখালীর। মুক্তাগাছার এক বনেদী জমিদার বংশে তার জন্ম। ১১ বছর বয়সে পন্ডিত বীরেশ রায় এর কাছে ক্ল্যাসিকাল মিউজিকের তালিম নিতে শুরু করেন সোমলতা। গুরু হিসেবে বীরেশ রায় ছিলেন যথেষ্ট আধুনিকমনা। সব ধরনের গান গাইতেই তিনি উৎসাহ যোগাতেন সোমলতাকে। বাড়িতে ক্রিস ডি বার্গ আর মাইকেল জ্যাকসন নিয়মিত শুনতেন তিনি। ’৯০ এর দশকের চার্টবাস্টার অ্যাকুয়ার ‘আই অ্যাম এ বার্বি গার্ল’ গানটি তার আগ্রহ জাগিয়ে তোলে ওয়েস্টার্ন পপ মিউজিকে। এরপরে শুরু করলেন নিজে নিজে পপ মিউজিক শোনা, সুরভঙ্গিমা অনুসরণ করার চেষ্টা, আর নতুন গায়কীর উদ্ভাবনা। ধীরে ধীরে আবিষ্কার করলেন ইয়োডেলিং (yodeling, দ্রুত স্বর ওঠানামা করানোর একরকম পদ্ধতি) এর মতো ভয়েস মড্যুলেশন টেকনিকগুলোতে তিনি বেশ পারদর্শী। ক্ল্যাসিকাল আর ওয়েস্টার্ন ঘরানা দুটোর উপরই এক অভূতপূর্ব দক্ষতা নিয়ে গানের জগতে আবির্ভূত হয়েছেন সোমলতা। তাই তার ফিউশন করা গানগুলোই (যেমন- রক ধাঁচে রবীন্দ্রসঙ্গীত) বড় বেশি শ্রুতিমধুর হয়ে ওঠে শ্রোতার কাছে।\nসোমলতা পড়াশোনা শেষ করে আশুতোষ কলেজে সাইকোলজির গেস্ট লেকচারার হিসেবে যোগ দেন (এখনও কর্মরত)। পাশাপাশি চলতে থাকে তার সঙ্গীতচর্চা। পেশাদার ভোকালিস্ট হিসেবে তার যাত্রা শুরু হয় বিভিন্ন মিউজিক প্রোডাকশনে ব্যাকিং ভোকাল হিসেবে অংশ নিয়ে। ব্যাকিং ভোকাল হিসেবে তার কন্ঠ লীড ভোকালিস্টদের পরিবেশিত গানে এক আলাদা আস্বাদন যোগ করতো। এক পারিবারিক বন্ধু তাকে একটি মিউজিক স্টুডিওর সাথে পরিচয় করিয়ে দেন। ধীরে ধীরে নজরে আসতে থাকেন সোমলতা। ২০০৫-এ সুনামি রিলিফ ফান্ড প্রোগ্রামে তিনি প্রথম ব্রেক পান। সেখানে ঊষা উত্থুপের মতো নামকরা শিল্পীদের পাশাপাশি তিনি স্টেজ মাতান। এরপরে ‘তারা’ মিউজিক চ্যানেলে পরমব্রত চট্টোপাধ্যায়ের উপস্থাপনায় ‘টেক এ ব্রেক’ নামে একটি মিউজিক্যাল শোতে অংশ নেন তিনি।\nপেছন ফিরে তাকাতে হয়নি তাকে। ২০০৭ সালে প্রথম ‘দ্য পারফেক্ট ওম্যান’ নামে একটি ফিচার ফিল্মে ‘মেক লাভ টু মি’ শিরোনামের একটি ইংরেজি গানে কন্ঠ দেন তিনি। তবে প্লেব্যাক সিঙ্গার হিসেবে তার প্রথম সাফল্য নীল দত্তের ‘ক্রস কানেকশন’(২০০৯) ছবিতে ‘ইচ্ছেগুলো যে দিচ্ছে ইশারা’ গান দিয়ে। এরপরে ২০১১-তে অঞ্জন দত্তের ‘রঞ্জনা আমি আর আসবোনা’ ছবিতে ৬টি গানে কন্ঠ দিয়ে তার বাজিমাৎ। এই ছবির গানগুলোতে সোমলতা একইসাথে দেখিয়েছেন ওয়েস্টার্ন ঘরানার উপর তার পারদর্শিতা আর রবীন্দ্র সঙ্গীতে ফিউশনের জাদু; দেখিয়েছেন শিরিশিরে হাওয়ার মতো ঠান্ডা সুর কিংবা উদ্দাম ঝড়ো হাওয়ার মতো দুরন্ত সুর, দুটোর উপরই কী অদ্ভুত নিয়ন্ত্রণ তার। সুরের জগতে যেন কোনো দেবীর মূর্ত রূপ তিনি।\nসুরের সরস্বতী বললেও অত্যুক্তি হবে না; source: youtube.com\nক্যাজুয়াল জিন্স আর শার্টে ব্যান্ড গার্ল অবতারে রক স্টাইলে রবীন্দ্রসঙ্গীত গেয়ে প্রথাগত রবীন্দ্রসঙ্গীতপ্রেমী ও শিল্পীদের সমালোচনার শিকার হয়েছেন সোমলতা। কিন্তু তিনি জানতেন তিনি কী করছেন, আর তা থেকে তিনি পিছপা হননি। কেন রবীন্দ্রসঙ্গীত শুধু প্রথাগতভাবেই গাইতে হবে, এই প্রশ্ন তার তরুণ বয়স থেকেই ছিল। রবীন্দ্রসঙ্গীতকে ভালোবেসে, তরুণ প্রজন্মের পছন্দনীয় করে, যুগোপযোগী নতুন ধারায় নিয়ে এসেছেন তিনি। আর তাই ‘মায়াবন বিহারিনী’, ‘তোমায় গান শোনাবো’, ‘তোমার খোলা হাওয়া’, ‘মোর ভাবনারে’ এমন ক্ল্যাসিকাল রবীন্দ্র সঙ্গীতগুলোর আকর্ষণ হারিয়ে যায়নি তরুণ প্রজন্মের মাঝ থেকে। পপ মিউজিকের সাথে সমান তালে মনের আনন্দে গলায় রবীন্দ্রনাথও চালিয়ে যাওয়ার আগ্রহ পাচ্ছে তরুণরা। রবীন্দ্র অঙ্গনে একজন সোমলতার প্রয়োজন ছিল বৈকি।\nএকজন সোমলতার প্রয়োজন ছিল; source: youtube.com\nআগেই বলা হয়েছে, ওয়েস্টার্ন আর ক্ল্যাসিকাল দুটোতেই সোমলতা সিদ্ধহস্ত। তিনি পারেন একটি গানের প্রতিটি লাইনের, প্রতিটি কথার, প্রতিটি শব্দের অন্তর্নিহিত আবেদন তার কন্ঠের আশ্চর্য কারুকার্যে ফুটিয়ে তুলতে। সম্প্রতি মুক্তি পাওয়া ‘The Bongs Again’ ছবিতে তার আধুনিক ধাঁচে গাওয়া রবীন্দ্রসঙ্গীত ‘তোমায় গান শোনাবো’র কথাই ধরা যাক। সুরের সাথে হারাতে পারা যেকোনো শ্রোতামাত্রই উপলব্ধি করতে বাধ্য- শুরুতে যখন সোমলতা গেয়ে ওঠেন, “এলো আঁধার ঘিরে…”, যেন হঠাৎ করেই চারপাশ স্তব্ধ হয়ে যায়। যেন সত্যিই এক অন্তহীন অন্ধকারে মূর্ছিত হয়ে আসছে চারদিক। এরপর যখন শোনা যায়, “শুধু আমার হিয়া বিরাম পায় নাকো”, শ্রোতার মনে হবে সে স্বয়ং যেন আসলেই কতদিনের অবসাদক্লিষ্ট, শ্রান্ত। আবার যখন শেষের দিকে বেজে ওঠে, “আমার কাজের মাঝে মাঝে, কান্না ধারার দোলা তুমি থামতে দিলে না যে”, মনে হবে যেন অজ্ঞাত কোনো অভিমান দলা পাকিয়ে গলা ছাড়িয়ে চোখের দুয়ার ছাপিয়ে দেবে এখনই। এই অনুভূতিগুলো সোমলতা তার শ্রোতার ভেতর অনায়াসে জাগিয়ে দিতে পারেন তার কন্ঠের অনন্য কারিগরিতে, স্বরের সূক্ষ্মাতিসূক্ষ্ম ওঠানামায়।\n‘মোর ভাবনারে’ অ্যালবামের প্রচ্ছদ ; source: youtube.com\nসোমলতার উল্লেখযোগ্য গান অনেক। এখন এমন অবস্থা দাঁড়িয়ে গেছে যে, সোমলতা গান গাইলে তা উল্লেখযোগ্য হতে বাধ্য। সোমলতার প্লেব্যাক করা আর সব ছবিগুলোর মধ্যে আছে ‘ক্রস কানেকশন’, ‘বেডরুম’, ‘ইউ-টার্ন’, ‘দত্ত ভার্সাস দত্ত’, ‘হাফ-সিরিয়াস’, ‘মাছ মিষ্টি অ্যান্ড মোর’, ‘আমার আমি’, ‘বেলা শেষে’, ‘উনিশে এপ্রিল’, ‘চতুষ্কোণ’ ইত্যাদি। এছাড়া তার একক অ্যালবামের তালিকায় আছে ‘চুপকথা’(২০০৯), ‘আমি আছি এর মাঝে’(২০১৪), ‘মোর ভাবনারে’(২০১৬)। নিজের তৈরি একটা ব্যান্ডও আছে তার, ‘সোমলতা অ্যান্ড দ্য এসেস’।\nএই ভিড়ের মাঝেই তিনি খুঁজে পান নিজেকে; source: picssr.com\nবেশ আছেন তিনি। গাইছেন নিজের মনে, সিনেমায় একের পর এক হৃদয় কাঁপানো প্লেব্যাক দিয়ে যাচ্ছেন, নিজের ব্যান্ড নিয়ে কনসার্ট করে বেড়াচ্ছেন, একটু গোছানো সময় পেলেই নিয়ে আসছেন নিজের সলো অ্যালবাম। এখনও অনেকটা পথ যাবার আছে তার, অর্থাৎ আরও অনেক অনেক সুরে শ্রোতাদের মন মাতানোর আছে। বেঁচে থাকুন সোমলতা। তার সুরের সোমরস ধারা আকুল ভক্তপ্রাণে এসে ঠাঁই পেতে থাক, ঠিক যেমনটা রবিবাবুর কথায় তিনি গেয়েছেন, “আমার সকল রসের ধারা, তোমাতে আজ হোক না হারা…”।


নভেম্বরে চলবে দেশব্যাপী সাঁড়াশি অভিযান ! - Ekusher Bangladesh\nনভেম্বরে চলবে দেশব্যাপী সাঁড়াশি অভিযান !\nEkusher Bangladesh October 21, 2017 জাতীয় No Comments\nমাত্র ৮ দিনে বিএনপির দেড় হাজার নেতাকর্মীর বিরম্নদ্ধে মামলা করা হয়েছে। তবে বিশেষ উদ্দেশ্যে এজাহারে এদের সিংহভাগই অজ্ঞাত পরিচয় উল্লেখ করেছে পুলিশ। আগামীতে কোনো আন্দোলন কর্মসূচি চলাকালে বিশৃঙ্খলা সৃষ্টি হলে মামলা রুজুর ক্ষেত্রে তা আরও জোরেশোরে কাজে লাগানো হবে\nফেনীতে আইন-শৃঙ্খলা বাহিনীর টহল: বিএনপির ২২ ...\nভাই পুলিশ এতো ভালো হলো কিভাবে? ...\nএই_মাত্র_পাওয়া – নতুন যে আবদারের অনুমতি ...\nঅবসরের ঘোষণা দিলেন অর্থমন্ত্রী – জেনে ...


প্রকাশ: ২৭ জুলাই ২০ । ০০:০০ । প্রিন্ট সংস্করণ\nকভিড-১৯ আমাদের জীবনকে এমন নানামুখী নতুন চ্যালেঞ্জের মুখোমুখি দাঁড় করিয়েছে, যা কিনা আমাদের অস্তিত্ব রক্ষার সংকটে ফেলছে। বাঁচার জন্য আমাদের যে রুটি-রোজগার তা এখন পুরোপুরি অনিশ্চিত। বর্তমানে বিশ্বের পূর্ণ বা খণ্ডকালীন মোট কর্মশক্তির প্রতি পাঁচজনের মধ্যে চারজনের পেশা কোনো না কোনোভাবে কভিড-১৯ এর কারণে ক্ষতিগ্রস্ত হচ্ছে। ৩০ জুন আন্তর্জাতিক শ্রম সংস্থা (আইএলও) তাদের পর্যবেক্ষণ নিয়ে পঞ্চম সংস্করণ প্রকাশ করেছে। সেখানে উঠে এসেছে বছরের দ্বিতীয় প্রান্তিকে বিশ্বব্যাপী কর্মঘণ্টা ১৪ শতাংশ কমে গেছে এবং অন্তত ৪০ কোটি মানুষ পূর্ণকালীন চাকরি হারিয়েছে। এ ছাড়া অনানুষ্ঠানিক খাতে কর্মরত প্রায় ১৬০ কোটি মানুষের জীবিকা নির্বাহ ঝুঁকির মধ্যে রয়েছে।\nবাংলাদেশের চিত্রও ভিন্ন কিছু নয়। বেসরকারি গবেষণা প্রতিষ্ঠান পলিসি রিসার্চ ইনস্টিটিউটের হিসেবে বাংলাদেশে অন্তত দেড় কোটি মানুষ চাকরি হারানোর তালিকায় যুক্ত হতে পারে। এখন এই দেড় কোটি মানুষ যদি চাকরি হারায়, তাহলে তাদের পরিবারে গড়ে চারজন করে সদস্য যদি ধরা হয়, তাহলে আরও অন্তত পাঁচ কোটি মানুষ অনিশ্চয়তার মধ্যে পড়বে। এ ছাড়া, বিশ্বেও ১৬৯টি দেশে বাংলাদেশের এক কোটিরও বেশি মানুষ কাজ করে। এর মধ্যে প্রায় ৭৫ শতাংশেরই কর্মসংস্থান মধ্যপ্রাচ্যে। মধ্যপ্রাচ্যে তেলের দাম পড়ে যাওয়ায় সেখানে চাকরিচ্যুতি শুরু হয়েছে। ফলে সেসব দেশে বিপুল সংখ্যক বাংলাদেশি প্রবাসী শ্রমিক চাকরি হারানোর ঝুঁকিতে রয়েছে। দেশের প্রায় ৮৯ শতাংশ শ্রমশক্তি নিযুক্ত অনানুষ্ঠানিক খাতে যেমন- হোটেল-রেস্তোরাঁ, পাইকারি ও খুচরা বিক্রেতা প্রতিষ্ঠান, গৃহকর্মী, ক্ষুদ্র কারখানা ইত্যাদিতে। তারা অনেক সময় প্রায় বিনা নোটিশে পাওনা ছাড়াই ছাঁটাই হয়ে যাচ্ছে। অন্যদিকে, অনেক বেসরকারি প্রতিষ্ঠান কর্মীদের জন্য যে বার্ষিক মুনাফা এবং পদোন্নতি তা স্থগিত রেখেছে। করোনার বিরূপ প্রভাব ব্যবসা-বাণিজ্যের ওপর যতটা হানা দিচ্ছে, সেই অনুযায়ী শ্রমবাজারেও এর ভয়াবহতা দেখা দিচ্ছে।\nএখন এই যে এত ক্ষয়ক্ষতির হিসাব তা কি শুধুই আর্থিক? মোটেও না। এই লাখ লাখ কর্মীর আয় নেই মানেই তাদের খাবার নেই, নিরাপত্তা নেই আর সেই সঙ্গে নেই ভবিষ্যৎ নিশ্চয়তা। এই মহামারি পারিবারিক আয়ে বিপর্যয় নিয়ে আসায় যিনি উপার্জনকারী ছিলেন তার ভেতরে হতাশা ও ক্ষোভ তৈরি হবে যা মানসিক স্বাস্থ্যের ওপর ভীষণভাবে নেতিবাচক প্রভাব ফেলবে। আর ঘরবন্দি হয়ে সামাজিকভাবে বিচ্ছিন্ন থাকায় এই সময় এই মানসিক স্বাস্থ্যঝুঁকি আরও মারাত্মক আকার নিতে পারে। অনেক ক্ষেত্রে এমন কেস দেখা গেছে যেখানে ব্যক্তি চাকরি হারিয়ে পরিবারকে ভরণ-পোষণ দিতে না পারায় আত্মহত্যা করেছেন অথবা ব্যক্তি শারীরিক কোনো প্রতিক্রিয়া যেমন স্ট্রোক বা হার্ট অ্যাটাকে আক্রান্ত হয়েছেন। আবার অনেকে নিজের বা অন্যের ওপর বিধ্বংসী আচরণ বা অপরাধমূলক কর্মকাণ্ডে লিপ্ত হচ্ছেন। সম্প্রতি ব্র্যাক, বাংলাদেশ মহিলা পরিষদ ও অন্যান্য প্রতিষ্ঠানের গবেষণা ও জরিপে উঠে এসেছে- দীর্ঘ লকডাউনে নারী নির্যাতনের ঘটনা অস্বাভাবিক হারে বৃদ্ধি পেয়েছে। যদিও এই নির্যাতনের ইতিহাস শুধু মানসিক স্বাস্থ্যের অবনতি নয়, পেছনে লুকিয়ে আছে পুরুষতান্ত্রিক ক্ষমতা চর্চার ধরন ও প্রকৃতি; যেখানে প্রতিকূল পরিস্থিতিতে নারীর ওপর আরও বেশি নিপীড়ন নেমে আসে।\nবিশ্ব স্বাস্থ্য সংস্থা (ডব্লিউএইচও) জানিয়েছে, মানসিক স্বাস্থ্যের এই সংকট সরকারগুলো জরুরি ভিত্তিতে আমলে না নিলে সামনে বড় ধরনের বিপদের আশঙ্কা রয়েছে। যার ফলে এর 'ব্যাপক বিস্তার' ঘটতে পারে। কিন্তু এই সময়ে সবচেয়ে বড় যে মূলধন মনোবল, তা কীভাবে ধরে রাখা যায়? ঢাকা বিশ্ববিদ্যালয়ের ক্লিনিক্যাল সাইকোলজি বিভাগের সহযোগী অধ্যাপক কামাল চৌধুরী আমাকে বলেছিলেন, মনোবলের বিষয়টি ব্যক্তিত্বের ধরন অনুযায়ী ভিন্ন হতে পারে। একজন চা দোকানির ব্যবসা বন্ধ হলে তিনি সবজি বিক্রি করে বিকল্প খুঁজে নিতে পারেন। কিন্তু একজন শিক্ষকের চাকরি চলে গেলে তার জন্য ব্যাপারটা এত সহজ নয়। অনেকে এই সময় আত্মগ্লানিতে ভুগতে থাকেন, হতাশ হয়ে যান। এক্ষেত্রে, পরিবার থেকেই প্রথম সহযোগিতাটা আসতে হবে। তাকে বোঝাতে হবে- এটা একটি বৈশ্বিক সংকট, তার এখানে কোনো দোষ নেই। এক্ষেত্রে, মনোবল ধরে রাখতে এভাবে চিন্তা করা যায়, আগামী তিন বা ছয় মাস পরিস্থিতি স্বাভাবিক না হওয়া পর্যন্ত বিকল্প কিছু করার চেষ্টা করতে থাকি। এ ছাড়া এই পরিবর্তনের কারণে উদ্ভূত সব মানসিক যাতনা ও কষ্ট নিজের কাছে চেপে রাখা যাবে না। পরিবার, বন্ধুদের কাছে বলতে হবে। আর একান্তই কাউকে না বলতে পারলে সেক্ষেত্রে মানসিক শক্তি ও মনের উদ্যম ফিরিয়ে আনার জন্য যে কেউ সাইকোলজিস্টেরও শরণাপন্ন হতে পারেন। এসব ক্ষেত্রে পরিবারকেই উদ্যোগী ভূমিকা নিতে হবে। একজন মানুষ যাতে হতাশা কাটিয়ে আবার মনোবল ফিরে পান, অন্ধকার থেকে তাকে হাত ধরে তুলে আনার সেই সহযোগিতাটাই একজন সাইকোলজিস্ট করে থাকেন। সরকারি ও বেসরকারি বেশ কিছু সংস্থা অর্থমূল্যে এবং বিনামূল্যে অনলাইন ও টেলি-কাউন্সেলিং মানসিক স্বাস্থ্য সহায়তা প্রদান করছে।\nবিভিন্ন প্রতিষ্ঠানও মানসিক স্বাস্থ্য সুরক্ষায় মনোবল বৃদ্ধির জন্য বিভিন্ন প্রচার করে যাচ্ছে। এক্ষেত্রে বাংলাদেশ পুলিশের কথা উল্লেখ করা যায়। বাংলাদেশ পুলিশের বিভিন্ন ইউনিট জেলা পর্যায়ে সামাজিক যোগাযোগ মাধ্যমের বিভিন্ন প্ল্যাটফর্মে মানসিক স্বাস্থ্য সুরক্ষার সচেতনতার বার্তা দিয়ে যাচ্ছে। মানুষ যাতে হতাশা, উদ্বেগের বশবর্তী হয়ে আত্মহত্যার মতো সিদ্ধান্ত না নেয় সেজন্য থানা পর্যায়ে মাইকিং, বিভিন্ন এনজিওর সঙ্গে সভা-সেমিনারে সচেতনতা সৃষ্টি করা হচ্ছে। এ ছাড়া, কেউ যদি আত্মহত্যা করার মতো মনোভাব দেখায় তবে তাকে উদ্ধার করার জন্যও জাতীয় হটলাইন নম্বর ৯৯৯-এ ফোন দিলেই দ্রুত পুলিশ চলে যায় সাহায্য করতে।\nএটা সত্যি যে, করোনা আমাদের জীবনকে কঠিন এক প্রতিকূলতার মুখোমুখি দাঁড় করিয়েছে। কিন্তু এটাও সত্যি- এই প্রতিকূলতা চিরজীবন থাকবে না। ঘুরে দাঁড়ানোর জন্য বজায় রাখতে হবে মানসিক শক্তি আর দৃঢ় মনোবল। আমাদের মূল্যবান সেই মনোবল যেন আমরা করোনার আঘাতে হারিয়ে যেতে না দিই।\nম্যানেজার, জেন্ডার জাস্টিস অ্যান্ড ডাইভারসিটি, ব্র্যাক


১ম ও ২য় ধাপে হবিগঞ্জের ৩ পৌরসভা নির্বাচনে নৌকার প্রার্থীকে হারিয়ে বিজয়ী হয়েছেন ধানের শীষের প্রার্থীরা। এর মধ্যে জামানত হারিয়েছেন মাধবপুর পৌরসভার নৌকার মেয়র প্রার্থী শ্রীধাম দাশ গুপ্ত। আওয়ামী লীগের তৃণমূলের নেতাকর্মীরা জানিয়েছেন, প্রার্থী মনোনয়নে ভুল সিদ্ধান্ত, বিদ্রোহী প্রার্থী ও দলীয় কোন্দলের কারণেই তিনটি পৌরসভায় নৌকার ভরাডুবি হয়েছে। আরও দুটি পৌরসভা ক্ষমতাসীনদের হাতছাড়া হতে পারে বলে আশঙ্কা করছেন তারা। গত শনিবার নবীগঞ্জ পৌর নির্বাচনে ছিল টানটান উত্তেজনা। এ নির্বাচনে আওয়ামী লীগের মনোনয়ন নিয়ে প্রতিদ্বন্দ্বিতা করেন বন ও পরিবেশমন্ত্রীর জামাতা গোলাম রসুল রাহেল চৌধুরী। তার পক্ষে নির্বাচনী প্রচারণায় অংশ নিয়েছিলেন অনেক কেন্দ্রীয় নেতা। নির্বাচনের আগের রাতে অর্থ লেনদেনের পাল্টাপাল্টি অভিযোগকে কেন্দ্র করে আওয়ামী লীগ ও বিএনপি’র মেয়র প্রার্থীর সমর্থকদের মধ্যে সংঘর্ষের ঘটনা ঘটেছে।\nতবে আইনশৃঙ্খলা বাহিনীর তিন স্তরের কড়া নিরাপত্তা ব্যবস্থায় শেষ পর্যন্ত কোনো অঘটন ছাড়াই নির্বাচন সম্পন্ন হয়। ফলাফলে আওয়ামী লীগের ঘাঁটি হিসাবে পরিচিত নবীগঞ্জে মন্ত্রী’র জামাতা রাহেল চৌধুরী মাত্র ২৬৪ ভোটে পরাজিত হন। বিএনপি প্রার্থী ছাবির আহমদ চৌধুরী পান ৫৭৪৯ ভোট। আওয়ামী লীগ প্রার্থী গোলাম রসুল রাহেল চৌধুরী পেয়েছেন ৫৪৮৫ ভোট।\nস্থানীয় আওয়ামী লীগ নেতাকর্মীরা মনে করেন, নির্বাচনে আওয়ামী লীগ প্রার্থীর পরাজয়ের নেপথ্যে বড় কারণ হিসেবে কাজ করেছে ভোটের আগের রাতের সংঘর্ষের ঘটনা। সংঘর্ষে আওয়ামী লীগ প্রার্থীর সমর্থকদের ধারালো অস্ত্রের আঘাতে বিএনপি প্রার্থীর চাচাতো ভাই শফিক মিয়ার ভুঁড়ি বেরিয়ে যায়। আহত শফিকের রক্তাক্ত ছবি ভাইরাল হয় সামাজিক যোগাযোগ মাধ্যম ও গণমাধ্যমে। এছাড়া ভোটারদের কাছে মর্মান্তিক এ বিষয়টি উপস্থাপন করেন বিএনপি নেতাকর্মীরা। এতে অনেকটা আবেগপ্রবণ হয়ে বিএনপি প্রার্থীকে ভোট প্রদান করে স্থানীয় নিরপেক্ষ ও দোদুল্যমাণ ভোটারদের একটি অংশ। এছাড়া কতিপয় নেতার লাইভে উল্টাপাল্টা বক্তব্যও অনেকটা বিরক্তিতে ফেলে সাধারণ ভোটারদের। যার ফলে আওয়ামী লীগের ঘাঁটি হিসাবে পরিচিত নবীগঞ্জ পৌরসভায় অল্প ভোটের ব্যবধানে নৌকার পরাজয় হয়।\nঅন্যদিকে মাধবপুর পৌরসভায় আওয়ামী লীগের নৌকার প্রার্থীর চেয়ে প্রায় ৯ গুণ বেশি ভোটে জয়ী হন ধানের শীষ প্রার্থী। নির্বাচনে মেয়র পদে বিএনপি প্রার্থী হাবিবুর রহমান মানিক বেসরকারিভাবে নির্বাচিত হয়েছেন। অযোগ্য প্রার্থী নির্বাচন ও দলীয় বিদ্রোহী প্রার্থীর কারণে জামানত হারিয়েছেন আওয়ামী লীগ প্রার্থী শ্রীধাম দাশগুপ্ত। নির্বাচনে মাধবপুরে বিএনপি হাবিবুর রহমান মানিক পেয়েছেন ৫০৩১ ভোট। তার নিকটতম প্রতিদ্বন্দ্বী আওয়ামী লীগের বিদ্রোহী প্রার্থী পংকজ কুমার সাহা পেয়েছেন ৪১৮৬ ভোট। আওয়ামী লীগের অপর বিদ্রোহী প্রার্থী শাহ মো. মুসলিম পেয়েছেন ৩০৪৯ ভোট। নৌকা প্রতীক নিয়ে নির্বাচনে অংশগ্রহণ করা শ্রীধাম দাশগুপ্ত মাত্র ৬০৮ পেয়ে জামানত হারিয়েছেন। স্থানীয় আওয়ামী লীগ নেতাকর্মীরা জানান, এ পৌরসভায় জনপ্রিয় ও প্রভাবশালী একাধিক প্রার্থী থাকা সত্ত্বেও দলীয় গ্রুপিং এর জেরে মনোনয়ন দেয়া হয় সাবেক ভাইস চেয়ারম্যান শ্রীধাম দাশগুপ্তকে। নানা কারণে পূর্ব থেকেই শ্রীধাম দাশগুপ্ত এলাকায় বিতর্কিত ছিলেন। এছাড়া নির্বাচনের সময় তিনি আগ্নেয়াস্ত্র দেখিয়ে ভোটারদের কাছে প্রচারণা চালান বলে অভিযোগ ওঠে। অন্যদিকে ভোটার ও স্থানীয় নেতাকর্মীদের কাছে এ প্রার্থীর গ্রহণযোগ্যতার অভাব ছিল বলে অনেকে মনে করেন। প্রার্থী মনোনয়নের ক্ষেত্রে দলীয় নীতি নির্ধারকদের একচোখা নীতির কারণেই এ আসনে দলীয় প্রার্থীর লজ্জাজনক পরাজয় ঘটে বলে নেতাকর্মীদের একাংশের ধারণা।\nএদিকে প্রথম ধাপের শায়েস্তাগঞ্জ পৌরসভা নির্বাচনে নিকটতম প্রতিদ্বন্দ্বী প্রার্থীর চেয়ে ৯শ’ ভোট বেশি পেয়ে বেসরকারিভাবে মেয়র নির্বাচিত হন বিএনপি মনোনীত প্রার্থী এমএফ আহমেদ অলি। ধানের শীষ প্রতীক নিয়ে তিনি পেয়েছেন ৪ হাজার ৪১ ভোট। নিকটতম প্রতিদ্বন্দ্বী আওয়ামী লীগ মনোনীত প্রার্থী মো. মাসুদউজ্জামান মাসুক নৌকা প্রতীক নিয়ে পেয়েছেন ৩ হাজার ১৪১ ভোট।\nএ পৌরসভায় সদ্য বিদায়ী মেয়র ছিলেন আওয়ামী লীগ নেতা ছালেক মিয়া। মেয়র থাকাকালীন তার বিরুদ্ধে রেলের কোটি কোটি টাকার জায়গা দখল করে মার্কেট নির্মাণ, চাঁদাবাজিসহ সীমাহীন অনিয়ম-দুর্নীতির অভিযোগ ওঠে। যে কারণে আওয়ামী লীগের প্রার্থীর ব্যাপারে বিরুপ প্রতিক্রিয়া দেখা দেয় স্থানীয় ভোটারদের মাঝে। যদিও এবারের নির্বাচনে ছালেক মিয়াকে মনোনয়ন দেয়নি আওয়ামী লীগ। এবার মনোনয়ন দেয়া হয় অপেক্ষাকৃত নতুন মুখ মো. মাসুদউজ্জামান মাসুককে। তবে নির্বাচনে প্রতিদ্বন্দ্বিতা করেন সাবেক মেয়র ছালেক মিয়াসহ দলীয় ৪ বিদ্রোহী প্রার্থী। আওয়ামী লীগের সাবেক মেয়রের প্রতি স্থানীয়দের বিরুপ ধারণা ও বিদ্রোহী প্রার্থীর কারণে এ পৌরসভায় নৌকার পরাজয় ঘটে বলে স্থানীয়দের ধারণা।\nশেষ খবর পাওয়া পর্যন্ত ৩য় ধাপে অনুষ্ঠিত চুনারুঘাট পৌরসভার আসন্ন নির্বাচনে আওয়ামী লীগের দলীয় মনোনয়ন দেয়া হয়েছে সাইফুল আলম রুবেলকে। রুবেল চুনারুঘাটের আলোচিত আখল মিয়া হত্যাকাণ্ডের অন্যতম আসামি। হত্যা মামলার আসামি রুবেলকে মনোনয়ন না দিতে যৌথভাবে হবিগঞ্জ প্রেস ক্লাবে সংবাদ সম্মেলন করেছিলেন দলীয় ৪ জন মনোনয়ন প্রত্যাশী। কিন্তু এরপরও তাকে মনোনয়ন দিয়েছে কেন্দ্রীয় আওয়ামী লীগ। এতে এ আসন নিয়েও শঙ্কায় রয়েছেন স্থানীয় আওয়ামী লীগের ত্যাগী নেতাকর্মীরা। এছাড়া হবিগঞ্জ পৌরসভায় এখনো নির্বাচনের সময় নির্ধারণ না হওয়ায় প্রার্থী চূড়ান্ত করেনি আওয়ামী লীগ। এ পৌরসভায়ও প্রার্থী মনোনয়নের ওপর নির্বাচনের ফলাফল নির্ভর করবে বলে মনে করছেন স্থানীয় ভোটাররা।


সুনামগঞ্জ পৌর মেয়র আয়ূব বখত জগলুল আর নেই! সুনামগঞ্জ পৌর মেয়র আয়ূব বখত জগলুল আর নেই! – Haor24 | হাওর২৪\nসুনামগঞ্জ পৌর মেয়র আয়ূব বখত জগলুল আর নেই!\nআপডেট টাইম :: বৃহস্পতিবার, ১ ফেব্রুয়ারী, ২০১৮, ৬.৩৭ এএম\nসুনামগঞ্জ পৌর মেয়র ও আওয়ামী লীগের জাতীয় কমিটির সদস্য সজ্জন রাজনীতিবিদ আয়ূব বখত জগলুল মারা গেছেন। (ইন্না…রাজিউন)।বৃহষ্পতিবার সকাল সকাল সাড়ে ৮টায় রাজধানী ঢাকার স্কয়ার হাসপাতালে নেওয়ার পথে হৃদরোগে আক্রান্ত হয়ে মারা যান তিনি। তাঁর মৃত্যুতে সুনামগঞ্জে শোকের ছায়া নেমে এসেছে। তাঁর মৃত্যুতে আওয়ামী লীগ ও অঙ্গ সংগঠনের কেন্দ্রীয় নেতৃবৃন্দ শোক প্রকাশ করেছেন। আয়ূব বখত জগলুল মৃত্যুকালে স্ত্রী, এক পুত্র ও কন্যাসন্তানসহ অসংখ্য আতœীয় স্বজন ও গুণগ্রাহী রেখে মারা গেছেন।


শিক্ষক দিবসে স্কুলে না পড়াশোনা করিয়ে ছাত্রের হাত ধরে উদ্দাম নাচ শিক্ষিকার! তুমুল ভাইরাল ভিডিও - Kolkata Journal\nHome/ভাইরাল/শিক্ষক দিবসে স্কুলে না পড়াশোনা করিয়ে ছাত্রের হাত ধরে উদ্দাম নাচ শিক্ষিকার! তুমুল ভাইরাল ভিডিও\nKolkata Journal MediaDecember 30, 2021\nআজকের দিনে দাঁড়িয়ে বর্তমান প্রজন্মের কাছে বিনোদনের অন্যতম মাধ্যম সোশ্যাল মিডিয়া। এখন আট থেকে আশি প্রায় সকলেই সোশ্যাল মিডিয়াতে নিজেদের অবসরের বেশিরভাগটা কাটাতে পছন্দ করেন। আর সোশ্যাল মিডিয়াও হতাশ করে না তার নেটিজেনদের। প্রতিদিন প্রতিমুহূর্তে নেটদুনিয়ায় ভাইরাল হচ্ছে একাধিক ভিডিও ও ছবি। তবে কনটেন্ট ভালো হোক কিংবা খারাপ নেটিজেনদের আকর্ষণ করতে পারলেই তা ভাইরাল হয়।\nবলাই বাহুল্য, বর্তমান যুগে মোবাইল ফোন আর তার সাথে ইন্টারনেট গোটা বিশ্বকে এনে দিয়েছে আমাদের হাতের মুঠোয়। পাড়ার খবর হোক কিংবা দেশ-বিদেশের সবটাই আমরা সোশ্যাল মিডিয়ার মাধ্যমে খুব সহজেই মুঠোফোনে দেখে নিতে পারি।\nসম্প্রতি সোশ্যাল মিডিয়ার পাতায় যে ভিডিওটি ভাইরাল হয়েছে সেটি মধ্যপ্রদেশের কোন একটি স্কুলের শিক্ষক দিবসের ভিডিও। তবে সেটি ২০১৯’এর। কারণ ২০২০ ও ২১’এ করোনা পরিস্থিতির জন্য স্কুল খোলা ছিল না। সম্প্রতি ভাইরাল হওয়া ভিডিওটিতে দেখা যাচ্ছে, এক শিক্ষিকা রীতিমতো কালো শাড়ি ও স্লিভলেস ব্লাউজে লজ্জার মাথা খেয়ে এক ছাত্রের সাথে চটুল নাচ নাচলেন ‘সাকি সাকি’তে। এই ভিডিও একটি ছোট ইউটিউব চ্যানেলের মাধ্যমে পুনরায় ভাইরাল হয়েছে নেটনাগরিকদের মধ্যে, যা দেখে ছি ছি করছেন নেটিজেনদের একাংশ।\nভিডিওটি ভাইরাল হওয়ার পর থেকেই বেশ কয়েকজন নেটনাগরিক এই ভিডিওর প্রেক্ষিতে নেতিবাচক মন্তব্য পোষণ করেছেন। তাদের কয়েকজনের মতে শিক্ষক-শিক্ষিকাদের উচিৎ যেকোন পরিস্থিতিতে নিজেদের গাম্ভীর্য ছাত্র-ছাত্রীদের সামনে ধরে রাখা। আবার কারোর মতে, এই শিক্ষিকার এমন ঘটনা ঘটানো উচিৎ হয়নি। বলাই বাহুল্য, অন্যান্য শিক্ষক-শিক্ষিকা ও ছাত্র-ছাত্রীদের উপস্থিতিতে এই শিক্ষিকার এমন পোষাকে এই ছাত্রের সাথে বলিউডের আইটেম নম্বরে নাচা একেবারেই উচিৎ হয়নি। এই ভিডিও শেয়ার হতেই শিক্ষিকার নাচের প্রশংসা করা তো দূরের কথা রীতিমতো কু-মন্তব্যের বন্যা বয়ে গিয়েছে কমেন্ট বক্সে।\nDance Video Madhyapradesh school Social Media Teacher Student Trolling Viral Video\nহাফপ্যান্ট পরে মুম্বাইয়ের রাস্তায় অটো চালাচ্ছেন সলমন খান! 'সাপের কামড় খেয়ে পাগল হয়ে গেছে', কটাক্ষ নেটিজেনদের


সুপ্রিম কোর্টে ‘মহাবিদ্রোহ’ ৪ প্রবীণ বিচারপতির, কারণটা কী জানেন?– News18 Bengali\nসুপ্রিম কোর্টে ‘মহাবিদ্রোহ’ ৪ প্রবীণ বিচারপতির, কারণটা কী জানেন?\nUpdated:Jan 12, 2018 08:02 PM IST\n#নয়াদিল্লি: চার বিচারপতির বেনজির বিদ্রোহ। সাংবাদিক সম্মেলন ডেকে সুপ্রিম কোর্টের প্রধান বিচারপতির বিরুদ্ধে একের পর এক বিস্ফোরক অভিযোগ। শীর্ষ আদালতে মামলা বন্টন থেকে বিচারপতিদের নিয়োগের প্রক্রিয়া,নানা বিষয়ে গরমিলের অভিযোগ আনলেন সুপ্রিম কোর্টের চার প্রবীণ বিচারপতি। শীর্ষ আদালতের অভ্যন্তরে ক্ষোভ আর অসন্তোষের এমন বারুদ জমল কবে থেকে? ধন্দে আইনজীবী মহল,অস্বস্তিতে কেন্দ্র।\nজাস্তি চেলামেশ্বর, রঞ্জন গগৈ, মদন লোকুর আর কুরিয়েন জোসেফ। গণতন্ত্রের তৃতীয় স্তম্ভ বিচারব্যবস্থার ভিত নড়িয়ে দিলেন সুপ্রিম কোর্টের এই চার প্রবীণ বিচারপতি। শীর্ষ আদালতের প্রধান বিচারপতি দীপক মিশ্র-র বিরুদ্ধে একাধিক বিস্ফোরক অভিযোগ তুলেছেন তাঁরা। সাত\nপৃষ্ঠার চিঠি প্রকাশ করে চার বিচারপতি জানিয়েছেন\n--সুপ্রিম কোর্টে মামলার বন্টন সঠিকভাবে হচ্ছে না\n--বেঞ্চ নির্বাচনের ক্ষেত্রে বাছবিচার করছেন প্রধান বিচারপতি\n--কোনও কোনও ক্ষেত্রে পক্ষপাতিত্বও হচ্ছে\n--বিচারপতিদের নিয়োগের প্রক্রিয়াতেও অসঙ্গতি রয়েছে\nবিচারবিভাগে দুর্নীতি এবং নিয়োগ প্রক্রিয়া নিয়ে অনেক দিন ধরেই একটা চাপা অসন্তোষ চলছিল। এ বার সুপ্রিম কোর্টের প্রশাসনিক বিষয় নিয়ে প্রশ্ন তুলেছেন চার বিচারপতি। দেশের শীর্ষ আদালতের প্রশাসনিক ক্ষেত্রে একটা গড়বড় চলছে, এ কথা জানিয়ে প্রধান বিচারপতিকে বোঝানোর চেষ্টা করেছিলেন বলে দাবি করেন বিচারপতিরা। কিন্তু সেই প্রচেষ্টা ‘ব্যর্থ’ হয়।\nচার বিচারপতির গণবিদ্রোহে চরম অস্বস্তিতে মোদি সরকার। দীপক মিশ্রের বিরুদ্ধে অভিযোগনামা সরাসরি কেন্দ্রীয় আইনমন্ত্রী রবিশঙ্কর প্রসাদের কাছে পাঠিয়ে দিয়েছেন চেলামেশ্বররা। প্রধানমন্ত্রী নরেন্দ্র মোদি এনিয়ে কথা বলেন রবিশঙ্করের সঙ্গে। সরকারের প্রতিক্রিয়া, বিচারপতিদের সংঘাত বিচারব্যবস্থার অভ্যন্তরীণ বিষয়। কিন্তু শীর্ষ আদালতের অন্দরে ক্ষোভ,অসন্তোষ আর দ্বন্দ্ব যেভাবে বেআব্রু হয়ে গেল তাতে রীতিমতো শঙ্কিত আইনজীবী আর অবসরপ্রাপ্ত বিচারপতিরা।\nসাম্প্রতিকালে সুপ্রিম কোর্টকে তুলোধনা করে জেল খাটতে হয়েছে কলকাতা হাইকোর্টের তৎকালীন প্রধান বিচারপতি সিএস কারনানকে। সুপ্রিম কোর্টের বিচারপতিদের দুর্নীতি নিয়ে মুখ খুলেছিলেন তিনি। তবে শীর্ষ আদালতের চার বিচারপতির শুক্রবারের মহাবিস্ফোরণ কারনানের বিদ্রোহকে অনেকটাই পিছনে ফেলে দিল।\n#Chief Justice Dipak Misra#Supreme Court Judges’ Rebellion#Supreme Court of India\nFirst published: 07:58:23 PM Jan 12, 2018


২৭ ফেব্রুয়ারি ২০২০, ০৯:২৯\nবৃষ্টির পানি জমতে শুরু করলেই দেশে ভয়াবহ রূপে ডেঙ্গুর প্রাদুর্ভাব দেখা দিতে পারে বলে শঙ্কা প্রকাশ করেছেন বিশেষজ্ঞরা। তাদের মতে, বিগত বছরে রোগটির প্রাদুর্ভাব রাজধানী ঢাকাতে শুরু হলেও ঈদযাত্রায় এটি সারা দেশে পৌঁছে যায়।\nফলে দেশের প্রায় সব স্থানেই ডেঙ্গুর বাহক এডিস মশার ডিম রয়েছে। বছরব্যাপী মশক নিধন কার্যক্রম গৃহীত হলে এসব ডিম ধ্বংস করা সম্ভব হতো। তবে সরকারের সংশ্লিষ্ট বিভাগগুলো সে দায়িত্ব পালনে ব্যর্থ হয়েছে।\nএতে বর্তমানে বিগত বছরের এ সময়ের তুলনায় রোগীর সংখ্যা বেড়েছে ২ দশমিক ৭ গুণ। চলতি বছর বৃষ্টি শুরু হলে ডেঙ্গু ভয়াবহ রূপ ধারণ করবে। বিশেষজ্ঞরা জানান, বিগত বছরের অভিজ্ঞতা বিশ্লেষণ করে সংশ্লিষ্ট কর্তৃপক্ষ এখনও যদি প্রয়োজনীয় ব্যবস্থা গ্রহণ করে তাহলেও ভয়াবহতা আনেকাংশে নিয়ন্ত্রণ করা সম্ভব।\nএখনই যদি জোরালোভাবে দেশব্যাপী মশক নিধন অভিযান শুরু, প্রয়োজনীয় ডায়াগনস্টিক কিটসের সরবরাহ নিশ্চিত এবং সরকারি-বেসরকারি হাসপাতালগুলোতে বর্ধিত ডেঙ্গু ওয়ার্ড করা যায় তাহলে পরিস্থিতি নিয়ন্ত্রণে রাখা যাবে।\nবিশিষ্ট মাইক্রোবায়োলজিস্ট অধ্যাপক ডা. মো. শেখ শহীদ উল্লাহ (পিএইচডি) বলেন, গত বছর ডেঙ্গুবাহিত এডিস মশা সারা দেশে ছড়িয়ে পড়ে। যেখানেই তারা গেছে সেখানেই ডিম পেড়েছে। প্রতিকূল পরিবেশে এসব ডিম সুপ্ত অবস্থায় দীর্ঘদিন থাকতে পারে। যখনই বৃষ্টি পড়ে পানি জমতে শুরু করবে, তখন ওই ডিম থেকে মশা বেরিয়ে আসবে। ফলে এ বছর ডেঙ্গু ভয়াবহ আকারে ছড়িয়ে পড়তে পারে। এ ধরনের পরিস্থিতি এড়াতে এখনই সারা দেশে ডেঙ্গুর সম্ভাব্য প্রজনন ক্ষেত্র ধ্বংস করতে হবে।\nস্বাস্থ্য অধিদফতরের সহকারী পরিচালক (হেলথ ইমার্জেন্সি অপারেশন সেন্টার ও কন্ট্রোল রুম) ডা. আয়েশা আক্তার জানান, চলতি বছরের ১ জানুয়ারি থেকে ২৫ ফেব্রুয়ারি পর্যন্ত ২৪১ জন ডেঙ্গু আক্রান্ত হয়ে হাসপাতালে ভর্তি হন। জানুয়ারিতে এ সংখ্যা ছিল ১৯৯ জন।\nঅথচ ২০১৯ সালের জানুয়ারিতে ডেঙ্গু আক্রান্ত হয়ে হাসপাতালে ভর্তি রোগীর সংখ্যা ছিল ৩৮, ফেব্রুয়ারিতে ১৮, মাার্চে ১৭ জন। অর্থাৎ গত বছরের প্রথম ৩ মাসের তুলনায় এ বছর জানুয়ারিতে রোগীর সংখ্যা ২ দশমিক ৭ গুণ বেশি।\nরোববার স্বাস্থ্য অধিদফতরে ‘এডিসবাহিত রোগ নিয়ন্ত্রণ কর্মসূচি’র ডেঙ্গু মৌসুম পরবর্তী জরিপের ফলাফল প্রকাশ উপলক্ষে কর্মশালা অনুষ্ঠিত হয়। সেখানে বলা হয়, চলতি বছরে এডিস মশাবাহিত ডেঙ্গুজ্বর মহামারী আকার ধারণ করতে পারে।\nজরিপের ফলাফলে দেখা যায়, ঢাকার দুই সিটির ১১টি এলাকায় ঝুঁকিপূর্ণ মাত্রায় ডেঙ্গু ভাইরাসের বাহক এডিস মশার উপস্থিতি রয়েছে। ঢাকা উত্তর সিটি কর্পোরেশনের ১২, ১৬, ২৮, ৩১ ও ১ এবং দক্ষিণ সিটি কর্পোরেশনের ৫, ৬, ১১, ১৭, ৩৭ ও ৪২ নম্বর ওয়ার্ডে এডিসের ব্রুটো সূচক মিলেছে ২০ পয়েন্টের বেশি।\nউত্তরের শুধু ১২ নম্বর ওয়ার্ডে এ সূচক মান ৩০। ঢাকা দক্ষিণ সিটি কর্পোরেশনের ১২ শতাংশ ও ঢাকা উত্তর সিটি কর্পোরেশনের ১০ শতাংশ ওয়ার্ডে এডিসের ঝুঁকিপূর্ণ উপস্থিতি রয়েছে।\nএ প্রসঙ্গে স্বাস্থ্য অধিদফতরের রোগ নিয়ন্ত্রণ শাখার সাবেক পরিচালক অধ্যাপক ডা. বেনজির আহমেদ বলেন, জরিপের ফলাফল পর্যালোচনা করে যদি প্রয়োজনীয় ব্যবস্থা গ্রহণ না করা হয় তাহলে এ বছরও ডেঙ্গুর বিস্তার ঘটতে পারে।\nকর্মশালায় স্বাস্থ্য সেবা অধিদফতরের মহাপরিচালক অধ্যাপক ডা. আবুল কালাম আজাদ বলেন, ২০১৭ সালের তুলনায় পরিস্থিতির কিছুটা উন্নতি হয়েছে। ২০১৮ সালে বর্ষা পরবর্তী জরিপ হয়নি। তবে সব ইনডেক্সেই ২০১৭ সালের চেয়ে এবার ব্র“টো ইনডেক্স ইতিবাচক। মশার উপস্থিতি, ঝুঁকিপূর্ণ জায়গা আগের বছরের তুলনায় কম পেয়েছি।\nমশা নিয়ন্ত্রণে মশার প্রজনন উৎসে নজর দেয়ার পরামর্শ দিয়ে তিনি বলেন, যদি পানি জমতে দেয়া না হয় তাহলে মশার লার্ভাই হতে পারবে না। মশার উৎস ধ্বংস না করা হলে শুধু লার্ভিসাইডিং করে মশা কমানো যাবে না। নাগরিকদের এসব বিষয়ে সচেতন হতে হবে।\nবিশিষ্ট কীটতত্ত্ববিদ ড. মঞ্জুর এ চৌধুরী বলেন, গত বছরের তুলনায় এ বছর এডিস মশা এবং ডেঙ্গু ভাইরাস দুটোর উপস্থিতিই বেশি। ভাইরাসের বাহক এডিস এলবোপিক্টাস এবং ইজিপ্ট দেশের বিভিন্ন জায়গাতেই আছে। এতেই ধারণা করা যায়, এটা দেশব্যাপী বিরাজমান এবং মৌসুমে ছড়িয়ে পড়বে।\nতিনি বলেন, ভেক্টর ম্যানেজমেন্ট প্রিন্সিপাল অনুসারে সারা দেশে সার্ভিলেন্স করা দরকার ছিল। সেই অনুসারে এডিস নির্মূল কর্মসূচি গ্রহণ করতে হতো। কিন্তু সেটা করা হয়নি। এখন যেসব জায়গা থেকে রোগী পাওয়া যাচ্ছে, সেসব এলাকায় হিট করতে পারলে ভাইরাস এবং বাহক নিয়ন্ত্রণ করা সম্ভব। কিন্তু এর জন্য শক্তিশালী ফোগিং মেশিন ও কার্যকর কীটনাশক প্রয়োজন। সেই ব্যবস্থাও করেনি সিটি কর্পোরেশন। এ অবস্থায় ডেঙ্গুর প্রাদুর্ভাব শুরু হয়ে গেলে নিয়ন্ত্রণ করা অসম্ভব হয়ে পড়বে।\nমার্কিন যুক্তরাষ্ট্রের সেন্টার ফর ডিজিজ কন্ট্রোলের (সিডিসি) তথ্য মতে, বিশ্বের প্রায় ৪০ শতাংশ মানুষ ডেঙ্গুপ্রবণ এলাকায় বসবাস করে। এশিয়া, প্রশান্ত মহাসগরীয় অঞ্চল, আমেরিকা, আফ্রিকা ও ক্যারেবীয় অঞ্চলের প্রায় ১০০টি দেশে এ রোগ ছড়িয়ে পড়েছে।\nবিশ্ব স্বাস্থ্য সংস্থার হিসাবে প্রতি বছর ৫ থেকে ১০ কোটি মানুষ এ রোগে আক্রান্ত হয়। যার মধ্যে ৫ লাখ মানুষ হেমোরেজিক জ্বরে ভোগে আর কমপক্ষে ২২ হাজার মানুষ মৃত্যুবরণ করেন। যাদের মধ্যে একটি বড় অংশই শিশু।\nসরকারের রোগতত্ত্ব রোগ নিয়ন্ত্রণ ও গবেষণা প্রতিষ্ঠানের (আইইডিসিআর) জরিপে দেখা গেছে, ২০১৯ সালে ডেঙ্গুজ্বরে আক্রান্তদের মধ্যে উল্লেখযোগ্যসংখ্যক ছিলেন শিশু, শিক্ষার্থী এবং কর্মজীবী।\nস্বাস্থ্য অধিদফতরের হেলথ ইমার্জেন্সি অপারেশন সেন্টার ও কন্ট্রোল রুমের তথ্যানুযায়ী ২০১৯ সালে ডেঙ্গু সন্দেহে আইইডিসিআর-এ ২৭৬ জনের মৃত্যুর তথ্য আসে। বিশেষজ্ঞ পর্যালোচনায় এর মধ্যে ১৭৯ জনের ডেঙ্গুজনিত মৃত্যু নিশ্চিত করা হয়।\nবাংলাদেশে ডেঙ্গু পরিস্থিত পর্যালোচনা করে দেখা গেছে, ২০০৭ থেকে ২০১৪ সাল পর্যন্ত ডেঙ্গুর প্রকোপ তুলনামূলকভাবে কম ছিল। ওই ৮ বছরে কখনোই ডেঙ্গু রোগীর সংখ্যা দুই হাজার ছাড়ায়নি। ২০১৫ সাল থেকে ডেঙ্গুর প্রকোপ আবার বাড়তে শুরু করে। ২০১৭ সালে কিছুটা কমে ২০১৮ সালে আবার বেড়ে যায়।


গৃহহীনদের ঘর উপহার সবচেয়ে বড় উৎসব: প্রধানমন্ত্রী - The Daily Ajkerprottasha\nনিজস্ব প্রতিবেদক : মুজিববর্ষে গৃহহীন-ভূমিহীনদের ঘর উপহার বাংলাদেশের মানুষের জন্য সবচেয়ে বড় উৎসব বলে মন্তব্য করেছেন প্রধানমন্ত্রী শেখ হাসিনা। ৬৬ হাজার ১৮৯টি গৃহহীন পরিবারের হাতে গতকাল শনিবার ঘরের চাবি বুঝিয়ে দিয়ে তিনি বলেছেন, “আজকে এটাই সবচেয়ে বড় উৎসব, এর চেয়ে বড় উৎসব বাংলাদেশের মানুষের হতে পারে না।” ভিডিও কনফারেন্সে যুক্ত হয়ে এসব পরিবারকে ঘরের চবি বুঝিয়ে দেন প্রধানমন্ত্রী। এই অনুষ্ঠানে যুক্ত ছিলেন ৪৯২টি উপজেলার মানুষ।\nঅনুষ্ঠানে প্রধানমন্ত্রী বলেন, “যখন এই মানুষগুলো এই ঘরে থাকবে তখন আমার বাবা-মার আত্মা শান্তি পাবে। লাখো শহীদের আত্মা শান্তি পাবে। কারণ এসব দুঃখী মানুষের মুখে হাসি ফোটানোই তো ছিল আমার বাবার লক্ষ্য।” তিনি বলেন, “খুব আকাঙ্ক্ষা ছিল নিজে আপনাদের হাতে জমির দলিল তুলে দিই। কিন্তু করোনাভাইরাসের জন্য হল না। “তারপরেও আমি মনে করি, দেশ ডিজিটাল হয়েছে বলেই এভাবে উপস্থিত হতে পেরেছি। আমরা প্রত্যেক শ্রেণির জন্য কাজ করছি। সব মানুষকেই জন্য ঠিকানা করে দেবো, এটাই আমার লক্ষ্য।” মুজিববর্ষে একজন মানুষও গৃহহীন থাকবে না- প্রধানমন্ত্রী শেখ হাসিনার এমন ঘোষণার ধারাবাহিকতায় পৌনে ৯ লাখ গৃহহীন-ভূমিহীন পরিবারের মধ্যে প্রথমে ৬৬ হাজার ১৮৯টিকে ঘরের মালিকানা দেওয়া হল।\nপ্রধানমন্ত্রী বলেন, “এক দিনে এত মানুষকে ঘর দিতে পারলাম, এটাই সবচেয়ে বড় পাওয়া। মুজিববর্ষ ও স্বাধীনতার সুবর্ণ জয়ন্তি এই সময়ের মধ্যে বাংলাদেশের একজন মানুষও গৃহহারা থাকবে না। যাদের গৃহ নেই তাদের ঘর করে দিতে পারা অসাধ্য সাধন করতে পারলাম, এর চেয়ে বড় পাওয়া আর হতে পারে না।”\nএই উদ্যোগ বাস্তবায়নে যুক্ত সবাইকে ধন্যবাদ জানিয়ে তিনি বলেন, “প্রশাসন ও জনপ্রতিনিধি সকলের সম্মিলিত প্রয়াসেই এত বড় অসাধ্য সাধন হয়েছে।\n“প্রশাসন যারা আছেন, তারা সরাসরি কাজগুলো করেছেন বলে এত দ্রুত হয়েছে। এত অল্প সময়ে এত ঘর করে দেয়া সম্ভব হয়েছে। সকলে ঐক্যবদ্ধ হয়ে কাজ করেছেনবিশ্বে একসাথে এত মানুষকে ঘর দেয়া নজিরবিহীন।”\nশেখ হাসিনার পছন্দ করা নকশায় নির্মাণ করা হয়েছে এই প্রকল্পের বাড়ি। প্রতিটি ঘরে থাকছে দুটি শয়ন কক্ষ, একটি লম্বা বারান্দা, একটি রান্নাঘর ও একটি টয়লেট। এসব ঘরের জন্য নিশ্চিত করা হয়েছে বিদ্যুৎ ও সুপেয় পানির ব্যবস্থা। পরিবারগুলোর কর্মসংস্থানেরও উদ্যোগ নিয়েছে সরকার। তারা শুধু ঘর নয়, সঙ্গে পাচ্ছেন ভূমির মালিকানাও। প্রত্যেককে তার জমি ও ঘরের দলিল নিবন্ধন ও নামজারিও করে দেয়া হচ্ছে। দেশের ৫০ বছরের ইতিহাসে এর আগে এত মানুষকে এক দিনে সরকারি ঘর হস্তান্তর করা হয়নি। সরকারের পক্ষ থেকে দাবি করা হয়েছে, বিশ্বে এর আগে এক দিনে এত বেশি ঘর বিনামূল্যে হস্তান্তর করা হয়নি। প্রধানমন্ত্রী শেখ হাসিনা বলেন, “আমরা আশ্রয়ণের সাথে বেদে দলিত হিজড়াদের ঘর করে করে দিয়েছি।” উদ্বোধন শেষে প্রধানমন্ত্রী শেখ হাসিনা বিভিন্ন জেলায় উপকারভোগীদের সঙ্গে ভিডিও কনফারেন্সে কথা বলেন। এ সময় জানানো হয়, বঙ্গবন্ধু স্যাটেলাইটের মাধ্যমে এই ভিডিও কনফারেন্সে কথা বলা হচ্ছে।\nজিয়ার কাজ ছিল মানুষের ভাগ্য নিয়ে খেলা : বাংলাদেশের মানুষের ভাগ্য নিয়ে খেলা করাই বিএনপি প্রতিষ্ঠাতা জিয়াউর রহমানের কাজ ছিল বলে মন্তব্য করেছেন প্রধানমন্ত্রী শেখ হাসিনা। ৬৬ হাজার ১৮৯টি গৃহহীন পরিবারকে শনিবার ঘরের চাবি বুঝিয়ে দেওয়ার অনুষ্ঠানে ভিডিও কনফারেন্সে যুক্ত হয়ে তিনি সেনা শাসনের সময় দেশের মানুষের দুর্দশার কথা তুলে ধরেন। জিয়াউর রহমানের সমালোচনা করে শেখ হাসিনা বলেন, “বাংলাদেশের মানুষ কি পেয়েছিল তখন? অনেকে গালভরা কথা বলে- গণতান্ত্রিক অধিকার পেয়েছে। গণতান্ত্রিক অধিকারটা কী? “একটা মিলিটারি ডিক্টেটর ক্ষমতা দখল করে একদিন ঘোষণা দিল যে ‘আজ আমি রাষ্ট্রপতি হলাম’। তারপরই সেটা গণতন্ত্র হয়ে গেল। হ্যাঁ, অনেকগুলি রাজনৈতিক দল করার সুযোগ করে দিল, কিন্তু দুর্নীতি করা, মানি লন্ডারিং করা, ব্যাংকে ঋণ খেলাপ করা। টাকা ব্যাংক ছাপিয়ে নিয়ে এসে সেগুলো ছড়িয়ে দিয়ে ‘মানি ইজ নো প্রবলেম’ সে কথা শোনানো, এবং ‘আই ইউল মেইক পলিটিক্স ডিফিকাল্ট ফর পলিটিশিয়ান’ একথাও জিয়াউর রহমান বলে গেছে। জিয়াউর রহমানের কাজই ছিল এদেশের মানুষের ভাগ্য নিয়ে খেলা।”\n“যারা গণতন্ত্রের জন্য এত কথা বলেন, তাদের কাছে একটাই প্রশ্ন, এটা কী করে গণতন্ত্র? একটা দল হল, হাঁটতে-চলতেও শিখল না। ক্ষমতায় বসে, ক্ষমতার উচ্ছিষ্ট বিলিয়ে যে দলের সৃষ্টি, সে ক্ষমতায় আসে আর মানুষ পায় না এটা হয় কখনও? দেশের মানুষকে কিভাবে শোষণ করা যায়, অধিকার কেড়ে নেওয়া যায়, তাই চলেছে ২১ বছর। জিয়ার পরে এরশাদ এসেছে, খালেদা জিয়া এসেছে, প্রত্যেকেরই একই চরিত্র।” আওয়ামী লীগকে ভোট দিয়ে দেশ পরিচালনার সুযোগ করে দেওয়ায় জনগণকে ধন্যবাদ জানান সরকার প্রধান। তিনি বলেন, “আমি ধন্যবাদ জানাই বাংলাদেশের জনগণকে, শত প্রতিকুলতার মধ্যেও এদেশের মানুষ আওয়ামী লীগকে ভোট দিয়েছিলেন।\nTags: উপহার সবচেয়ে বড় উৎসব: প্রধানমন্ত্রী\nPrevious দেশে মৃত্যু ৮ হাজার ছাড়ালো\nNext মুজিববর্ষে বাড়ি পেল ৬৬ হাজার গৃহহীন পরিবার


আরবির ছন্দে মন্ত্রমুগ্ধ ছিল প্রাচীন পৃথিবী | SalamWebToday\nআরবির ছন্দে মন্ত্রমুগ্ধ ছিল প্রাচীন পৃথিবী\nএকসময় আরবির ছন্দে মন্ত্রমুগ্ধ ছিল প্রাচীন পৃথিবী। মুসলিম সভ্যতা যখন তার স্বর্ণযুগের শীর্ষে, তখন বিজ্ঞান, কবিতা, সাহিত্য, রাজ্যচালনা ও শিল্পের ভাষা হিসাবে বেছে নেওয়া হয়েছিল আরবি ভাষাকেই। এই কারণেই অধিকাংশ গ্রীক, রোমান এবং বিজ্ঞান, দর্শন ও সাহিত্যের অন্যান্য প্রাচীন গ্রন্থকে আরবিতে অনুবাদ করার একটি বৃহত্তর কর্মযজ্ঞ শুরু হয়েছিল। এর ফলে সমসাময়িক বিশ্বে আরবি ভাষার গ্রহণযোগ্যতা তৈরি হয়েছিল।\nআট শতাব্দীর শেষার্ধ থেকে একাদশ শতাব্দীর শেষ অবধি আরবি ছিল মানবজাতির অন্যতম বৈজ্ঞানিক, প্রগতিশীল ভাষা। আরবি ভাষায় অনুবাদ সংক্রান্ত কাজের মান এতই উন্নত ছিল যে বিভিন্ন সময়ে পশ্চিমের দেশগুলি গভীর জ্ঞানলাভের জন্য গ্রীক ভাষার পরিবর্তে আরবি ভাষার আশ্রয় নিত।\n১৮ ডিসেম্বের ইউনেস্কোর বিশ্ব আরবি ভাষা দিবস উপলক্ষ্যে, আমরা কিছু বিষয়ে আলোকপাত করতে চাই সেই সমস্ত ক্ষেত্রে যেখানে আরবি ভাষা মুসলিম সভ্যতায় স্বর্ণযুগের সময় সর্বজনীন ভাষা হিসাবে আত্মপ্রকাশ করেছিল। আরবির ছন্দে লেখা হয়েছিল সৃজনশীলতার ইতিহাস।\n১. আরবি যখন বিজ্ঞানের ভাষা\nএক হাজার বছরেরও আগে, ইউরোপে তখন মধ্যযুগ। পশ্চিমের জ্ঞানপিপাসু বিজ্ঞানী ও পণ্ডিতদের ক্রমাগত অন্বেষণের ফলে ঘটে চলেছে নিত্যনতুন আবিষ্কার, উদ্ভাবন, গবেষণ।\nএই প্রবণতা তখন তুঙ্গে যখন বিভিন্ন উদ্ভাবন, রচনা, সাহিত্য ইত্যাদির জনপ্রিয়তা উন্নত স্তরে পৌঁছেছিল।\nগ্রীক, রোম, চীন, পার্সিয়া, ভারত এবং আফ্রিকার মতো দূর-দূরান্তের দেশ থেকে প্রাচীন জ্ঞানসম্ভার আনিয়ে তা আরবি ভাষায় অনুবাদ করে সংগ্রহ করার কাজ শুরু হয়েছিল। আর এই কাজে মুখ্য ভূমিকা গ্রহণ করেছিলেন বাগদাদের তৎকালীন শাসকরা।\nফলে আরব তখন এমন এক সংগ্রহশালায় পরিণত হয়েছিল যেখানে বিশ্বের নানা প্রান্তের সেরা বৈজ্ঞানিক কাজগুলির আরবি অনুবাদ মজুত ছিল। এই কারণে আরব হয়ে উঠেছিল বিদ্যানুরাগীদের পীঠস্থান। ইবন আল-হাইথাম, আল-সুফি, ইবন সিনা, আল-রাজী, আল-খাওয়ারিজমি, আল-কিন্দি, আল-জাহিজ, আল-মাহামিলিয়ার মতো বিখ্যাত পণ্ডিতরা আলোকিত করে রাখতেন এই সময়কে।\n২. আরবি যখন তারার ভাষা\nমুসলিম সভ্যতার আমলে বিজ্ঞানের যে শাখায় বিপুল অগ্রগতি হয়েছিল তার মধ্যে একটি হল অ্যাস্ট্রোনমি বা জ্যোতির্বিজ্ঞান। এই আমলের জ্যোতির্বিজ্ঞানীরাই প্রথম আবিষ্কার করেছিলেন যে, আমাদের ছায়াপথের বাইরেও তারামণ্ডল রয়েছে। চাঁদের গতির তৃতীয় বৈষম্যও এই সময়েই আবিষ্কৃত হয়েছিল।\nএই সময়েই এমন কিছু যুগান্তকারী যন্ত্র আবিষ্কৃত হয়েছিল, যা আধুনিক জ্যোতির্বিজ্ঞানের ভিত্তি স্থাপন করতে সাহায্য করেছিল।\nটলেমি’র আলমাজেস্ট গ্রন্থটি আরবিতে অনুবাদ করা হয়েছিল নবম শতাব্দীতে। সেখানে আরবিতে বিভিন্ন তারার যে নামকরণ করা হয়েছিল। এটি এতটাই জনপ্রিয় হয়েছিল যে, তার মধ্যে অনেকগুলি পরবর্তী কালে সেই তারার নাম হিসেবে ব্যবহার করা হত।\nকালপুরুষ তারামণ্ডলের বর্ণনা ত্রয়োদশ শতাব্দীতে লেখা আল-সুফির বইতে দেওয়া হয়েছে।\nসেখানে কালপুরুষের হাতে অস্ত্রের পরিবর্তে সেই তারার ব্যাখ্যা দেওয়া হয়েছে পোশাকের লম্বা হাতা হিসেবে।\nএই ধরনের পোশাক সাধারণত সেই আমলে মুসলমানরা পরতেন।\n৩. আরবি যখন শিল্প ও সৌন্দর্যের ভাষা\nযে সমস্ত ক্ষেত্রে মুসলিম সভ্যতার প্রতিভা গোটা বিশ্বে স্বীকৃত হয়েছে, তেমনই একটি ক্ষেত্র হল শিল্প। ইসলামী বিশ্বের শিল্পীরা তাঁদের অন্তরের বিশ্বাসকে বিমূর্ত আকারে প্রকাশ করার পন্থা আবিষ্কার করেছিলেন। তার ফলে সেই আমলে বহু অসাধারণ শিল্পকর্ম তৈরি হয়েছিল।\nক্যালিগ্রাফি হল ইসলামি সংস্কৃতির এক অমূল্য শিল্পসৃষ্টি, যার মাধ্যমে বর্ণমালার বিভিন্ন অক্ষর লেখার স্টাইলের সাথে মিশিয়ে দেওয়া হয় জ্যামিতিক ছন্দ।\nঅনেক সময় সাধারণ ভাবে লেখা হলেও তাকে আলাদা শৈল্পিক মাত্রা দেওয়া হয়।\nবর্তমানে ইংরেজি বর্ণের ক্যালিগ্রাফি জনপ্রিয় হয়েছে। তবে প্রাথমিক ভাবে এই শৈল্পিক লেখরীতির ধারা শুরু হয়েছিল আরবি ভাষাতেই।\n৪. আরবির ছন্দে কবিতার ভাষা\nআরব সংস্কৃতিতে কবিতা হল একটি দৃঢ় ও স্বতঃস্ফূর্তভাবে মনের ভাব প্রকাশের মাধ্যম। মুসলিম সভ্যতার স্বর্ণযুগে বৈজ্ঞানিক আন্দোলন জোরদার হওয়া সত্ত্বেও তা কলাবিভাগ এবং প্রাকৃতিক বিজ্ঞানের মধ্যে কোনও বিরোধ তৈরি করেনি।\nসেই সময় বিভিন্ন বিজ্ঞানের পুনর্জাগরণের পাশাপাশি আরবি কবিতার নতুন এক ধরনের ধারা বিকশিত হয়েছিল। আরবির ছন্দে লেখা হয়েছে অজস্র কবিতা।\nবিখ্যাত চিকিৎসক ইবন সিনা এবং বিখ্যাত নাবিক ইবন মজিদের মতো বিদ্বানরা এই নতুন ধারার কবিতা রচনা করে তা জনপ্রিয় করে তুলেছিলেন।\n৫. আরবির ছন্দে সাহিত্যের ভাষা\nআরবরা দীর্ঘ দিন ধরেই তাদের ভাষাকে মনের ভাবকে স্পষ্ট ভাবে প্রকাশ করার একটি নিখুঁত উপকরণ হিসাবে বিবেচনা করেছে। খোদ কুরআন এবং পরবর্তী কালে রচিত বহু সাহিত্য এই কথাকে ১৪০০ বছর ধরে আরবি ভাষা তার আভিজাত্য বজায় রেখেছে। আরবির ছন্দে লিখিত হয়েছে ইসলামী বিশ্বের সাহিত্য।\nকবিতা ছাড়াও আব্বাসীয়দের অধীনে গদ্যের বিকাশও ঘটছিল। সেই সময়ে প্রখ্যাত গদ্য রচনাকার ছিলেন আল জাহিজ (অষ্টম / নবম শতাব্দীতে বাগদাদে থাকতেন)। তাঁর বই আল বুখারা’আ (বুক অফ দ্য মাইজার্স) তাঁকে বিখ্যাত করে তুলেছিল। এই বইয়ে তিনি মনোবিজ্ঞানের বহু বিষয়ের অন্তর্দৃষ্টিপূর্ণ কিন্তু মজাদার ভাবে পরিবেশন করেছিলেন। এছাড়াও সেই সময়ে অগণিত অন্যান্য লেখক এবং কবিরা খ্যাতি অর্জন করেছিলেন। এমন লেখক ও কবিদের মধ্যে উল্লেখযোগ্য হলেন আল মুত্তনবী, আল মা’আরি, ইয়াকুত আল হামভি, বদি আল জামান আল হামাথানি, ইবন হাজিম আল আন্দালুসি, ইবন তুফাইল প্রমুখ।


লকডাউনে মানসিকভাবে তরতাজা থাকুন, অনুসরণ করুন এই টিপসগুলি | Take Care Of Your Mental Health During Coronavirus Lockdown - Bengali BoldSky\n| Published: Monday, May 25, 2020, 13:00 [IST]\nগৃহবন্দি অবস্থায় কেটে গেল প্রায় দুটো মাস। অসুবিধা হলেও করোনা ভাইরাসকে প্রতিরোধ করতে লকডাউন মেনে চলছেন দেশের সকল মানুষ। দিনের পর দিন আতঙ্ককে সঙ্গে নিয়েই চার দেওয়ালের মধ্যে কাটছে মানুষের জীবন। যার ফলে দেখা দিচ্ছে মানসিক অসুস্থতার। বিশেষজ্ঞদের মতে, করোনার আতঙ্ক এবং বিভিন্ন ধরনের অনিশ্চয়তা মাথায় থাকার কারণেই দেখা দিচ্ছে এই সমস্যা।\nচিকিৎসকদের মতে, এই ডিপ্রেশন কেবলমাত্র এখনই নয়, লকডাউন উঠে যাওয়ার পরও দেখা দেবে। দীর্ঘদিন গৃহবন্দী থাকতে থাকতে দেখা দিচ্ছে ক্লস্ট্রোফোবিক। হচ্ছে না ঘুম, অল্পতেই রেগে যাওয়া এবং দেখা দিচ্ছে শারীরিক সমস্যাও। কিন্তু সমস্ত কিছুকে জয় করতে মানসিক দিক থেকে সুস্থ থাকাটা খুবই জরুরী। তাই এই লকডাউনের সময় আপনার শারীরিক স্বাস্থ্যের পাশাপাশি নজর দিতে হবে মানসিক স্বাস্থ্যের উপরেও। আপনি যদি মানসিকভাবে দুর্বল বোধ করেন তবে তা দূর করতে দেখে নিন আমাদের দেওয়া কিছু টিপস্। এগুলি আপনাকে মানসিক দিক থেকে সুস্থ থাকতে এবং মনকে তরতাজা রাখতে সাহায্য করবে।\n১) উদ্বেগগুলি দূরে সরিয়ে নিজেকে দিনভর সচল রাখুন।\n২) বাড়িতে থাকার সময় এক জায়গায় বসে না থেকে বা শুয়ে না থেকে বাড়ির বারান্দা, ব্যালকনি বা ঘরের জানলার পাশে বসে প্রকৃতিকে উপভোগ করুন। সঙ্গে পছন্দের গান শুনুন। এতে মন ভাল থাকে।\n৩) অবসর সময়ে নেতিবাচক চিন্তা ভাবনাকে দূরে সরিয়ে রাখতে বই পড়ুন, ছবি আঁকুন, গান শুনুন, বিনোদনমূলক কিছু দেখুন এবং ফুলের বাগান তৈরি করুন।\n৪) বাড়ির সকল সদস্যের সঙ্গে বসে নিজেদের সমস্যাগুলি নিয়ে খোলামেলা আলোচনা করুন। আলোচনার মাধ্যমে তা সমাধানের চেষ্টা করুন। এতে মন অনেকটাই হালকা হয়।\nআরও পড়ুন : সামান্য অসুখ হলেই ইন্টারনেটে সার্চ করেন? আপনি এই কঠিন রোগে আক্রান্ত নন তো!\n৫) বাড়িতে সন্তান থাকলে তাদের সঙ্গে সময় কাটান। এতে বাচ্চাদের পাশাপাশি আপনার মানসিক দিকও ঠিক থাকবে।\n৬) যদি আপনি কোনও কারণে রেগে যান বা বিরক্ত বোধ করেন তবে পেছন থেকে সংখ্যা গোনা অর্থাৎ ১০ থেকে ১ পর্যন্ত গননা করে মনকে শান্ত রাখুন।\n৭) অবসর সময়ে বিভিন্ন বিষয়ের উপর ভিডিয়ো বানান।\n৮) সকালে এবং সন্ধ্যায় বিভিন্ন যোগাসন বা মেডিটেশন অভ্যাস করুন। এতে আপনি মানসিকভাবে দৃঢ় থাকবেন।\n৯) বন্ধু-বান্ধবদের সঙ্গে ভিডিয়ো কল এর সাহায্যে যোগাযোগ করুন এবং আড্ডা দিন। মনে কোনও সংশয় থেকে থাকলে বিষয়টি নিয়ে বন্ধুদের সঙ্গে আলোচনা করুন।\n১০) বাড়ির কাজে অন্যান্য সদস্যদের সাহায্য করুন। নতুন নতুন রান্না করুন। এতে মন ভালো থাকবে।\n১১) পরিবারের সকলের সঙ্গে বসে সিনেমা দেখুন। বিনোদনমূলক সবকিছু বাড়ির সকলে মিলে উপভোগ করুন।\n১২) প্রচুর পরিমাণে জল পান করুন এবং সুষম খাদ্য গ্রহণ করুন।\n১৩) আপনি যদি দুশ্চিন্তা করেন এবং মানসিক ও শারীরিক দিক থেকে অস্থির বোধ করেন, তবে মনকে শান্ত রাখতে কয়েক মিনিটের জন্য শান্তভাবে বসে গভীর শ্বাসপ্রশ্বাস নেওয়া ও ছাড়ার অনুশীলন করুন।\n১৪) এই সময়ে তামাক, অ্যালকোহল এবং অন্যান্য নেশাজাতীয় দ্রব্য সেবন করা এড়িয়ে চলুন। কারণ, এগুলি আপনার মানসিক স্বাস্থ্যকে আরও খারাপ করতে পারে।\n১৫) একা নয়, প্রতিটি সময় পরিবারের সকলের সঙ্গে কাটান এবং দিনগুলি ভালোভাবে উপভোগ করুন।\n১৬) উপরে বর্ণিত টিপসগুলির সাহায্যে যদি মানসিক সমস্যা থেকে দূরে থাকতে না পারেন, তবে চিকিৎসকের সঙ্গে পরামর্শ করতে পারেন।\nRead more about: coronavirus lockdown mental health coronavirus covid 19 মানসিক স্বাস্থ্য health স্বাস্থ্য কোভিড ১৯ লকডাউন\nTake Care Of Your Mental Health During Coronavirus Lockdown\nTake Care Of Your Mental Health During Coronavirus Lockdown.\nStory first published: Monday, May 25, 2020, 13:00 [IST]


আপডেট: ১২ নবেম্বর ২০১৬ - ০০:৪১ | প্রকাশিত: শনিবার ১২ নবেম্বর ২০১৬ | প্রিন্ট সংস্করণ\nঅধ্যাপক ড. মুহাম্মাদ রঈসুদ্দীন : ইমাম মালিক (রহ.) ছিলেন মহানবী (সা.)-এর পূর্ণ অনুসারী। সমগ্র জীবনব্যাপী জ্ঞান-গবেষণা ও মহান আল্লাহর ‘ইবাদত বন্দেগীতে নিয়োজিত ছিলেন। তাঁর ছিয়াশি বছরের জীবন ছিল একটি আলোকোজ্জ্বল জীবন। নিম্নে তাঁর সংক্ষিপ্ত জীবনী তুলে ধরা হলো :\nইমাম মালিক (রহ.)-এর নাম ও বংশ পরিচয় : নাম- মালিক, উপনাম-আবূ আবদুল্লাহ। বংশপরম্পরা- মালিক ইবনু আনাস ইবনু আবূ ‘আমির ইবনু আমর ইবনু হারিস আল আসবাহী। তিনি আরবের প্রসিদ্ধ কাহত্বান গোত্রের উপগোত্র আসবাহ-এর অন্তর্ভুক্ত, এ জন্য তিনি ‘আল আসবাহী’ বলে পরিচিত। [তারতীবুল মাদারিক, ১/১০২ পৃষ্ঠা, সিয়ারু ‘আলামিন নুবালা, ৮/৪৮ পৃষ্ঠা, আল-আনসাব লিস সাম’আনী, ১/২৮৭ পৃষ্ঠা, আত-তামহীদ, ১/৮৯ পৃষ্ঠা, মানাকিব মালিক লিয যাওয়াবী, ১৬০-১৬২ পৃষ্ঠা, আল-ইনতিকা, ৯-১১ পৃষ্ঠা ইত্যাদি।\nইমাম মালিক (রহ.) –এর জন্ম ও প্রতিপালন : ইমাম মালিক (রহ.) পবিত্র মাদীনা নগরীতে এক সম্ভ্রান্ত শিক্ষানুরাগী মুসলিম পরিবারে জন্মলাভ করেন। জন্মের সন নিয়ে কিছু ভিন্নমত থাকলেও ইমাম যাহাবী (রহ.) বলেন, বিশুদ্ধ মতে ইমাম মালিক (রহ.)-এর জন্ম সন ৯৩ হিজরী, যে সনে রাসূলুল্লাহ (সা.)-এর খাদিম আনাস ইবনু মালিক (রাযি.) মৃত্যুবরণ করেন। [তারতীবুল মাদারিক, ১/১১০ পৃষ্ঠা, মানাকিব মালিক লিয্্ যাওয়ারী, ১৫৯ পৃষ্ঠা]\nতিনি পিতা আনাস ইবনু মালিক (রহ.)-এর কাছে মাদীনায় প্রতিপালিত হন। তাঁর পিতা তাবি-তাবিঈ ও হাদীস বর্ণনাকারী ছিলেন, যার বরাত দিয়ে ইমাম যুহরী (রহ.)সহ অনেকেই হাদীস বর্ণনা করেন। ইমাম মালিক (রহ.)ও পিতার নিকট থেকে হাদীস বর্ণনা করেন। [মানহাজু ইমাম মালিক, ২২ পৃষ্ঠা]\nতাঁর দাদা আবু আনাস মালিক (রহ.) প্রসিদ্ধ তাবিঈ ছিলেন, যিনি উমার, ‘আয়িশাহ্্ ও আবূ হুরায়রাহ (রাযি.) থেকে হাদীস বর্ণনা করেন। [তারতীবুল মাদারিক, ১/১০৭ পৃষ্ঠা] তাঁর পিতামহ আমির ইবনু আমর (রাযি.) প্রসিদ্ধ সাহাবী ছিলেন। [আল ইসাবাহ-৭/২৯৮ পৃষ্ঠা] এ সম্ভ্রান্ত দীনী পরিবেশে জ্ঞানপিপাসা নিয়েই তিনি প্রতিপালিত হন।\nইমাম মালিক (রহ.)-এর শিক্ষা জীবন : রাসূলুল্লাহ (সা.)-এর হিজরতের পর থেকে আজ পর্যন্ত দীনী জ্ঞান চর্চার প্রাণকেন্দ্র হলো মাদীনা। মাদীনাতে জন্মলাভ করার অর্থ হলো দীনী জ্ঞানচর্চার প্রাণকেন্দ্রেই জন্মলাভ করা। বিশেষ করে বংশীয়ভাবে তাদের পরিবার ছিল দীনী জ্ঞানচর্চায় অগ্রগামী। এজন্য তিনি শৈশবকাল থেকেই দীনী ‘ইলম চর্চা শুরু করেন। বিশেষ করে তাঁর মমতাময়ী মা তাঁকে শিক্ষার প্রেরণা যোগান। ইমাম মালিক (রহ.) বলেন : আমি একদিন মাকে বললাম, ‘আমি পড়ালেখা করতে যাবো! মা বললেন : আসো! শিক্ষার লেবাস পরিধান করো। অতঃপর আমাকে ভালো পোশাক পরালেন, মাথায় টুপি দিলেন এবং তার ওপর পাগড়ি পরিয়ে দিলেন, এরপর বললেন, এখন পড়ালেখার জন্য যাও।\nতিনি বলেন, মা আমাকে ভালোভাবে কাপড় পরিয়ে দিয়ে বলতেন, যাও মাদীনার প্রসিদ্ধ আরিম রাবী’আহ্ ইবনু আবূ ‘আবদুর রহমান (রহ.)-এর কাছে এবং তাঁর জ্ঞানশিক্ষার আগে তাঁর আদব আখলাক শিক্ষা করো। [তারতীবুল মাদারিক, ১/১১৯ পৃষ্ঠা] এভাবে তিনি মাদীনার প্রসিদ্ধ মুহাদ্দিস এবং ফকীহগণের নিকট থেকে শিক্ষালাভ করেন।\nইমাম মালিক (রহ.)-এর শিক্ষকমন্ডলী : ইমাম মালিক (রহ.) অসংখ্য বিদ্বানের নিকট শিক্ষালাভ করেন। ইমাম যুরকানী (রহ.) বলেন, ‘ইমাম মালিক (রহ.) নয়শ’র অধিক শিক্ষকের কাছে শিক্ষা গ্রহণ করেন। বিশেষ করে ইমাম মালিক (রহ.) স্বীয় গ্রন্থ মুওয়াত্তায় যে সকল শিক্ষক থেকে হাদীস বর্ণনা করেছেন, তাদেরই সংখ্যা হলো ১৩৫ জন, যাদের নাম ইমাম যাহাবী (রহ.) ‘সিয়ার’ গ্রন্থে উল্লেখ করেছেন। [সিয়ারু’ আলামিন নুবালা, ৮/৪৯ পৃষ্ঠা] তন্মধ্যে উল্লেখযোগ্য কয়েকজন নিম্নরূপ :\nইমাম রাবী’আহ ইবনু আবূ ‘আব্দুর রহমান (রহ.)।\nইমাম মুহাম্মাদ ইবনু মুসলিম আয্ যুহরী (রহ.)\nইমাম নাফি মাওলা ইবনু উমার (রহ.)।\nইবরাহীম ইবনু উকবাহ (রহ.)।\nইসমাঈল ইবনু মুহাম্মাদ ইবনু সা’দ (রহ.)।\nহুমাইদ ইবনু কায়স আল আরয (রহ.)।\nআইয়ুব ইবনু আবী তামীমাহ আস সাখতিয়ানী (রহ.) ইত্যাদি। [ সিয়ারু আলামিন নুবালা, ৮/৪৯-৫১ পৃষ্ঠা।]\nইমাম মালিক (রহ.)-এর ছাত্রবৃন্দ : ইমাম মালিক (রহ.) হলেন ইমামু দারিল হিজরা, অর্থাৎ মাদীনার ইমাম। অতএব মাদীনার ইমামের ছাত্র হওয়ার দুর্লভ সৌভাগ্য কে না চায়। তাই তাঁর ছাত্র অগণিত। ইমাম যাহাবী (রহ.) উল্লেখযোগ্য ১৬৬ জনের নাম বর্ণনা করেছেন। ইমাম খাতীব বাগদাদী ৯৯৩ ছাত্রের নাম উল্লেখ করেন। [তারতীবুল মাদারিক, ১/২৫৪ পৃষ্ঠা। সিয়ারুর আলামিন নুবালা, ৮/৫২ পৃষ্ঠা]\nইমাম মালিক (রহ.)-এর কয়েকজন প্রসিদ্ধ ছাত্রের নাম নি¤েœ প্রদত্ত হলো : ইমাম মুহাম্মাদ ইবনু ইদরীস আশ্ শাফি’ঈ (রহ.)। ২. ইমাম সুফইয়ান ইবনু উয়ায়নাহ (রহ.)। ৩. ইমাম আব্দুল্লাহ ইবনুল মোবারক (রহ.)। ৪. ইমাম আবূ দাউদ আত্্ তায়ালিসী (রহ.)। ৫. হাম্মাদ ইবনু যায়দ (রহ.)। ৬. ইসমাঈল ইবনু জা’ফর (রহ.)। ৭. ইবনু আবী আয-যিনাদ (রহ.) ইত্যাদি। [সিয়ারু আলামিন নুবালা, ৮/৫২-৫৪ পৃষ্ঠা]\nজ্ঞান গবেষণায় ইমাম মালিক (রহ.) : ইমাম মালিক (রহ.) জন্মগতভাবেই অসামান্য প্রতিভার অধিকারী ছিলেন। মেধাশক্তি ছিল খুবই প্রখর। আবূ কুদামাহ (রহ.) বলেন, ‘ইমাম মালিক স্বীয় যুগে সর্বাধিক মেধাশক্তি সম্পন্ন ব্যক্তি ছিলেন। [আত-তাহমীদ, ১/৮১ পৃষ্ঠা]\nহুসাইন ইবনু উরওয়াহ (রহ.) বর্ণনা করেন, ইমাম মালিক (রহ.) বলেন, একবার ইমাম যুহরী (রহ.) আমাদের মাঝে আগমন করলেন, আমাদের সাথে ছিলেন রাবী’আহ। তখন ইমাম যুহরী (রহ.) আমাদেরকে চল্লিশের কিছু অধিক হাদীস শুনালেন। পরের দিন আমরা ইমাম যুহরী (রহ.)-এর কাছে গেলাম, তিনি বললেন, কিতাবে দেখ, আমরা কি পরিমাণ হাদীস পড়েছি। আরও বললেন, গতকাল আমরা যে হাদীস বর্ণনা করেছি তোমরা কি তার কিছু পড়েছ? তখন রাবী’আহ বললেন, হ্যাঁ, আমাদের মাঝে এমনও ব্যক্তি আছেন, যিনি গতকাল আপনার বর্ণনাকৃত সব হাদীস মুখস্থ শুনাতে পারবেন। ইমাম যুহরী (রহ.) বললেন, কে তিনি? রাবী’আহ বললেন, তিনি ইবনু আবী আমীর অর্থাৎ- ইমাম মালিক। ইমাম যুহরী (রহ.) বললেন, হাদীস শুনাও, ইমাম মালিক (রহ.) বলেন, আমি তখন গতকালের চল্লিশটি হাদীস মুখস্থ শুনালাম। ইমাম যুহরী (রহ.) বললেন, আমার ধারণা ছিল না যে, আমি ছাড়া এ হাদীসগুলো দ্বিতীয় কেউ মুখস্থ করেছে।আত তাওহীদ, ১/৭১ পৃষ্ঠা, তারতীবুল মাদারিক, ১/১২১ পৃষ্ঠা।\nঅতএব ইমাম মালিক(রহ.)-এর অসামান্য পান্ডিত্য, গভীর জ্ঞান, গবেষণা, সংরক্ষণ সম্পর্কে আর বেশী কিছু বলার অপেক্ষা রাখেনা।\nহাদীস শাস্ত্রে ইমাম মালিক (রহ.) : হাদীস শাস্ত্রে ইমাম মালিক (রহ.) এক উজ্জ্বল নক্ষত্র, হাদীস সঙ্কলনের অগ্রনায়ক। যদিও তাঁর পূর্বে কেউ কেউ হাদীস সঙ্কলন করেছেন, যেমন- ইমাম যুহরী (রহ.)। কিন্তু ইমাম মালিক (রহ.)-এর সাধনা এবং সংগ্রহ ও সঙ্কলন ছিল বিশেষ বৈশিষ্ট্যপূর্ণ। আর এ জন্যই সহীহুল বুখারী ও সহীহ মুসলিম-এর মতো হাদীস গ্রন্থ প্রকাশ পাওয়ার পূর্বে তাঁর সঙ্কলিত গ্রন্থকে বলা হতো : ‘মহান আল্লাহর কিতাব আল-কুরআনের পর সর্বাধিক বিশুদ্ধ হাদীস গ্রন্থ ইমাম মালিকের মুওয়াত্ত্বা গ্রন্থ। [আত তামহীদ, ১/৭৬-৭৯ পৃষ্ঠা, আল-হুলিয়াহ, ৬/৩২৯ পৃষ্ঠা, অবশ্য এ মন্তব্য সহীহুল বুখারীর পূর্বে, সহীহুল বুখারী সঙ্কলনের পর সহীহুল বুখারী সর্ববিশুদ্ধ গ্রন্থ।]\nতিনি হাদীস শিক্ষায় পারিবারিকভাবে উৎসাহিত হলেও তাঁর সাধনা এবং অক্লান্ত পরিশ্রমের ফলে অসাধ্য সাধন করেছেন। শয়নে স্বপনে সব সময় একই চিন্তা, কিভাবে তিনি হাদীস শিক্ষালাভ করবেন। মানুষ যখন অবসরে, তিনি তখন হাদীসের সন্ধানে। ইমাম মালিক (রহ.) একবার ইদের সালাতে ইমাম যুহরী (রহ.)-কে দেখে মনে করলেন, আজ মানুষ ঈদের আনন্দে ব্যস্ত, হয়তো ইমাম যুহরী (রহ.)-এর কাছে একাকী হাদীস শিক্ষার সুযোগ পাওয়া যাবে। ঈদের ময়দান থেকে চলে গেলেন ইমাম যুহরী (রহ.)-এর বাসায়, দরজার সামনে বসলেন; ইমাম ভিতর থেকে লোক পাঠালেন, গেটে কে দেখার জন্য, ইমামকে জানানো হলো যে, গেটে আপনার ছাত্র মালিক। ইমাম বললেন, ভিতরে আসতে বলো। ইমাম মালিক (রহ.) বলেন, আমি ভিতরে গেলাম। তিনি আমাকে জিজ্ঞেস করলেন, মনে হয় তুমি সালাতের পর বাড়িতে যাওনি? আমি বললাম, না যাইনি; জিজ্ঞেস করলেন, কিছু খেয়েছ কি? আমি বললাম, না। তিনি বললেন, খাও। আমি বললাম, খাওয়ার চাহিদা নেই। তিনি বললেন, তাহলে তুমি কি চাও? আমি বললাম, আমাকে হাদীস শিক্ষা দিন। অতঃপর তিনি আমাকে সতেরটি হাদীস শিক্ষা দিলেন। [তারতীবুল মাদারিক, ১/১২১ পৃষ্ঠা]\nইমাম মালিক (রহ.) অধিকাংশ সময় একাকী থাকা পছন্দ করতেন। তাঁর বোন পিতার কাছে অভিযোগ করলেন, আমাদের ভাই মানুষের সাথে চলাফিরা করে না। পিতা জবাব দিলেন যে, মা, তোমার ভাই রাসূলুল্লাহ (সা.)-এর হাদীস মুখস্থ করায় ব্যস্ত, তাই সে একাকী থাকা পছন্দ করে। [তারতীবুল মাদারিক, ১/১১৯ পৃষ্ঠা]\nইমাম মালিক (রহ.) নিঃসন্দেহে হাদীস শিক্ষার ব্যাপারে খুবই তৎপর ছিলেন। যার কারণে তিনি ঈদের আনন্দ-উৎসব বাদ দিয়ে এবং পরিবারে সময় না দিয়ে হাদীস শিক্ষা ও মুখস্থকরণে ব্যস্ত থাকতেন। কাজেই তিনি ছিলেন এক বিরল ব্যক্তিত্বের অধিকারী এবং শয়নে-স্বপনে সর্বদা হাদীস শিক্ষা ও গবেষণায় ব্যস্ত ছিলেন।\nহাদীস সংগ্রহে কঠোর সতর্কতা : ইমাম মালিক (রহ.) হাদীস শিক্ষা ও সংগ্রহে সর্বদা ব্যস্ত থাকলেও যার-তার নিকট থেকে যেনতেনভাবে তা গ্রহণ করতেন না- যতক্ষণ না তিনি হাদীস বর্ণনাকারীর ঈমান-আকীদাহ ও সততা সম্পর্কে অবগত হতে পারতেন। বিশ্বস্ত প্রমাণিত হলে হাদীস গ্রহণ করতেন, অন্যথায় নয়। ইমাম সুফইয়ান ইবনু ‘উয়ায়নাহ (রহ.) এ প্রসঙ্গে বলেন, ‘আল্লাহ তা’আলা ইমাম মালিক (রহ.) কে রহম করুন, তিনি হাদীস বর্ণনাকারী ও বিদ্বানগণের ব্যাপারে কতই না সতর্ক থাকতেন এবং কঠিনভাবে যাচাই বাছাই করতেন, সহজেই কারো হাদীস গ্রহণ করতেন না।’ আলী ইবনুল মাদীনী (রহ.) বলেন, ‘হাদীস গ্রহণে কঠোর নীতি ও সতর্কতায় ইমাম মালিক (রহ.)-এর ন্যায় আর কেউ আছে বলে আমি জানি না।’ [আল ইরশাদ লিল খালিলী, ১/১১০-১১২ পৃষ্ঠা] ইমাম মালিক (রহ.) বিদ’আতীদের থেকে হাদীস গ্রহণ করতেন না। [আল মুহাদ্দিস আল ফাসিল, (৪১৪-৬১৪) পৃষ্ঠা, আল ইনতিকা ১৬ পৃষ্ঠা, আত-তামহীদ, ১/৬৭ পৃষ্ঠা]। এই সতর্কতা শুধু নিজেই অবলম্বন করেননি, বরং তিনি অন্যদেরকেও এ ব্যাপারে সতর্ক করে দিয়েছেন। তিনি বলেন, ‘হাদীস হলো দীনের অন্যতম ভিত্তি। অতএব ভালোভাবে লক্ষ্য করো, তোমরা কার নিকট থেকে দীন গ্রহণ করেছো। আমি সত্তরজন এমন ব্যক্তি পেয়েছি, যারা রাসূলুল্লাহ (সা.)-এর নামে হাদীস বর্ণনা করে। কিন্তু আমি তাদের কিছুই গ্রহণ করিনি। যদিও তারা অর্থ-সম্পদে আমানতদার। কিন্তু এ বিষয়ে তাদেরকে আমি নির্ভরযোগ্য মনে করিনি। অথচ আমাদের মাঝে ইমাম যুহরী (রহ.)-এর আগমন ঘটলে হাদীস শিক্ষা ও সংগ্রহে আমরা তাঁর দরবারে ভিড় জমাতাম। [আল মুহাদ্দিস আল ফাসিল, (৪১৪-৪১৬) পৃষ্ঠা, আল ইনতিকা ১৬ পৃষ্ঠা, আত-তামহীদ, ১/৬৭ পৃষ্ঠা।\nসুতরাং ইমামু দারিল হিজরা বা মাদীনার ইমাম মালিক (রহ.) রাসূল (সা.)এর হাদীস শিক্ষা ও সংগ্রহে স্বীয় জীবন যেমন উৎসর্গ করেছেন, তেমনি হাদীস সংরক্ষণে খুব কঠোর ভূমিকা রেখেছেন। মহান আল্লাহ তাঁকে উত্তম প্রতিদান প্রদান করুন।\nহাদীস পালনে ইমাম মালিক (রহ.) : ইমাম মালিক (রহ.) হাদীস শিক্ষা ও সংগ্রহ করেই ক্ষান্ত হননি, বরং বাস্তব জীবনে পালনের মাধ্যমেও অনন্য দৃষ্টান্ত স্থাপন করেছেন। ‘আবদুল্লাহ ইবনু বুকাইর (রহ.) বলেন, আমি ইমাম মালিক (রহ.) কে বলতে শুনেছি, তিনি বলেন, ‘আমি কোনো আলিমের কাছে যখনই বসেছি, অতঃপর বাড়িতে ফিরে সেসব শ্রুত হাদীস মুখস্থ করে ঐ হাদীসগুলোর মাধ্যমে মহান আল্লাহর ইবাদত বা আমল না করা পর্যন্ত পুনরায় ঐ আলিমের বৈঠকে ফিরে যাইনি। [ইতহাফুস সালিক দ্র. মানহাজু ইমাম মালিক, ৩৪ পৃষ্ঠা]\nহাদীস শিক্ষা দান ও ফাতাওয়া প্রদান : ইমাম মালিক (রহ.) শুধু হাদীস শিক্ষা ও আমল করাই যথেষ্ট মনে করেননি, বরং মানুষকে শিক্ষা দান ও ফাতাওয়া প্রদানেও বিরাট অবদান রেখেছেন। এ প্রসঙ্গে ইমাম যাহাবী (রহ.) বলেন, ইমাম মালিক (রহ.) একুশ বছর বয়সে হাদীসের পাঠদান ও ফাতাওয়া প্রদানে পূর্ণ যোগ্যতা লাভ করেন। সিয়ারু আলামিন নুবালা, ৮/৫৫ পৃষ্ঠা]\nইমাম মালিক (রহ.) বলেন, ইচ্ছা করলেই শুধু হাদীস শিক্ষা ও ফাতাওয়া প্রদানের জন্য মসজিদে বসা যায় না, বরং এক্ষেত্রে যোগ্য ও বিজ্ঞ ব্যক্তিগণের পরামর্শ নিতে হবে; তারা যদি উপযুক্ত মনে করেন, তাহলে সে এ কাজের জন্য নিয়োজিত হতে পারে। সত্তর জন বিজ্ঞ পন্ডিত বা শাইখ আমার ব্যাপারে সাক্ষ্য প্রদানের পর আমি এ কাজে নিয়োজিত হই। [আল হুলিইয়্যাহ, ৬/৩১৬ পৃষ্ঠা]\nমুস’আব ইবনু আব্দুল্লাহ (রহ.) বলেন, ‘ইমাম মালিক (রহ.) কে কোনো হাদীস জিজ্ঞেস করা হলে, তিনি ওযু করে ভালো পোশাক পরিধান করে সুন্দরভাবে প্রস্তুতি নিতেন। তাঁকে এর কারণ জিজ্ঞেস করা হলে তিনি জবাবে বলেন, এ হলো রাসূল (সা.)-এর হাদীসের প্রতি সম্মান প্রদর্শন। [তারতীবুল মাদারিক, ১/১৫৪ পৃষ্ঠা] সে সময় মুসলিম বিশ্বের বিভিন্ন প্রান্ত থেকে জ্ঞানপিপাসুগণ শিক্ষার প্রাণকেন্দ্র মাদীনায় জ্ঞানার্জনের উদ্দেশ্যে পাড়ি জমাতেন এবং ইমাম মালিক (রহ.)-এর মতো বর্ষীয়ান মুহাদ্দিসের নিকট থেকে হাদীসের জ্ঞান আহরণ করে ধন্য হতেন।\nইমাম মালিক (রহ.) ফাতাওয়া প্রদানেও যথেষ্ট সতর্কতার সাথে গুরুত্ব প্রদান করতেন। জটিল বিষয়গুলো দীর্ঘ গবেষণার পর ফাতাওয়া প্রদান করতেন। ইবনু ‘আব্দুল হাকীম (রহ.) বলেন : ইমাম মালিক (রহ.)-কে কোনো বিষয়ে জিজ্ঞেস করা হলে- তিনি প্রশ্নকারীকে বলতেন, “যাও আমি এ বিষয়ে চিন্তা-গবেষণা করি।” ‘আব্দুর রহমান ইবনু মাহদী (রহ.) বলেন : ইমাম মালিক (রহ.) বলেন, “কখনো এমন মাস’আলাও এসেছে যে, সে বিষয়ে চিন্তা-গবেষণা করতে আমার সারারাত অতিবাহিত হয়েছে।” আল ইনতিকা, ৩৭-৩৮ পৃষ্ঠা।\nইমাম মালিক (রহ.) কোনো বিষয়ে উত্তর না দেয়া ভালো মনে করলে, “জানি না” বলতেও কোনো দ্বিধাবোধ করতেন না। তাইইনুল মামালিক, ১৬-১৭ পৃষ্ঠা।\nকারণ তিনি মনে করতেন, প্রশ্নের সম্মুখীন হওয়া মানে জান্নাত ও জাহান্নামের সম্মুখীন হওয়া। প্রশ্নের উত্তর দিতে গিয়ে যেন আখিরাতে জবাবদিহিতার সম্মুখীন হতে না হয়। আল ইনতিকা, ৩৭ পৃষ্ঠা।\nসঠিক ‘আক্বীদাহ-বিশ্বাসে ইমাম মালিক (রহ.) : আহলুস সুন্নাহ ওয়াল জামা’আতের ‘আক্বীদাহ-বিশ্বাসের অন্যতম ইমাম হলেন- ইমাম মালিক (রহ.)। বিশেষ করে আল্লাহ তা’আলার সিফাত বা গুণাবলীর প্রতি মু’তায়িলাদের ‘আক্বীদাহ-বিশ্বাসের প্রতিবাদে ঈমান প্রসঙ্গে ইমাম মালিক (রহ.)-এর বর্ণনা-ই আহলুস সুন্নাহ ওয়াল জামা’আতের অনুসৃত নীতি। যেমন ইমাম ইবনু আবিল ইয আল হানাফী শারহুল ‘আক্বীদাহ্ আত তাহাবীয়ায় উল্লেখ করেন। শারহুল ‘আক্বীদাহ আত তাহাবীয়াহ, ১/১৮৮ পৃষ্ঠা।\nইমাম মালিক (রহ.) ঈমান ‘আক্বীদার সকল বিষয়ে কুর’আনুল কারীম ও সহীহ হাদীসের আলোকে হকপন্থীদের সাথে একমত ছিলেন। বি: দ্র: মানহাজুল ইমাম ফি ইছবাতিল ‘আক্বীদাহ- ড: সউদ ইবনু ‘আব্দুল ‘আযীয আদ দা’জান।\nইমাম মালিক (রহ.) সম্পর্কে যুগশ্রেষ্ঠ ‘আলিমগণের অভিমত : ১. ইমাম শাফি’ঈ (রহ.) বলেন, “আলিমকুল শিরোমণি ইমাম মালিক (রহ.) ‘ইলমের আকাশে এক উজ্জ্বল নক্ষত্র। কেউ ইমাম মালিক (রহ.)-এর স্মৃতিশক্তি, দৃঢ়তা, সংরক্ষণশীলতা ও জ্ঞানের গভীরতার সমপর্যায়ে পৌঁছেনি। আর যে ব্যক্তি সহীহ হাদীসের সন্ধান করে যেন ইমাম মালিক (রহ.)-এর কাছে যায়।” আল ইনতিকা, ২৩, ২৪ পৃষ্ঠা।\n২. ইমাম আহমাদ ইবনু হাম্বার (রহ.) বলেন : “হাদীস ও ফিকহ শাস্ত্রের উপর বিরল পা-িত্যের অধিকারী ইমাম মালিক (রহ.) জ্ঞান-বুদ্ধি ও আদাব আখলাকসহ হাদীসের প্রকৃত অনুসারী ইমাম মালিক (রহ.)-এর মতো আর কে আছে?” তারতীবুল মাদারিক, ১/১৩৩ পৃষ্ঠা।\n৩. ইমাম নাসাঈ (রহ.) বলেন : “তাবি’ঈদের পর আমার কাছে ইমাম মালিক (রহ.)-এর চেয়ে অধিক বিচক্ষণ আর কেউ নেই এবং হাদীসের ক্ষেত্রে তাঁর চেয়ে অধিক আমানতদার আর কে হতে পারে।” আল ইনতিকা, ৩১ পৃষ্ঠা।\nইামাম মালিক (রহ.)-এর গ্রন্থাবলী : ইমাম মালিক (রহ.)-এর বেশ কিছু গ্রন্থাবলী রয়েছে। তন্মধ্যে উল্লেখযোগ্য গ্রন্থ হলো: ১. আল মুওয়াত্ত্বা। তানাবীরুল হাওয়ালিক, ১/৭ পৃষ্ঠা। হাদীসের জগতে কিছু ছোট ছোট সঙ্কলন শুরু হলেও ইমাম মালিক (রহ.)-এর ‘মুওয়াত্ত¦া’ হাদীসের সর্বপ্রথম উল্লেখযোগ্য ও নির্ভরযোগ্য সঙ্কলন। এ গ্রন্থে ইমাম মালিক (রহ.) রাসূলুল্লাহ (সা.)-এর হাদীস, সাহাবী ও তাবি’ঈগণের হাদীস এবং মাদীনাবাসীর ইজমা’সহ অনেক ফিকহী মাস’আলা বিশুদ্ধ সনদের আলোকে সঙ্কলন করেন। দীর্ঘদিন সাধনার পর, কেউ বলেন চল্লিশ বছর সাধনার পর তিনি এ মূল্যবান গ্রন্থ সঙ্কলন করেন। সে সময় বিশুদ্ধতার দিক দিয়ে হাদীসের গ্রন্থ ‘মুওয়াত্ত¦া’ খুবই জনপ্রিয়তা লাভ করে। ইমাম শাফি’ঈ (রহ.) বলেন : “কিতাবুল্লাহ অর্থাৎ- আল-কুর’আনের পরই সর্বাধিক বিশুদ্ধ গ্রন্থ হলো ইমাম মালিক (রহ.)-এর ‘মুওয়াত্ত¦া।” তারতীবুল মাদরিক, ১/১৯১-১৯৬ পৃ:, আত তামহীদ, ১/৭৬-৭৯ পৃষ্ঠা।\nএটা সর্বজন স্বীকৃত সত্য যে, সহীহুল বুখারী সঙ্কলনের পূর্বে মুওয়াত্ত্বাই সর্ববিশুদ্ধ গ্রন্থ ছিলো। সহীহুল বুখারী সঙ্কলনের পর সর্বমহলে সর্ববিশুদ্ধ হাদীস গ্রন্থ হিসেবে এটি প্রসিদ্ধি লাভ করে।\nইমাম মালিক (রহ.)-এর মৃত্যুবরণ: ইমাম মালিক (রহ.) ১৭৯ হিজরী সনে রবিউল আউয়াল মাসে ছিয়াশি বছর বয়সে মাদীনা মুনাওয়ারায় মৃত্যুবরণ করেন। তাঁকে মাদীনার কবরস্থান ‘বাকী আল গারকাদে” দাফন করা হয়। আত্ তামহীদ, ১/৯২ পৃষ্ঠা, তারতীবুল মাদারিক, ২/২৩৭-২৪১ পৃষ্ঠা, সিয়ারু ‘আলামিন নুবালা, ৮/১৩০-১৩৫ পৃষ্ঠা। মহান আল্লাহ্ তাঁকে রহম করুন এবং জান্নাতুল ফিরদাউসে উচ্চস্থান দান করুন। আমীন।\nইমাম মালিক (রহ.)-এর ফাতাওয়া : ইমাম মালিক (রহ.) পবিত্র কুরআন ও সহীহ্ সুন্নাহর অনুসারী ছিলেন। কুরআন-সুন্নাহ্ অনুযায়ী জীবন পরিচালনা করার জন্য তিনি মানুষদেরকে উদ্বুদ্ধ করতেন এবং কুরআন-সুন্নাহ্ অনুযায়ী ফাতাওয়া প্রদান করতেন। ইমাম মালিক (রহ.) কোন বিষয়ে ফাতাওয়া প্রদান করে বলতেন: আমি একজন মানুষ মাত্র, আমি ভুল বলি সঠিকও বলি। অতএব তোমরা আমার মতামতকে চিন্তা করে দেখবে। যে সমস্ত কথা কুরআন ও সুন্নাহ্ অনুযায়ী হয়, তা গ্রহণ করবে। আর যে সমস্ত কথা কুরআন হাদীসের অনুযায়ী হয় না, তা পরিহার করবেন। জলবুল মানাফা’য়া-৪৭ পৃষ্ঠা, ফাতাওয়া-২য় খণ্ড, ৩৮৪ পৃষ্ঠা, ঈকাযুল হিমাম-১০২ পৃষ্ঠা।\nইমাম মালিক (রহ.)-এর এ বক্তব্যে প্রমাণিত হয় যে, পালনীয় বা গ্রহণীয় বিষয় হলো একমাত্র আল-কুরআন ও সহীহ্ হাদীস। কোন ব্যক্তির মত, পথ, মাযহাব বা ত্বরীক্বাহ্ নয়। কারো ফাতাওয়া যদি আল-কুরআন ও সহীহ হাদীস অনুযায়ী হয় তাহলে গ্রহণযোগ্য। আর যদি আল-কুরআন ও সহীহ হাদীস পরিপন্থী হয় তাহলে অবশ্যই তা বর্জন করতে হবে। তিনি যত বড়ই ইমাম ও মুজতাহিদ হোন না কেন। এটা শুধু ইমাম মালিক (রহ.)-এর কথা নয় বরং ইমামে ‘আযম, সাইয়্যিদুল মুরসালীন রাসূল মুহাম্মাদ (সাঃ)-এর অমীয় বাণী। মহানবী (সাঃ) ইরশাদ করেন : যে ব্যক্তি ইসলামে এমন নতুন কিছুর উদ্ভাবন ঘটাবে যা ইসলামে অর্থাৎ- আল-কুর’আন ও সহীহ হাদীসে নেই, তা প্রত্যাখ্যানযোগ্য। সহীহুল বুখারী হা: ২৬৯৭, সহীহ মুসলিম হা : ৪৪৬৭।\nইমাম মালিক (রহ.) আরো বলেন: সাধারণ সকল ব্যক্তির কথা হয় গ্রহণীয় অথবা বর্জনীয়, শুধু মহানবী (সাঃ)-এর সকল কথাই গ্রহণীয়, কোনভাবেই তা বর্জনীয় নয়। ইবনু ‘আবদিল বার- আল জামি’- ২/৯১ পৃষ্ঠা, ইবনু হাযাম-উসূলুল আহ্কাম-৬/১৪৫, ১৭৯ পৃষ্ঠা।\nঅর্থাৎ- শুধুমাত্র মহানবী (সাঃ)-এর সকল শার’ঈ নির্দেশ সম্বলিত কথা ওয়াহীভিত্তিক হওয়ায় নির্দ্বিধায় গ্রহণযোগ্য। আর সাহাবী, তাবি’ঈ বা কোন ইমাম অথবা ‘আলিম সমাজের কথা যদি আল-কুরআন ও সহীহ হাদীসভিত্তিক হয় তাহলে গ্রহণযোগ্য। আর যদি আল-কুরআন ও সহীহ হাদীস বিরোধী হয়, তবে তা অবশ্যই বর্জনীয়। সুতরাং কোন ইমাম বা ‘আলিমের কথা আল-কুরআন ও সহীহ্ হাদীসের নিরিখে যাচাই-বাছাই করা ছাড়া অন্ধ অনুকরণ বা অনুসরণ করা কোনভাবেই শারী’আত সম্মত কাজ নয়।\nএ প্রসঙ্গে ইমাম মালিক (রহ.)-এর একটি ফাতাওয়া এখানে প্রণিধানযোগ্য : ইবনু ওয়াহাব (রহ.) বলেন, আমি ইমাম মালিক (রহ.)কে জিজ্ঞেস করতে শুনেছি ওযূর সময় পায়ের আঙ্গুল খিলাল করা সম্পর্কে? তিনি উত্তরে বলেন: ওযূর মধ্যে এমন কোন নিয়ম নেই। ইবনু ওয়াহাব (রহ.) বলেন : আমি একটু অপেক্ষা করলাম, তারপর মানুষ চলে গেলে ইমাম মালিক (রহ.)কে বললাম : পায়ের আঙ্গুল খিলাল করার ব্যাপারে আমাদের কাছে হাদীস রয়েছে। ইমাম মালিক (রহ.) বললেন : তা কি? আমি বললাম: লাইস ইবনু সা’দ মুসতাওরিদ ইবনু শাদ্দাদ আল কুরাইশী (রাযি.) বলেন: আমি রাসূলুল্লাহ (সাঃ)কে হাতের কনিষ্ঠ আঙ্গুল দিয়ে পায়ের আঙ্গুলের মাঝে খিলাল করতে বা ভালোভাবে ঘষতে দেখেছি।\nইমাম মালিক (রহ.) বলেন: এ হাদীসটি হাসান, তবে আমি ইতোপূর্বে কখনো এ হাদীস শুনিনি। ইবনু ওয়াহাব (রহ.) বলেন: এর পরবর্তীকালে ইমাম মালিক (রহ.)কে ঐ প্রশ্ন করা হলে তিনি উক্ত হাদীসের আলোকে আঙ্গুল খিলাল করার নির্দেশ দিতেন। ইবনু আবী হাতিম- মুকাদ্দামাতুল জারহ ওয়াত তা’দীল-৩১, ৩২ পৃষ্ঠা, ইমাম বায়হাকী- সুনান ১/৮১ পৃষ্ঠা।\nউল্লেখ্য যে, ইমাম মালিক (রহ.)-এর এ সম্পর্কিত ফাতাওয়া হাদীস পরিপন্থী ছিলো, কিন্তু তখন তিনি ঐ হাদীসটি জানতেন না। যখনই হাদীসটি জানলেন এবং তা হাসান বা সহীহ নিশ্চিত হলেন, সাথে সাথে নিজের পূর্ব অভিমত বর্জন করে হাদীস অনুযায়ী ফাতাওয়া প্রদান শুরু করলেন। সহীহ হাদীস পাওয়ার পর নিজের মত প্রতিষ্ঠার জন্য কোন গোঁড়ামী প্রকাশ করলেন না। এরূপই হবে মহান আল্লাহভীরু ও তার রাসূল (সা.)-এর প্রকৃত অনুসারীর অবস্থান। তাঁরা কখনো মহান আল্লাহ্ ও তাঁর রাসূল (সাঃ)-এর মতের ওপর কোন ব্যক্তি এমনকি নিজের মতকেও প্রাধান্য দিতে পারে না। পক্ষান্তরে যারা মহান আল্লাহ্ ও তাঁর রাসূল (সাঃ)-এর মতের ওপর নিজের বা কোন ব্যক্তি ও দলের মতকে প্রাধান্য দিবে তারা প্রকৃত অর্থে মহান আল্লাহ্ ও তাঁর রাসূল (সাঃ)-এর পূর্ণ ঈমানদার ও আনুগত্যশীল হতে পারে না।\nইমাম মালিক (রহ:) আরো বলেন: যে ব্যক্তি কোন বিদ’আত চালু করে এবং মনে করে যে, এটা ভালো কাজ, সে যেন এ দাবি করে যে, মুহাম্মাদ (সা:) রিসালাতের খিয়ানাত করেছেন- [না’ঊযুবিল্লাহ]। কেননা আল্লাহ্ তা’আলা রাসূলুল্লাহ (সা:)-এর জীবদ্দশায় বলেন : “আজ আমি তোমাদের দীনকে পরিপূর্ণ করে দিলাম এবং তোমাদের প্রতি আমার নি’য়ামতকে সম্পূর্ণ করলাম এবং ইসলামকে তোমাদের দীন হিসেবে পছন্দ করে দিলাম। ৫নং সূরা আল-মায়িদাহ, আয়াত নং ৩।\nরাসূলুল্লাহ (সা:)-এর জীবদ্দশায় যা দীন বলে গণ্য হয়নি আজও তা দীন বলে গণ্য হবে না। ইমাম শাতবী-ই’তিসাম-১/৩৩ পৃষ্ঠা, ‘মানহাজ ইমাম মালিক ফি ইসবাতিল ‘আক্বীদাহ-৯৯ পৃষ্ঠা। অর্থাৎ রাসূলুল্লাহ (সা:)-এর জীবদ্দশাতেই মহান আল্লাহ্ ইসলামকে পূর্ণতা দান করেছেন এবং মহানবী (সাঃ) তাঁর রিসালাত সঠিকভাবে প্রচার করেছেন, এরপরও যদি কেউ নতুন ‘ইবাদত আবিষ্কার করে যা রাসূলুল্লাহ (সা:)-এর যুগে ছিলো না তা কোনভাবেই গ্রহণযোগ্য হবে না, বরং তাদের আচরণে এটাই প্রমাণিত হয় যে, রাসূলুল্লাহ (সা:) দীনের এ উদ্ভাবিত অংশ প্রচার না করে রিসালাতের খিয়ানাত করেছেন [না’ঊযুবিল্লাহ]। ইমাম মালিক (রহ.) এ বক্তব্যের মাধ্যমে প্রমাণ করতে চান যে, ইসলামের সবকিছু রাসূলুল্লাহ (সা:)-এর আদেশ-নিষেধের মধ্যেই সীমাবদ্ধ। অতএব একমাত্র তার অনুসরণ করেই ইসলাম পালন করতে হবে। অন্য কোন ইমাম, দরবেশ, পীর বা মাযহাব ও ত্বরীক্বাহ্ নয়। মহান আল্লাহ্ আমাদের সহীহ পথে চলার তাওফীক্ব দান করুন, আমীন।


রোগী-চিকিৎসকের দূরত্ব বাড়বে - Bhorer Kagoj\nবাহরাইন যাচ্ছে যুবারা\nপ্রচ্ছদ বাংলাদেশ স্বাস্থ্য রোগী-চিকিৎসকের দূরত্ব বাড়বে\nস্বাস্থ্যসেবা ও সুরক্ষা আইন\nরোগী-চিকিৎসকের দূরত্ব বাড়বে\nপ্রকাশিত হয়েছে: নভেম্বর ৪, ২০১৯ , ১১:০৭ পূর্বাহ্ণ\n‘রোগী সুরক্ষা আইন’ বদলে হচ্ছে ‘স্বাস্থ্যসেবা সুরক্ষা আইন-২০১৯’। তবে নতুন আইনে রোগী ও চিকিৎসকের সুরক্ষা নিয়ে প্রশ্ন তুলেছেন সংশ্লিষ্টরা। তারা বলছেন, নতুন আইনে রোগী ও চিকিৎসকদের মধ্যে দূরত্ব ঘোচানোর অনেক বিষয় বাদ দেয়া হয়েছে। যোগ হয়েছে ‘বিতর্কিত’ অনেক বিষয়। এতে রোগী ও চিকিৎসকের অসন্তোষ এবং দূরত্ব আরো বাড়বে। তাই মন্ত্রিসভার বৈঠকে যাওয়ার আগেই এই বিষয়গুলো সুরাহার পরামর্শ দেন তারা।\nএদিকে খসড়া আইনে চিকিৎসক-রোগীর দূরত্ব ঘুচবে এবং আইনটিকে রোগীবান্ধব বলে মন্তব্য করেন স্বাস্থ্য অধিদপ্তরের পরিচালক (হাসপাতাল) ডা. আমিনুল হাসান। তিনি ভোরের কাগজকে বলেন, একজন রোগী যাতে স্বাচ্ছন্দ্যে সেবা নিতে পারেন নতুন আইনে এ বিষয়টিকে গুরুত্ব দেয়া হচ্ছে। টেকসই উন্নয়ন লক্ষ্যমাত্রা অর্জন করতে হলে সবার জন্য মানসম্মত স্বাস্থ্যসেবা নিশ্চিত করতে হবে। সরকার সেই চেষ্টাই করছে।\nযে সব বিধান রাখা হয়েছে : সরকারি চাকরিতে কর্মরত কোনো চিকিৎসক অফিস সময়ে বেসরকারি হাসপাতাল বা ব্যক্তিগত চেম্বারে চিকিৎসা দিতে পারবেন না। অমান্য করলে সংশ্লিষ্ট চিকিৎসকের এক লাখ টাকা এবং বেসরকারি হাসপাতালকে ৫ লাখ টাকা জরিমানা বা তিন মাসের বিনাশ্রম কারাদণ্ড হবে। ছুটির দিনে চিকিৎসকদের নিজ নিজ কর্মস্থলের জেলার বাইরে বেসরকারি হাসপাতালে বা ব্যক্তিগত চেম্বারে টাকার বিনিময়ে সেবা দিতেও সরকারের অনুমতি নিতে হবে। তবে কর্তৃপক্ষ যে কোনো সময় জনস্বার্থে সেই অনুমতি প্রত্যাহারও করতে পারবে। চিকিৎসা কেন্দ্রে রোগীদের বসার স্থান থাকতে হবে। অন্যথায় চিকিৎসককে ৫০ হাজার টাকা জরিমানা করা হবে। চিকিৎসাসেবা ফি রসিদের মাধ্যমে আদায় করতে হবে। রোগীদের টাকার রসিদ না দিলে বা হাসপাতালে সংরক্ষণ না করলে দায়ী ব্যক্তি বা প্রতিষ্ঠানকে এক লাখ টাকা জরিমানা ও ১৫ দিনের বিনাশ্রম কারাদণ্ড দেয়া হবে। সরকারি হাসপাতাল প্রদত্ত সেবা এবং রোগীর পরীক্ষা-নিরীক্ষার মূল্য নির্ধারণ করবে। চিকিৎসকের ফি, স্বাস্থ্যসেবা প্রতিষ্ঠানের পরীক্ষা-নিরীক্ষার মূল্যের তালিকা হাসপাতালে বা চেম্বারের দৃশ্যমান স্থানে রাখতে হবে। ব্যক্তিগত চেম্বারে রোগীর চিকিৎসা করানোর ক্ষেত্রে রোগ পরীক্ষার ন্যূনতম চিকিৎসা সরঞ্জাম থাকতে হবে। চিকিৎসকের ব্যবস্থাপত্র ও ভিজিটিং কার্ডে বিএমডিসির নিবন্ধন নম্বর লেখা থাকতে হবে। বেসরকারি হাসপাতালে বা প্রতিষ্ঠানে জরুরি সেবার ব্যবস্থা না থাকলে পাঁচ লাখ টাকা অর্থদণ্ড এবং অনাদায়ে তিন মাসের বিনাশ্রমের বিধান রাখা হয়েছে।\nযা বলছেন সংশ্লিষ্টরা : বাংলাদেশ মেডিকেল এসোসিয়েশনের (বিএমএ) সাবেক সভাপতি ও বঙ্গবন্ধু শেখ মুজিব মেডিকেল বিশ্ববিদ্যালয়ের সাবেক উপ-উপাচার্য অধ্যাপক ডা. রশীদ-ই মাহবুব ভোরের কাগজকে বলেন, চিকিৎসকের সঙ্গে রোগী এবং তার স্বজনদের দূরত্ব ঘোচানো এবং সুস্থ চিকিৎসা ব্যবস্থাপনার লক্ষ্যেই এই আইন তৈরির উদ্যোগ নেয়া হয়েছে। এখানে এমন কোনো বিষয় রাখা উচিত না যাতে দূরত্ব বাড়ে। যেহেতু আইনটি এখনো খসড়া অবস্থায় রয়েছে। আশা করব, কেবিনেটে যাওয়ার আগেই আইনে ফাঁকফোকরগুলো দূর করা হবে।\nরোগী ও চিকিৎসকের মধ্যে দূরত্ব ঘোচানোর ক্ষেত্রে খসড়া এই আইন খুব বেশি ভ‚মিকা রাখবে না বলে মনে করেন বিএমএ মহাসচিব অধ্যাপক ডা. ইহতেশামুল হক দুলাল। তিনি ভোরের কাগজকে বলেন, খসড়া আইনের বিধানগুলো দেখলে মনে হয়, আইন করতে হবে তাই আইন করা হচ্ছে। অনেকটা আইওয়াশ।\nতিনি বলেন, স্বাস্থ্য মন্ত্রণালয় এবং আন্তঃমন্ত্রণালয়ের বৈঠকে আমরা যখন আলোচনা করেছি সেখানে অনেক বিষয় ছিল না। যেমন চিকিৎসা কেন্দ্রে রোগীদের বসার স্থান রাখা এবং তা না রাখলে চিকিৎসককে ৫০ হাজার টাকা জরিমানার বিধানটি ছিল না। এখন কথা হচ্ছে, সরকারি হাসপাতালও রোগীদের বসার জায়গা দিতে পারে না। প্রজাতন্ত্রের সব কর্মকর্তাকে কর্মস্থল ত্যাগের আগে অনুমতি নিতে হয়। সরকারি চিকিৎসক এর বাইরে নন। বিষয়টি আলাদা করে বলার কিছু নেই।\nস্বাস্থ্য আন্দোলনের যুগ্ম আহ্বায়ক ফরিদা আখতারের মতে, আইনের খসড়ায় রোগীর সুরক্ষার বদলে চিকিৎসকদের প্রশাসনিক নিয়ম-কানুনের বিষয়টিকে বেশি প্রাধান্য দেয়া হয়েছে। তিনি ভোরের কাগজকে বলেন, আইনে রোগীদের স্বার্থ কোথায়, কীভাবে দেখা হয়েছে তা পরিষ্কার নয়। চিকিৎসকরা যে বেপরোয়া হয়ে গিয়েছিল সেটিতে লাগাম টেনে ধরার চেষ্টা করা হচ্ছে।


জেনে নিন, সাপে কামড়ালে তাৎক্ষণিক ভাবে কি করবেন? আর কি করবেন না! – আওয়ার নিউজ\nজেনে নিন, সাপে কামড়ালে তাৎক্ষণিক ভাবে কি করবেন? আর কি করবেন না!\nযা করা উচিৎ\nপ্রথমেই সাপে কামড়ানো রোগীকে আশ্বস্ত করতে হবে যে তার কোনো বিপদ হবে না। উত্তেজনা রোগীর হৃদস্পন্দন রেড়ে যায়। এতে বিষ দ্রুত ছড়িয়ে পড়ে। রোগীকে এমনভাবে শোয়াতে হবে যেন কামড়েঁর স্থান হৃদযন্ত্র বরাবর কিছুটা নিচের দিকে থাকে। দেহের আঁটোসাটো পোশাক, অলংকার ইত্যাদি খুলে ফেলুন। কামড়ের ওপর দিকে একটি ফিতা বা রশি দিয়ে শক্ত করে বেধে ফেলুন। বিষক্রিয়ায় রোগীর হৃদয়স্পন্দন অনেক সময় বন্ধ হওয়ার জোগাড় হয়। সে ক্ষেক্রে সিপিআর দিন। অর্থাৎ, কেউ পানিতে ডুবে গেলে বা অন্য কোনো শকে আক্রান্তকে শুইয়ে বুকে দুই হাত দিয়ে চাপ দিতে থাকুন। এভাবে তার হৃদযন্ত্র সচল করে ফেলুন। হাসপাতাল দূরের পথ হলে ফোন দিয়ে বিষ নিস্ক্রিয়করণের কোন ওষুধের নাম শুনে তা প্রয়োগের চেষ্টা করুন।\nযা করা উচিৎ নয়\nকামড়ের স্থান সাবান দিয়ে ধোবেন না। আক্রান্ত স্থানের আশপাশে কেটে রক্ত বের করবেন না। ইলেকট্রিক শক দেবেন না। ঠান্ডা পানি বা বরফ কামড়ের স্থানে ধরবেন না। বড় বিষয়টি হলো, যে সাপ করড়েছে তাকে মারার পেছনে সময় নষ্ট করবেন না। আক্রান্তকে নিয়ে ব্যস্ত হয়ে পড়বেন না। রোগীকে পানি বা কোন ধরনের পানীয় পান করাবেন না। সাপের বিষক্রিয়া দূর করতে এএসভি অ্যান্টিডোট ব্যবহার করা হয়। এভিএস এর আবার মারাত্মক পার্শ্বপ্রতিক্রিয়া রয়েছে। এতে মধ্যম থেকে মারাত্মক অ্যালার্জির সৃষ্টি হয় যাকে অ্যানাফাইল্যাক্সিস বলে। কাজেই দেহে এএসভি প্রয়োগ করার আগে আবার এর পার্শ্বপ্রতিক্রিয়া নিষ্ক্রিয় করার অ্যান্টিডোটসহ ব্যবহার করতে হবে।\nআবার কেউ যদি কখনো বিষাক্ত বা সামান্য বিষাক্ত সাপের কামড় খেয়েও বেঁচে যান, তবে দ্বিতীয়বারের কামড়ে তাকে বাঁচাতে আরো শক্তিশালী এএসভি ব্যবহার করতে হবে। কারণ প্রথম কামড়ের পর তার দেহে অ্যান্টিজের থেকে যায়। দ্বিতীয় কামড়ের কারণে সেই অ্যান্টিজেনের সঙ্গে বিষ মারাত্মক প্রতিক্রিয়া সৃষ্টি করে।\nলাইফ স্টাইল Comments Off on জেনে নিন, সাপে কামড়ালে তাৎক্ষণিক ভাবে কি করবেন? আর কি করবেন না! সংবাদটি প্রিন্ট করুন\n« সৌদি যুবকের পাঁচটি স্বর্ণের গাড়ি নিয়ে লন্ডনজুড়ে লঙ্কাকাণ্ড (পূর্বের সংবাদ)\n(পরের সংবাদ) ইউপি নির্বাচন : পরাজিত প্রার্থীকে বিজয়ী ঘোষণা »


আপনার TikTok প্রবৃদ্ধির জন্য বিশ্লেষণ কেন এতো গুরুত্বপূর্ণ? | Exolyt\nআপনি যখন নিজের TikTok অ্যাকাউন্টটি বাড়িয়ে তুলতে চান, অ্যানালিটিক্স কতটা গুরুত্বপূর্ণ তা অবাক বিষয় হতে পারে। অ্যানালিটিক্স কীভাবে আপনাকে আপনার ভিডিওর সাথে আরও বেশি শ্রোতা এবং আরও অন্যান্য বিষয়াদি পেতে সহায়তা করতে পারে তা আমরা একটি সংক্ষিপ্ত তালিকায় একত্রিত করেছি!\nআপনার অ্যাকাউন্টের সামগ্রিক ভিউ আরও সুন্দর পান :\nআমরা আপনার অ্যাকাউন্টে আরও ভাল ওভারল ভিউ সরবরাহ করি। মোট লাইক, কমেন্ট এবং শেয়ারের পরিমাণ সহজেই সন্ধান করতে পারবেন! আপনার জন্য সর্বাধিক হ্যাশট্যাগ দেওয়া কমেন্ট এবং গড় লাইক এবং কমেন্ট এবং ভিডিও শেয়ার করাও দেখতে পারবেন\nপ্রতিদিনের অগ্রগতি ট্র্যাক করুন:\nআমাদের সার্ভিসের সাহায্যে আপনি সহজেই দেখতে পাবেন যে আপনি প্রতিদিন কত ফলোয়ার এবং লাইক পান! দয়া করে মনে রাখবেন যে আমাদের ওয়েবসাইটটিতে অ্যাকাউন্ট যুক্ত হওয়ার পরেই আমরা প্রতিদিনের অগ্রগতি সরবরাহ করি। আপনি আপনার অ্যাকাউন্টের জন্য তিন মাসের পর্যন্ত হিস্টোরি দেখতে পারবেন!\nআমাদের ভিডিও বিশ্লেষণের সাহায্যে আপনি আপনার সমস্ত ভিডিওর লাইক হিস্টোরি দেখতে পারেন! আপনার ভিডিওগুলিতে যখন বেশি লাইক পরবে এবং পরে যদি সেগুলি আবার জনপ্রিয় হয় তবে আপনি তা সহজেই দেখতে পারবেন! দয়া করে মনে রাখবেন যে আমাদের ওয়েবসাইটটিতে অ্যাকাউন্ট যুক্ত হওয়ার পরেই আমরা ভিডিওর লাইক হিস্টোরি সরবরাহ করি।\nআপনি আপনার সমস্ত ভিডিওকে অন্যান্য ভিডিওর সাথে তুলনা করতে পারবেন এবং এটা সহজেই পারেন।\nপ্রতিযোগীদের সাথে তুলনা করা :\nআপনার যদি ব্যবসা থাকে তবে প্রতিযোগীদের সাথে নিজেকে তুলনা করা বিশেষভাবে গুরুত্বপূর্ণ। আমাদের টুলস (সরঞ্জাম) এর সাহায্যে আপনি খুঁজে পেতে পারেন যে আপনার প্রতিযোগীরা কী করছে এবং তাদের শ্রোতার উপর কী কাজ করছে।\nকী ধরণের কন্টেন্ট (বিষয়বস্তু) সেরা কাজ করে তা সন্ধান করুন:\nএকটি প্রতিবেদন সারণীর মাধ্যমে আপনি দেখতে পারেন যে কোন বিষয়বস্তু আপনার শ্রোতাদের উপর বেশি ক্রিয়াশীল। আপনার সর্বাধিক কমেন্ট করা ভিডিও বা সর্বোচ্চ ব্যবস্থাপনা করা ভিডিওগুলি কী কী? রিপোর্ট সারণী আপনাকে কয়েক সেকেন্ডের মধ্যে তা দেখিয়ে দেবে! ভবিষ্যতে অনুরূপ বা উচ্চ আকর্ষক সামগ্রী তৈরি করতে আপনি এই ইনফরমেশন ব্যবহার করতে পারেন।\nপ্রভাবশালীরা TikTokএ নতুন ভিডিও যুক্ত করলে সহজেই দৃষ্টিগোচর করুন। আপনি যখন নতুন ভিডিও যুক্ত করবেন তখন সময়টিকে ওপ্টিমাইজ (অনুকূলিতকরণ) করতে এই ইন্সাইট (অন্তর্দৃষ্টি) টি ব্যবহার করুন!\nআপনার অ্যাকাউন্ট ফেভারিটে যুক্ত করার কথা মনে রাখবেন:\nআপনি যখন TikTok বিশ্লেষণের জন্য ব্যবহার শুরু করেন, তখন আপনার জন্য গুরুত্বপূর্ণ সমস্ত প্রোফাইল পছন্দ করে নিন! এইভাবে আমরা নিশ্চিত করি যে আপনার প্রিয় প্রোফাইলগুলিতে সমস্ত ডেটা আপ টু ডেট।\nপ্রিমিয়াম Premium পূর্ণ সুবিধা:\nআপনার Premium সাবস্ক্রিপশনের সাহায্যে আপনি আপনার TikTok অ্যাকাউন্টকে সর্বাধিক নির্ভুলতার সাথে ট্র্যাক করতে পারেন এবং আপনি আমাদের দেওয়া সমস্ত ফিচার উপভোগ করতে পারেন।\nPremium বৈশিষ্ট্য সম্পর্কে আরও পড়ুন


বয়কটের রাজনীতি চীনকে দমাতে পারবে কি?\nগত মার্চের শেষদিকে বিশ্বের নজর কেড়েছিল করোনা-বিধ্বস্ত উহান। মাত্র ছ’দিনে একটি বড় হাসপাতাল তৈরি করে। আগেই চীনের ঝুলিতে ছিল সাতদিনে একটি আস্ত হাসপাতাল নির্মাণের অভিজ্ঞতা। ২০০৩ সাল। সার্সের প্রকোপে দেশ কাঁপছে। সরকার প্রযুক্তিবিদদের বলল, কিছু একটা করুন। সরকার যা বলেছিল, প্রকৌশলীরা করে দেখালেন তার থেকেও এগিয়ে। করোনার সময় সরকার বলল, আগের অভিজ্ঞতা কাজে লাগান। জানুয়ারি, ২০২০-তে তাঁরা বিশাল হাসপাতাল গড়লেন আরও কম সময়ে। তখন মনে পড়ল, ২০১৫-য় দক্ষ ইঞ্জিনিয়াররা মধ্য চীনে ৫৭ তলা এক বিল্ডিং নির্মাণ করেছেন ১৯ দিনে! গভীরে গেলে বিস্ময়ের শেষ নেই। এটাই আজকের চীন।\nকিন্তু দেশটি একদিনে এই উচ্চতায় ওঠেনি। দু’টি পুরনো কাহিনীতে নতুন করে চোখ রাখা যায়। উত্তর চীনের তাচাই অঞ্চল। ঢালু বালিময় রুক্ষ প্রান্তর। ন্যাড়া মাটির পাহাড়। চাষ-আবাদের কথা দুঃস্বপ্নেও কেউ ভাবেনি। গত শতকের ষাটের দশক। ৩৬০ জন কৃষকের এক সমবায় মরুবিজয়ের কেতন ওড়াল। চাষিরা পাহাড়ের ধাপে ধাপে বাঁধ দিলেন। মাটি বয়ে নিয়ে ভরাট করলেন। যা দেখতে বিশালাকার টবের মতো হল। ভাবলে অসম্ভব মনে হয়। সেটাই সম্ভব করলেন মহাপ্রাচীর নির্মাণের ঐতিহ্যকে স্মরণ করে। ১৯৬৩-তে হল প্রবল বন্যা। তাচাইয়ের এত মেহনত জলে গেল। নিয়মানুসারে ক্ষতিপূরণ প্রাপ্য। কিন্তু চাষিরা রাষ্ট্রের কাছ থেকে তা নিলেন না। ফের একইরকম নিষ্ঠা ও শ্রমে সেই গ্রাম গড়লেন। এত ফসল ফলালেন যে উদ্বৃত্ত হল!\n১৯৫৮। সাংহাই। একটি কারখানা শুরু হল ১২ জন শ্রমিক নিয়ে। তাঁদের মধ্যে চারজন দৃষ্টিহীন এবং চারজন মূক ও বধির। সূচনা হয়েছিল হাতে চালানো ছোটখাটো যন্ত্র দিয়ে। ’৬৭-তে শ্রমিক বেড়ে হল ৪৬০ জন। তাঁদের মধ্যে ৩৩০ জন প্রতিবন্ধী। দৃষ্টিহীন এবং মূক-বধিরদের কাজ নির্দিষ্ট করা থাকে। তাঁরা সেইমতো মেশিন চালিয়ে কাজ করেন। মূক-বধিররা সঙ্কেতে কথাবার্তা বলেন। দৃষ্টিহীনরা পড়েন, লেখেন ব্রেইল পদ্ধতিতে। কারখানার পরিচালন ব্যবস্থায় যথেচ্ছাচারের প্রতিবাদে আন্দোলন করলেন দৃষ্টিহীনরাই। কমিউনিস্ট পার্টির স্থানীয় নেতৃত্ব ভুল স্বীকার করলেন। প্রতিকার পেলেন শ্রমিকরা। এহেন কারখানাও দেশের উৎপাদন ব্যবস্থায় অবদান রাখে। মাও সে তুং, চৌ এন লাইয়ের দেশে কেউ করুণার পাত্র নয়। প্রতিবন্ধীরাও না। সমাজগঠনে প্রত্যেকেই কিছু না কিছু দিতে পারেন। কারও দান ছোট নয়।\nএকটা ঐতিহাসিক সত্য এই যে, ইংরেজের নির্মম বেনিয়া প্রবৃত্তির কারণে বাংলার তাঁতশিল্পসহ অনেক দেশীয় শিল্প একসময় ধ্বংস হয়ে গিয়েছিল। অসহায় বেকার দেশীয় শিল্পীদের সম্পর্কে নেহরু তাঁর 'ডিসকভারি অফ ইন্ডিয়া'তে লিখেছেন—'তাঁদের কী গতি হবে? পুরনো পেশা তাঁদের বন্ধ হয়ে গেল। নতুন পেশায় যাওয়ার পথ নেই। তাঁদের জন্য অবশ্য মৃত্যুর পথ খোলা ছিল। লক্ষ লক্ষ মানুষ মৃত্যুবরণই করলেন।'\nলর্ড বেন্টিঙ্ক। ব্রিটিশ গভর্নরদের মধ্যে কিছুটা ব্যতিক্রম। ১৮৩৪ খ্রিস্টাব্দ। এক রিপোর্টে তিনি লেখেন—'বাণিজ্যের ইতিহাসে তাঁদের দুঃখ-দুর্দশার কাহিনীর কোনও তুলনা নেই। তাঁতিদের কঙ্কালে ভারতের পথঘাট সাদা হয়ে উঠেছে।'\nবিলিতি পণ্যে ভারতের বাজার ছয়লাপ করে দেওয়ার মতলবেই দেশীয় শিল্প ধ্বংস করা হয়।\nসাধারণ মানুষের কাছ থেকে দু'হাতে লুটে নেওয়া অর্থ এবং অন্যান্য ধনসম্পদ বি‍লেতে পাচার করার প্ল্যানের বিরুদ্ধে রামমোহন থেকে নৌরজি—অনেক মনীষী সরব হন।\nসেই ‘ড্রেন থিয়োরি’ ফের প্রাসঙ্গিক হয়ে উঠেছে। শুধু বদলে গিয়েছে লুণ্ঠনকারীর নাম। ইংরেজের স্থলে চীনারা।\nইংরেজরা করেছিল ভারতে ঢুকে। বণিকের বেশে এসেছিল। সুচ থেকে ফাল হওয়ার ম্যাজিক সাহেবরা দেখিয়েছে। বণিকরাই একচ্ছত্র শাসক হয়ে উঠেছিল। শাসনক্ষমতা দখল করার পর দখলে নিয়েছিল ভারতবাসীর ইচ্ছে-অনিচ্ছেটুকুও।\nআজকের চীন করছে দূর থেকে। বন্ধুত্বের ছলনায়। বিশ্বায়নের বাধ্যবাধকতার সুড়ঙ্গ দিয়ে প্রবেশ করে। চীন প্রবেশ করেছে ভারতের আলপিন টু এলিফ্যান্ট মার্কেটে। শুধু ভারতের বাজার দখল করেনি, দখল করেছে প্রতিবেশী দেশগুলিরও বাজার। ভারতের পণ্য উৎপাদন যেসব দেশে রপ্তানির উপর অনেকাংশে নির্ভরশীল। প্রতিবেশী দেশগুলিতে ভারতের পুঁজি বিনিয়োগের ক্ষেত্রগুলিও সঙ্কুচিত করে দিতে মরিয়া বেজিং।\nতাহলে দেখা যাচ্ছে, চীন একে একে ভারতের এবং প্রতিবেশীদের বাজারের দখল নিচ্ছে। প্রতিবেশীদের উস্কানি দিচ্ছে ভারত সম্পর্কে বিরূপ হওয়ার জন্য। চেষ্টা করছে ভারতের সঙ্গে চীনের সীমান্ত বিরোধে নতুন মোড় দিতে। আকসাই চীন ’৬২-তে দখল করেছে লালফৌজ। এখন তাদের লক্ষ্য, ভারতের ভিতরে ঢুকে চীনের ভূখণ্ডের আয়তন তস্করের মতো কিছুটা বাড়ানো।\nসম্প্রতি লাদাখের গলওয়ানে ঘটে যাওয়া আগ্রাসনের পর ভারতকে ভাবতেই হচ্ছে, চীনের দূর লক্ষ্যটা কী? মানচিত্র কিছুটা চওড়া করেই কি থামবে মাওয়ের দেশ? কমিউনিস্ট চীনের প্রথম চেয়ারম্যানের অপূর্ণ স্বপ্ন তো এত সামান্য নয়। তা যে আরও অনেক বড় …! জিনপিংয়ের লালসা দেখে মনে হয়, তিনিই মাওয়ের যোগ্যতম উত্তরসূরি। এর পাথুরে প্রমাণ রেখে যেতে তিনি প্রতিজ্ঞাবদ্ধ! ২০১৭-তে ভুটান সীমান্তের ডোকলামে জি জিনপিং প্রশাসনের অসভ্যতার সময়েই বুঝে নেওয়া দরকার ছিল। নেপালে কমিউনিস্ট সরকার প্রতিষ্ঠার পিছনে চীনের অতি উৎসাহ দেখেই বুঝে নেওয়া দরকার ছিল। পালা বদলের পর থেকে নেপাল সরকারের উগ্র চীন-প্রীতির ভিতরেও রসদ রয়েছে। মশলা রয়েছে ইমরান সরকারের তিড়িবিড়িংয়ের ভিতরেও। এত বার চীনের মুখচিত্র পড়তে না-পারার মূল্যই কি দিতে হচ্ছে ভারতকে? এবার উপলব্ধি করা দরকার, চীন কি একবিংশ শতকের প্রধান সাম্রাজ্যবাদী হয়ে উঠতে বদ্ধপরিকর? অথচ, এই চীন একদিন ভারতবন্ধু সোভিয়েত রাশিয়ার নিন্দে করত ‘সমাজতান্ত্রিক সাম্রাজ্যবাদী’ বলে!\nনয়া সাম্রাজ্যবাদী চীনকে সামলানোর পথ তবে কী? প্রথম দাবি উঠেছে, চীনকে উচিত শিক্ষা দিতে হবে। দ্বিতীয়টা দাবির থেকেও ছাপিয়ে গিয়েছে। ভারতের প্রায় সর্বত্র আওয়াজ উঠেছে, চীনকে বয়কট করো।\nবয়কটের ইতিহাস ১৪০ বছরের পুরনো। বয়কট আন্দোলনের শক্তিটা আমরা জানি। কিন্তু চীনকে নিয়ে এই যে সঙ্কট, তাতে এই অস্ত্রের কার্যকারিতা কতটুকু?\nপ্রথমে আসা যাক উচিত শিক্ষা দেওয়ার প্রসঙ্গে। চোখে চোখ রেখে কথা বলা। গর্জন। আস্ফালন। এসব চলতেই পারে। কিন্তু সামরিকভাবে উচিত শিক্ষা দেওয়ার দিন আজ কতটা বাস্তব? ভারত চীন, দুটি দেশই যে পরমাণুশক্তিধর! সেক্ষেত্রে কূটনৈতিক লড়াই অনেক নিরাপদ। দুই দেশের জন্যই। আঞ্চলিক শান্তি সুস্থিতির\nপক্ষেও। সবার আগে প্রতিবেশীসহ নিকটবর্তী দেশগুলির সঙ্গে সম্পর্ক আরও উন্নত করতে হবে। তারপর পাশে পেতে হবে বিশ্ব জনমত। চীন যে কী বস্তু তা করোনা-বিধ্বস্ত পৃথিবী জানে। এখন কাজটা খুব কঠিন নয়। ভারতের আজকের গার্জেনদের মুনশিয়ানার পরীক্ষা এখানেই।\n‘ছেড়ে দাও রেশমি চুড়ি বঙ্গনারী/ কভু হাতে আর প’রো না’-র দিন তো দু’হাজার কুড়ি নয়। চীনকে বা চীনা পণ্য বয়কটের যে আওয়াজ উঠেছে, তার ভিতরে স্বদেশি যুগের আবেগ কিছুটা আছে বটে, প্রকট হচ্ছে বাস্তব বোধের অভাবটিও। সেদিন রাজনৈতিক স্বাধীনতা অর্জনের বাধ্যবাধকতা ছিল। মানুষ কৃচ্ছ্রসাধন করেছিল পুণ্যার্জনের জ্ঞানে।\nস্বাধীন দেশের নাগরিককে সেই পথে হাঁটতে আজ বাধ্য করা যায় না। চীনকে সর্বতোভাবে ত্যাগের জন্য অন্তত সমমানের বিকল্প রাখতেই হবে। উন্নততর বিকল্পের দাবিটা পরবর্তী অধ্যায়।\nরবীন্দ্রনাথ সেদিন রাষ্ট্রের উপরে সমাজকে স্থান দিতে বলেছিলেন। ব্রিটিশ রাজশক্তির কথা মনে রেখে বলেছিলেন, সুগঠিত সমাজকে রাষ্ট্রীয় নিপীড়ন শেষ করতে পারে না। সমাজ তার প্রাণশক্তি দিয়ে আত্মরক্ষা করতে সমর্থ। কিন্তু রাষ্ট্রনির্ভর দেশ ধ্বংস হয়ে যেতে পারে। কবি গ্রিস ও রোমের কথা মনে করিয়ে দিয়েছেন। বিপরীতে বার বার বিদেশিদের হাত লুণ্ঠিত হওয়ার পরেও মাথা তুলে দাঁড়িয়েছে ভারত। সমাজপ্রধান দেশের লক্ষণ: পরমুখাপেক্ষী নয়। সততার সঙ্গে দেশের বুদ্ধিশক্তি ও কর্মশক্তিকে সংঘবদ্ধ করে। দেশের সব প্রান্তে এই আদর্শ ছড়িয়ে দেওয়ার উপর গুরুত্ব দেয়।\nগ্রিক ‘autarkeia’ থেকে এসেছে ইংরেজি ‘autarky’। অর্থনৈতিক স্বয়ম্ভরতা। প্রাণশক্তিতে ভরপুর এক সমাজের কথাই রবীন্দ্রনাথ কল্পনা করেছিলেন। মোদিজির গলাতেও অবিকল সেই সুর। এমন সমাজনির্ভর দেশ বিশ্বাসঘাতক চীনকে রুখতেই পারে। কিন্তু সেই সংঘবদ্ধ সমাজ তৈরির প্রথম শর্তটি যে সততা! রাষ্ট্রনির্মাণ প্রক্রিয়ার ভিতরে তার কতটুকু অবশিষ্ট রেখেছে ভারতের আজকের রাজনীতি? যে-দেশে একটি প্রকল্প গড়ার আগে শাসক দল অঙ্ক কষতে বসে জায়গাটিতে বিরোধীদের প্রভাব বেশি কি না কিংবা সামান্য ত্রাণ থেকে বিধবাভাতা, সবেতেই রাজনীতি পার্সেন্টেজ চায়, সেই দেশ শিল্প-বাণিজ্যে চীনকে টক্কর দেবে!\nকোন চীন, তার সামান্য বিবরণ দিয়েই এই লেখার শুরু। শেষ করছি মহম্মদ বিন তুঘলকের ডবল কৃতিত্ব দিয়ে। তুঘলক রাজধানী দিল্লি থেকে দৌলতাবাদে সরিয়ে নিয়ে গিয়েছিলেন। প্রাণ হাতে নিয়ে ছুটতে হয়েছিল সকলকেই। শিশু-কাঁখে মা থেকে বৃদ্ধ-বৃদ্ধা। অন্ধ খোঁড়া অসুস্থদেরকেও। যাঁরা একেবারে যেতে পারলেন না, তাঁরা কোতল হলেন! কয়েক বছর কাটল। সম্রাট বুঝলেন, ভুল করেছেন। খামখেয়ালি সম্রাটের আদেশে দিল্লিতেই ফিরে এল রাজধানী। কিন্তু এবার সকলকে ফেরাতে ব্যর্থ হলেন। ৬০০ মাইল দূরে দৌলতাবাদেই রয়ে গেলেন শিল্পী, বাস্তুকার প্রভৃতি গুরুত্বপূর্ণ নাগরিকরা।\nবুদ্ধির জড়তা না এলে সম্প্রীতির সঙ্কট অনিবার্য করে তোলা যায় না। এজন্য অবশ্যই দুয়ো প্রাপ্য জিনপিংয়ের। কিন্তু, এই বয়কটের রাজনীতির ভিতরে তুঘলকের পরিণতি কিছুমাত্র লুকিয়ে নেই কি?


Director Srijit Mukherjee tested Covid Positive and was in home isolation, Kolkata: বছরের শুরুতেই টলিউডে দুঃসংবাদ! করোনা আক্রান্ত পরিচালক সৃজিত মুখোপাধ্যায়\nCovid Infection in Bengal: শুধু সৃজিত মুখোপাধ্যায় নয়, করোনা আক্রান্ত সঙ্গীত পরিচালক জিৎ গঙ্গোপাধ্যায়ও।\nUpdated: January 2, 2022 7:04:13 pm\nট্যুইট করে এই খবর দেন পরিচালক।\nCovid Infection in Bengal: বছরের শুরুতেই টলিউডে দুঃসংবাদ বয়ে আনল করোনা সংক্রমণ। কোভিড আক্রান্ত হলেন পরিচালক সৃজিত মুখোপাধ্যায়। ট্যুইট করে নিজেই এখবর জানান পরিচালক। পাশাপাশি তাঁর পরামর্শ, ‘গত কয়েকদিন যারা সংস্পর্শে এসেছেন, তাঁরা যেন নিজেদের আইসোলেটেড রাখেন।‘ সৃজিতের মেয়ে এবং স্ত্রী মিথিলা, দু’জনে পরিচালকের থেকে পৃথক থাকছেন। সেই ট্যুইটে উল্লেখ করেন সৃজিত মুখোপাধ্যায়।\nএদিকে, গত চারদিনে রাজ্যে চারগুণ বেড়েছে করোনার সংক্রমণ। বেড়ে চলা সংক্রমণে লাগাম পরাতে ফের একবার কড়া বিধি-নিষেধের পথে হাঁটল রাজ্য সরকার। আগামিকাল থেকেই জারি হচ্ছে অনির্দিষ্টকালীন এই বিধি-নিষেধ। আজ নবান্নে সাংবাদিক বৈঠকে জানিয়েছেন মুখ্যসচিব।\nCorona Infectionsrijit mukherjeetollywood\nWeb Title: Director srijit mukherjee tested covid positive and was in home isolation kolkata\nহিন্দি সিনেমার ভিড়ে বাংলা সিনেমা হল পাচ্ছে না কেন? মমতাকে চিঠি বাংলা পক্ষর


অটোরিকশায় এসে যুবলীগ নেতাকে গুলি করে ও কুপিয়ে হত্যা\nকক্সবাজারের মহেশখালীতে মো. রুহুল কাদের (৩৫) নামের এক যুবলীগ নেতাকে গুলি করে ও কুপিয়ে হত্যা করা হয়েছে। সোমবার (১৮ অক্টোবর) রাত সাড়ে ১০ টার দিকে মহেশখালী উপজেলার কালারমার ছড়া বাজারের পূর্বপাশে ফকির জুম পাড়ায় এ ঘটনা ঘটে। নিহত যুবলীগ নেতা ওই এলাকার মোহাম্মদ আমিনের ছেলে এবং মহেশখালী উপজেলা বঙ্গবন্ধু ফাউন্ডেশনের সভাপতি ও ইউনিয়ন যুবলীগের সাবেক সহ-সভাপতি।\nনিহত রহুল কাদেরের বিরুদ্ধে একাধিক মামলা রয়েছে বলে জানিয়েছে পুলিশ।\nমহেশখালী থানার ওসি মো. আব্দুল হাই ঘটনার সত্যতা নিশ্চিত করেছেন। তিনি বলেন, ‘এলাকায় আধিপত্য বিস্তারকে কেন্দ্র করে এ খুনের ঘটনা ঘটতে পারে। পুলিশ লাশ উদ্ধার করে ময়নাতদন্তের জন্য পাঠিয়েছে। আসামিদের গ্রেফতারের চেষ্টা চলছে।’


বুধবার | ৬ই জুলাই, ২০২২ খ্রিস্টাব্দ | ২২শে আষাঢ়, ১৪২৯ বঙ্গাব্দ | বর্ষাকাল | দুপুর ১:৪৬\nপল্লী বিদ্যুতের আলোয় আলোকিত লক্ষ্মীপুরের চর আলীহাসান\n১২:২০ পূর্বাহ্ণ, মে ২৯, ২০১৯\nমো. নিজাম উদ্দিন : বৃদ্ধ দিন মজুর আমির হোসেনের স্বপ্ন ছিলো একদিন তার ঘরটি বিদ্যুতের আলোয় আলোকিত হবে। এখন তার স্বপ্নটি বাস্তবে রুপ নিলো। বর্তমান প্রধানমন্ত্রী “শেখ হাসিনার উদ্যোগ, ঘরে ঘরে বিদ্যুৎ” প্রকল্পের আওতায় এখন তার ঘরে বিদ্যুতের বাতি জ¦লছে। আমির হোসেনের মতো একই স্বপ্ন দেখেছেন কৃষক জালাল ডালি, মো. লিটন, হুমায়ূন পাটারী, জেলে লোকমান হোসেন ও সফিক মাঝিসহ অনেকে। আজ তারাও বিদ্যুৎ সুবিধা ভোগ করছেন। বৈদ্যুতিক লাইটের পাশাপাশি তাদের অনেকের ঘরে এখন ফ্যানও ঘুরছে। গত সোমবার লক্ষ্মীপুর পল্লী বিদ্যুৎ সমিতির “আলোর ফেরিওয়ালা”র মাধ্যমে চর আলী হাসান গ্রামের ৭৪ জন গ্রাহককে বিদ্যুৎ সংযোগ প্রদান করা হয়। ওই এলাকার আরও প্রায় অর্ধশতাধিক গ্রাহক আপেক্ষায় আছে বিদ্যুৎ সুবধিার আওতায় আসতে। পর্যায়ক্রমে আগামী কয়েকদিনের মধ্যেও তাদের বিদ্যুৎ সংযোগ প্রদান করা হবে বলে জানিয়েছেন লক্ষ্মীপুর পল্লীবিদ্যুৎ কর্তৃপক্ষ।\nসরেজমিনে গিয়ে দেখা গেছে, লক্ষ্মীপুর সদর উপজেলার মেঘনার উপকূলীয় এলাকা চর রমনী মোহন ইউনিয়নের চর আলী হাসান গ্রাম। গ্রামটিতে বেশির ভাগ নি¤œভিত্ত আয়ের মানুষের বসবাস। সাধারণত জেলে, কৃষক এবং দিনমজুরী পোশা এদের আয়ের উৎস্য। অনুন্নত রাস্তাঘাট এবং বিভিন্ন নাগরিক সুযোগ-সুবিধা থেকে বঞ্চিত এ এলাকার বাসিন্দারা। তবে বর্তমান আওয়ামীলীগ সরকারের আমলে “ঘরে ঘরে বিদ্যুৎ” প্রকল্পের আওতায় গ্রামবাসী এখন বিদ্যুৎ সুবিধার আওতায় অন্তভূক্ত হয়েছে। ফলে গ্রামটির বেশিরভাগ অংশ বিদ্যুতের আলোয় আলোকিত হয়েছে।\nস্থানীয় বাসিন্দা আলমগীর হোসেন জানান, দীর্ঘদিন থেকে এলাকার মানুষের স্বপ্ন ছিলো এলাকায় বিদ্যুতের লাইন আসবে আর তারা বিদ্যুৎ সংযোগ পাবে। অতীতে বিদ্যুতের ঘাটতি থাকার কারণে নতুন করে কোন বিদুতের লাইন নির্মাণ করা হয়নি এবং সংযোগও প্রাদন করা হয়নি। কিন্ত বর্তমান সরকার ডিজিটাল বাংলাদেশ গড়ার লক্ষ্যে ঘরে ঘরে বিদ্যুৎ সংযোগ পৌঁছে দিতে উদ্যোগ নিয়েছে। সেই লক্ষ্যে মাঠ পর্যায়ে পল্লী বিদ্যুৎ সমিতি কাজ করে যাচ্ছে।\nসাইজ উদ্দিন নামে স্থানীয় এক বাসিন্দা বলেন, ‘‘দীর্ঘ প্রতীক্ষার পর এখন আমরা বিদ্যুৎ সংযোগ পেয়েছি। সরকারের এ উদ্যোগকে আমরা সাধুবাদ জানাই। ঘরে বিদ্যুৎ থাকায় আমাদের জীবন যাত্রার মান কিছুটা উন্নত হয়েছে। আগে ছেলেমেয়েদের লোখাপড়ায় খুব অসুবিধে হতো। কিন্তু বিদ্যুৎ আসার পর তারা এখন স্বাচ্ছন্দ্যে লেখাপড়া করতেছে।’’\nস্থানীয় কৃষক আবু মোল্লা জানান, রমজান মাসে বিদ্যুৎ সুবিধায় আসতে পেরে এলাকার মানুষ অনেক খুশি।\nনিজাম উদ্দিন নামে এক বিদ্যুৎ প্রতাশী গ্রাহক বলেন, ‘‘একই লটের আওতায় তিনিসহ আরও প্রায় অর্ধশতাধিক গ্রাহক এখনো বিদ্যুৎ সুবিধার আওতায় আসতে পারেননি। এর মধ্যে একটি মসজিদ, একটি মাদ্রাসা ও একটি প্রাথমকি বিদ্যালয়ও রয়েছে। ইতোমধ্যে তাদের ঘরগুলোতে ওয়ারিং এর কাজ সম্পন্ন হয়েছে।’’ তাদের ওয়ারিং পরিদর্শন করে প্রয়োজনীয় কাগজপত্র জমা নিয়ে “আলোর ফেরিওয়ালা”র মাধ্যমে সংযোগ প্রদানের জন্য পল্লী বিদ্যুৎ সমিতির প্রতি অনুরোধ জানান তিনি।\nস্থানীয় মসজিদ কমিটির সাধারণ সম্পাদক নুর হোসেন বলেন, ‘‘রমজানে মসজিদে নামাজের সময় অনেক মুসুল্লী উপস্থিত হয়। গরমের কারণে নামাজ পড়তে তাদের কিছুটা কষ্ট হয়। মসজিদে বিদ্যুৎ সংযোগ থাকলে কষ্ট কিছুটা লাগব হতো।’’\nলক্ষ্মীপুর পল্লী বিদ্যুৎ সমিতির জেনারেল ম্যানেজার মো. শাহজাহান কবির জানান, ‘‘শেখ হাসিনার উদ্যোগ, ঘরে ঘরে বিদ্যুৎ’’ সম্পূর্ণ সরকারী অর্থ এবং হয়রানিমুক্তভাবে বাস্তবায়ন করা হচ্ছে। এরই ধারাবাহিকতায় জেলার প্রত্যন্ত অঞ্চলের প্রতিটি ঘরে শতভাগ কার্যক্রম সম্পন্ন করার লক্ষ্যে কাজ করছে যাচ্ছে লক্ষ্মীপুর পল্লী বিদ্যুৎ সমিতি। তিনি বলেন, ‘‘প্রতি মাসে আমরা ৫-৬ হাজার মিটার সংযোগ প্রদান করে থাকি। যে কোন গ্রাহক চাইলেই খুব সহজেই বিদ্যুতের সংযোগ নিতে পারে। এছাড়া নিরবিচ্ছিন্ন বিদ্যুৎ সরবরাহ দিতে আমাদের পুরো ইউনিট সর্বদা কাজ করে যাচ্ছে।’’


চিকিৎসক আকাশের আত্মহত্যা স্ত্রীসহ অভিযোগপত্রে ৫ আসামি\nপ্রকাশ: বৃহস্পতিবার, ১২ সেপ্টেম্বর, ২০১৯, ১২:০০ এএম | প্রিন্ট সংস্করণ Count : 27\nঅভিযোগপত্রভুক্ত আসামিরা হলো চিকিৎসক আকাশের স্ত্রী তানজিলা হক চৌধুরী মিতু, তার মা শামীমা শেলী, বাবা আনিসুল হক চৌধুরী, ছোট বোন সানজিলা হক চৌধুরী আলিশা এবং মিতুর কথিত বন্ধু ডা. মাহবুবুল আলম। মামলার ছয় আসামির মধ্যে যুক্তরাষ্ট্রপ্রবাসী ভারতীয় নাগরিক উত্তম প্যাটেল নামের একজনকে অভিযোগ থেকে অব্যাহতি দেওয়া হয়েছে।\nচট্টগ্রাম মহানগর পুলিশের অতিরিক্ত উপ-কমিশনার (প্রসিকিউশন) মো. কামরুজ্জামান জানান, ‘আত্মহত্যায় প্ররোচনার অভিযোগে মিতু, তার বাবা-মা ও বোন এবং ডা. মাহবুবুল আলমসহ মোট পাঁচজনকে অভিযোগপত্রে আসামি করা হয়েছে।\nসোমবার এটি প্রসিকিউশন শাখায় জমা পড়ে। বুধবার অভিযোগপত্রটি সংশ্লিষ্ট আদালতে পাঠানো হয়েছে।’ চান্দগাঁও থানার পরিদর্শক (তদন্ত) আবদুর রহিমও অভিযোগপত্র জমা দেওয়ার বিষয়টি নিশ্চিত করেছেন।\n১ ফেব্রুয়ারি ডা. আকাশের মা জোবেদা খানম বাদী হয়ে দÐবিধির ৩০৬ ধারায় আত্মহত্যার প্ররোচনার অভিযোগ এনে ছয়জনকে আসামি করে মামলাটি করেছিলেন। ৩২ বছর বয়সি আকাশ চট্টগ্রাম মেডিকেল কলেজ হাসপাতালে কর্মরত ছিলেন। ‘থ্রি ডক্টরস’ নামে মেডিকেল ভর্তির একটি কোচিং সেন্টার চালাতেন তিনি।\nতার স্ত্রী মিতু কুমিল্লা মেডিকেল কলেজে এমবিবিএস শেষ করে চট্টগ্রাম মেডিকেলে ইন্টার্ন করেন। সেখানেই আকাশের সঙ্গে তার পরিচয়, ২০১৬ সালে বিয়ে। বিয়ের পরপরই উচ্চ শিক্ষার জন্য যুক্তরাষ্ট্রে চলে যান মিতু। সেখান থেকে ১৩ জানুয়ারি দেশে ফেরেন তিনি। এরপর ৩১ জানুয়ারি ভোরে নগরীর চান্দগাঁও আবাসিক এলাকার বাসায় ইনজেকশনের মাধ্যমে নিজের শরীরে বিষ প্রয়োগ করে আত্মহত্যা করেন আকাশ।\nআত্মহত্যার আগে ফেসবুক স্ট্যাটাসে তিনি স্ত্রীর বিরুদ্ধে ‘বিয়েবহিভর্‚ত সম্পর্ক’ ও ‘প্রতারণার’ অভিযোগ করে যান। এর ‘প্রমাণ’ হিসেবে মিতুর সঙ্গে তার ‘বন্ধুদের’ বেশ কিছু ছবিও তিনি ফেসবুকে তুলে দিয়ে যান। এরপর ৩১ জানুয়ারি রাতে নন্দনকানন এলাকায় এক আত্মীয়র বাসা থেকে মিতুকে আটক করে পুলিশ। আগস্টের শেষ সপ্তাহে উচ্চ আদালত থেকে এ মামলায় জামিন নেন মিতু। অন্য আসামিরা সবাই পলাতক।


Bijoynews24.com - জাতীয় অনলাইন প্রেসক্লাবের লগোর জন্য প্রযুক্তিবিদ মোস্তাফা জব্বারের কাছে আমরা কৃতজ্ঞ\nপ্রথম পাতা » Slider » জাতীয় অনলাইন প্রেসক্লাবের লগোর জন্য প্রযুক্তিবিদ মোস্তাফা জব্বারের কাছে আমরা কৃতজ্ঞ\nজাতীয় অনলাইন প্রেসক্লাবের লগোর জন্য প্রযুক্তিবিদ মোস্তাফা জব্বারের কাছে আমরা কৃতজ্ঞ\n২০১২ সাল । অনলাইন নিউজ পোর্টাল রেজিষ্ট্রেশন নিয়ে তখন চলছে তোলপাড়। ১৫ অক্টোবর-২০১২ থেকে বাংলাদেশ অনলাইন নিউজ পোর্টাল এসোসিয়েশন ‘বনপা’র আন্দোলন দেশব্যাপী তুঙ্গে। বনপা আন্দোলনের সাথে একমত পোষণ করে তথ্যমন্ত্রী হাসানুল হক ইনু ১৬ সদস্য বিশিষ্ট অনলাইন গণমাধ্যম নীতিমালা বাস্তবায়ন কমিটি গঠন করেন এবং নীতিমালা তৈরীর জন্য ৬ সদস্যের কমিটি গঠন করেন। এই কমিটির আহ্বায়ক হলেন পিআইবি’র মহাপরিচালক শাহ্ আলমগীর । সদস্য হলেন প্রযুক্তিবিদ মোস্তাফা জব্বার,বনপা’র সভাপতি হিসেবে আমি, বোমা’র সাধারন সম্পাদক এ,কে,এম শরিফুল ইসলাম খানসহ আরো তিন জন। কিন্তু অনলাইন গণমাধ্যম নীতিমালা প্রস্তুত করার সমস্ত দায়িত্বই প্রযুক্তিবিদ মোস্তাফা জব্বার স্যারের উপর চাপিয়ে দেয়া হলো । তিনি প্রায় এক বছর ধরে অনেক পরিশ্রম করে দাঁড় করালেন “অনলাইন গণমাধ্যম নীতিমালা-২০১২”। ২০ পৃষ্ঠার এই নীতিমালাতে আমরা সদস্যরা খুব কম সংখ্যক পয়েন্ট দিয়ে তাঁকে সহযোগিতা করেছিলাম। এর মধ্যে আমি বনপা’র পক্ষ থেকে বিনামুল্যে নিউজ পোর্টাল রেজিষ্টেশন দেয়ার বিষয়টি সংযোজন করিতে সক্ষম হয়েছিলাম। এ ব্যাপারে পিআইবি’র মহাপরিচালক শাহ্ আলমগীর স্যার,প্রযুক্তিবিদ মোস্তাফা জব্বার স্যার ও বোমা’র সাধারন সম্পাদক এ,কে,এম শরিফুল ইসলাম খানের সমর্থন ছিল শত ভাগ । আজ অনলাইন নিউজ পোর্টাল রেজিষ্ট্রেশন দেয়ার যে প্রক্রিয়া সরকার সূচনা করেছে তার অধিকাংশ কৃতিত্বই শাহ্ আলমগীর স্যার ও প্রযুক্তিবিদ মোস্তাফা জব্বার স্যারের । আমরা বনপা’র পক্ষ থেকে ধন্যবাদ জানাই তাঁদেরকে।\nমোস্তাফা জব্বার স্যারের সাথে পূর্ব যোগাযোগ থাকলেও “অনলাইন গণমাধ্যম নীতিমালা-২০১২” বাস্তবায়ন কমিটির সদস্য হওয়ার সুবাধে সর্ম্পকটা আরো গভীর হয়। এ সময় কক্সবাজারে দেশের প্রথম অনলাইন প্রেসক্লাব গঠন করে বনপা’র তৎকালীন সিনিয়র সহ-সভাপতি অধ্যাপক আকতার চৌধুরী সারা দেশে আলোড়ন সৃষ্টি করেন।\nবনপা’র গঠনতন্ত্রে একটি নিউজ পোর্টাল থেকে যেহেতু ১জন সদস্য হওয়ার সুযোগ আছে। সেহেতু অনলাইনে কর্মরত সাংবাদিকদের জাতীয় পর্যায়ে কোন সংগঠন না থাকায় অনেকেই অনলাইন প্রেসক্লাব গঠনের তাগিদ দেন। বিষয়টি নিয়ে আমি ভাবতে শুরু করি। প্রথমেই আলোচনা করি সহকর্মী অধ্যাপক আকতার চৌধুরীর সাথে ।\nজাতীয় অনলাইন প্রেসক্লাব গঠনের কথা জানাতেই অধ্যাপক আকতার চৌধুরী আমাকে উৎসাহিত করলেন । তিনি এ বিষয়ে সংশ্লিষ্ট সকলের সাথে আলাপ করে একটি তারিখ নির্ধারণ করে ঢাকায় বসার কথা বললেন। আমি বনপা’র প্রতিষ্ঠাতা সাধারন সম্পাদক মিজানুর রহমান হেলাল, সহ-সভাপতি মুহিত চৌধুরী,সুভাষ সাহা, নির্মল বড়–য়া মিলন, সিনিয়র যুগ্ম সাধারন সম্পাদক এম, আলী হোসেন,যুগ্ম সা. সম্পাদক ইঞ্জি. রোকমুনুর জামান রনি, সাংগঠনিক সম্পাদক আমিরুল ইসলাম আসাদ,প্রচার সম্পাদক সোহেল রেজাসহ বনপা’র কেন্দ্রীয় নেতৃবৃন্দ’র সাথে আলাপ করে ২০১৪ সালের ৬ জুন জাতীয় অনলাইন প্রেসক্লাব গঠনের জন্য ঢাকাতে বসার আহ্বান জানাই । সিদ্ধান্ত হয় ওই দিন প্রযুক্তিবিদ মোস্তাফা জব্বার স্যারের ১৮৮ আরামবাগের আনন্দ কম্পিউটার্স এর অফিসে বসেই গঠন করা হবে জাতীয় অনলাইন প্রেসক্লাব। যথারীতি উপস্থিত সকল নেতৃবৃন্দ । স্যার আমাদের তাঁর স্বভাব সুলভ সহাস্যে বসতে দিয়ে জানতে চাইলেন আমরা কেন তাঁর অফিসে সমবেত হলাম। অনলাইন সাংবাদিকদের জন্য জাতীয় অনলাইন প্রেসক্লাব গঠনের প্রস্তাব করায় তিনি বললেন সুন্দর আইডিয়া। আমি তোমাদের সাথে একমত । আমি মনে করি এটি এখন সময়ের দাবি। তিনি পরামর্শ দিলেন প্রথমে ১৫ সদস্য বিশিষ্ট একটি আহ্বায়ক কমিটি গঠন করার জন্য। এর মধ্যে একজন আহ্বায়ক ও একজন সদস্য সচিব থাকবে। স্যারের এ প্রস্তাবে সবাই একমত পোষণ করে আমার নাম সর্ব সম্মতিক্রমে সদস্য সচিব হিসেবে ঘোষণা করা হলো । অধ্যাপক আকতার চৌধুরী এবং এম,আলী হোসেন যৌথ ভাবে আহ্বায়ক হিসেবে স্যারের নাম প্রস্তাব করলে উপস্থিত সবাই তাঁকে স্বাগত জানিয়ে সমর্থন দিলেন । স্যার প্রথমে নিজের ব্যস্ততার কথা বলে অপারগতা প্রকাশ করলেন। কিন্তু আমরা সবাই নাছোড় বান্দা । অবশেষে তিনি রাজি হলেন । প্রযুক্তিবিদ মোস্তাফা জব্বার স্যারের হাতেই সূচনা হলো “জাতীয় অনলাইন প্রেসক্লাবের”। তিনি প্রায় এক সপ্তাহ ধরে ভেবে তৈরী করলেন “জাতীয় অনলাইন প্রেসক্লাবের” একটি সুন্দর লগো । লগোটি আজ ছড়িয়ে পড়েছে জাতীয় অনলাইন প্রেসক্লাবের প্রতিটি জেলা ,উপজেলায় শাখায়। এটি আজ বাস্তব ইতিহাস। এ জন্য আমরা স্যারের কাছে কৃতজ্ঞ।\nপ্রযুক্তিবিদ মোস্তাফা জব্বার আজ মন্ত্রী । উপযুক্ত মন্ত্রণালয়েই দায়িত্ব দিয়েছেন দেশের প্রধানমন্ত্রী জননেত্রী শেখ হাসিনা । আমরা বনপা ও জাতীয় অনলাইন প্রেসক্লাবের সকল সদস্য দোয়া করি তিনি যেন জননেত্রীর আস্তাভাজন হয়ে নিজের মেধা ও মননশীলতা দিয়ে দেশের কল্যাণে কাজ করে যেতে পারেন\nকুষ্টিয়ায় বিয়ের দাবীতে প্রেমিকের বাড়ীতে প্রেমিকার অনশন\nকুষ্টিয়া রেনউইক যজ্ঞেশ্বর বিনোদন রিসোর্ট পার্কের উদ্ধোধন করলেন মাহবুব-উল আলম এমপি হানিফ


ভালো-মন্দ নামের কারণে মানুষের জীবন ভালো-মন্দ হয়! - জানতে হবে\nHome / ইসলাম / ভালো-মন্দ নামের কারণে মানুষের জীবন ভালো-মন্দ হয়!\nইসলামিক মাসালা মাসায়েলঃ নবজাতক শিশুর সুন্দর ও অর্থবোধক নাম রাখার জন্য মাতাপিতার আরো একটি বিশেষ কর্তব্য। অন্তত জন্মের সপ্তম দিবসে তার জন্য একটি শ্রুতিমধুর ও অর্থবোধক নাম রাখা উচিত। আল্লাহ্ তাআলা হজরত আদমকে (আ.) সব জিনিসের নাম শিখিয়ে দিয়েছিলেন। ফলে হজরত আদম (আ.) আল্লাহ শিখানো জ্ঞানে সবকিছুর নাম বলে দিয়ে নিজের শ্রেষ্ঠত্বের প্রমাণ করেছিলেন। পবিত্র কুরআনে বর্ণিত এই ঘটনা থেকে এটুকু বোঝা যায় যে, নাম জানা বা নাম রাখার বিষয়টি অত্যন্ত তাৎপর্যপূর্ণ।\nমানুষের জীবনের নামের অনেক প্রভাব পড়ে। তাই সন্তানের জন্য একটি সুন্দর অর্থবোধক নাম রাখা প্রত্যেক পিতামাতার গুরুদায়িত্ব। যাতে এ নামের প্রভাবে পরবর্তী জীবনের সন্তানের স্বভাব-চরিত্রে শুভ্রতা ফুটে উঠে। এ ব্যাপারে হাদিস শরিফে বর্ণিত আছে, হজরত সাঈদ ইব্ন মুসাইয়্যাব (রা.) থেকে বর্ণিত, তিনি বর্ণনা করেন যে, তাঁর দাদা হাযন রাসূলুল্লাহ্ (সা.)-এর খিদমতে গেলে তিনি জিজ্ঞাসা করেন তোমার নাম কি? তিনি বললেন, আমার নাম হাযন (শক্ত)।\nপ্রতিদিন ইসলামিক অজানা বিষয় সম্পর্কে জানতে ক্লিক করুনঃ ইসলামী জীবন বিধান\nরাসূলুল্লাহ্ (সা.) বললেন, না বরং তোমার নাম হওয়া উচিৎ ‘সাহল’ (সহজ সরল)। তিনি উত্তরে বললেন, আমার পিতা আমার যে নাম রেখেছেন তা আমি পরিবর্তন করব না। সাঈদ ইবন মুসাইয়্যাব (রা.) বলেন, এরপর আমাদের পরিবারের পরবর্তীকালে কঠিন অবস্থা ও পেরেশানী লেগেই থাকত। (সহিহ বুখারি, সূত্র : মিশকাত শরিফ, পৃষ্ঠা-৪০৯)\nতাই অর্থ না জেনে নাম রাখা ঠিক নয়। এতে অর্থ বিকৃতি ও হাস্যকর পরিস্থিতি সৃষ্টি হওয়ার সম্ভাবনা থাকে। অধিকন্তু নাম রাখার ক্ষেত্রেও অর্থ, প্রয়োগবিধি ও ঐতিহাসিক প্রেক্ষাপট স্মরণ রাখা একান্ত প্রয়োজন। বিদেশী ভাষার অর্থ জানা, সচেতন শিক্ষিত ব্যক্তির সহায়তা নিয়ে নাম রাখা বাঞ্ছনীয়। বিশিষ্ট ব্যক্তিবর্গের নামে নাম রাখাও একটি নিরাপদ পন্থা।\nআরো পড়ুনঃ কোরআন তেলাওয়াতকারীর জন্য রয়েছে বিশেষ পুরস্কার\nসপ্তম দিনে শিশুর নামকরণ করা উত্তম। হাদিস শরিফে ইরশাদ হয়েছে, হজরত সামুরা ইব্ন জুন্দুব (রা.) থেকে বর্ণিত, তিনি বলেন রাসূলুল্লাহ্ (সা.) ইরশাদ করেন, প্রত্যেক নবজাতক আকিকার সাথে সম্পৃক্ত থাকে, জন্মের সপ্তম দিন তার পক্ষ থেকে প্রাণী জবেহ্ করবে, তার নাম রাখবে আর মাথা মু-ন করবে। (তিরমিজি শরিফ, প্রথম খণ্ড, পৃষ্ঠা-১৩৬; আবু দাউদ, দ্বিতীয় খণ্ড, পৃষ্ঠা-৪৪)\nনবজাতকের নাম রাখার সময় একটি সুন্দর অর্থবোধক নাম রাখা প্রত্যেক পিতামাতার অবশ্য কর্তব্য। এ ক্ষেত্রে হাদিস শরীফ ইরশাদ হয়েছে, হজরত আবূ হুরায়রা (রা.) থেকে বর্ণিত, তিনি বলেন, রাসূলুল্লাহ্ (সা.) ইরশাদ করেন, পিতার উপর নবজাতকের হক হল তার জন্য সুন্দর নাম রাখা। (কানজুল উম্মাল, ১৬তম খণ্ড, পৃষ্ঠা-৪১৭)\nএ প্রসঙ্গে রাসূলুল্লাহ্ (সা.) বলেন, আল্লাহ্র নিকট সবচেয়ে প্রিয় নাম হলো আবদুল্লাহ্ ও আবদুর রহমান। (কানজুল উম্মাল, ১৬তম খণ্ড, পৃষ্ঠা-৪১৭)\nআল্লাহ্ তাআলা বহু গুণবাচক নাম রয়েছে। ঐ সমস্ত নামের সাথে ‘আবদ’ শব্দ যোগ করে নাম রাখা উত্তম। অনুরূপভাবে নবী-রাসূল ও ওলী-বযূর্গগণের নামের সাথে মিলিয়ে নাম রাখাও উত্তম। অজ্ঞাতসারে বা অবহেলাবশত কোন অর্থহীন বা বিদঘুটে কোনো নাম রেখে ফেললে তা পরিবর্তন করে একটি সুন্দর অর্থবোধক নাম রাখা অবশ্য কর্তব্য।\nআরো পড়ুনঃ কথায় কথায় কসম করা মারাত্মক অপরাধ এবং তার শাস্তি!\nরাসূলুল্লাহ্ (সা.) কোনো সাহাবী ইসলাম পূববর্তী যুগের রাখা এ ধরনের কোনো নাম শুনতে পেলে সাথে সাথে তা পরিবর্তন করে একটি সুন্দর অর্থবোধক ও শ্রুতিমধুর নাম রেখে দিতেন। হাদিস শরিফে উল্লেখ আছে, হজরত আব্বাস (রা.) থেকে বর্ণিত, তিনি বলেন, হজরত জুওয়ারিয়া (রা.)-এর পূর্ব নাম ছিল ‘বাররাহ’। রাসূলুল্লাহ্ (সা.) তার নাম পরিবর্তন করে জুওয়ারিয়া রাখলেন। (মুসলিম শরিফ, দ্বিতীয় খণ্ড, পৃষ্ঠা-২০৮)\nPrevious কোরআন তেলাওয়াতকারীর জন্য রয়েছে বিশেষ পুরস্কার\nNext শয়তান থেকে বাঁচার দোয়া ও ঘরকে শয়তান মুক্ত রাখতে করণীয়\nফজরের নামাজের ফজিলতঃ মুসলমানদের জন্য ঈমান আনার পরেই পাঁচ ওয়াক্ত নামাজের প্রতি সর্বাধিক গুরুত্ব দেওয়া …


২০২০ সালের পঞ্চম শ্রেণীর শিক্ষার্থীদের প্রস্তুতি : পর্বসংখ্যা-৮২\nবাংলাদেশ ও বিশ্বপরিচয় ষষ্ঠ অধ্যায় : জলবায়ু ও দুর্যোগ\nপ্রিয় পঞ্চম শ্রেণীর শিক্ষার্থী বন্ধুরা, শুভেচ্ছা নিয়ো। আজ তোমাদের বাংলাদেশ ও বিশ্বপরিচয় বিষয়ের ‘ষষ্ঠ অধ্যায় : জলবায়ু ও দুর্যোগ’ থেকে আরো ৬টি সংক্ষিপ্ত উত্তর প্রশ্ন এবং ৩টি প্রশ্নগুলোর উত্তর দাও নিয়ে আলোচনা করা হলো।\nপ্রশ্ন : প্রতিটি দুর্যোগ মোকাবেলায় আমরা কী করব?\nউত্তর : নিজেদের প্রস্তুত রাখব।\nপ্রশ্ন : দুর্যোগের পূর্বাভাস জানতে পারলে কী করব?\nউত্তর : সাথে সাথে এলাকায় মাইকযোগে প্রচার করে মানুষকে সতর্ক করব।\nপ্রশ্ন : বাংলাদেশে শতকরা কত ভাগ এলাকায় বিভিন্ন ধরনের দুর্যোগ ঘটে?\nউত্তর : বাংলাদেশে শতকরা প্রায় ৬৪ ভাগ এলাকায় বিভিন্ন ধরনের দুর্যোগ ঘটে।\nপ্রশ্ন : দীর্ঘকাল ধরে শুষ্ক আবহাওয়া ও অপর্যাপ্ত বৃষ্টিপাতের কারণে কী হবে?\nউত্তর : খরা হবে।\nপ্রশ্ন : মানুষ সচেতন ও সতর্ক থাকলে কী থেকে আত্মরক্ষা করতে পারে?\nউত্তর : প্রাকৃতিক দুর্যোগ।\nপ্রশ্ন : জ্বর, ডায়রিয়া, হাম, ইনফ্লুয়েঞ্জা, আমাশয়সহ নানা অসুখে ভোগে কারা? উত্তর : শিশুরা।\nপ্রশ্নগুলোর উত্তর দাও\nপ্রশ্ন : বাংলাদেশের কোন অঞ্চলগুলোতে নদীভাঙনের প্রবণতা রয়েছে? কেন?\nউত্তর : বন্যা নদীভাঙনের একটি অন্যতম প্রাকৃতিক কারণ। বন্যার অতিরিক্ত স্রোত ও ঢেউ নদীর পাড়ে আঘাত হানে, ফলে বন্যার সময় নদীভাঙন মারাত্মক রূপ ধারণ করে। অন্য দিকে মানবসৃষ্ট কারণের মধ্যে রয়েছেÑ নদী থেকে বালু উত্তোলন ও নদীতীরবর্তী এলাকার গাছপালা কেটে ফেলা। এসব কারণে বাংলাদেশের বিভিন্ন অঞ্চলে নদীভাঙনের প্রবণতা রয়েছে।\nপ্রশ্ন : বাংলাদেশের কোন অঞ্চলগুলোতে খরা বেশি হয়? কেন?\nউত্তর : বাংলাদেশের উত্তর-পশ্চিমাঞ্চলে খরার প্রবণতা বেশি। অপর্যাপ্ত বৃষ্টিপাত এবং অল্পসংখ্যক নদী থাকার কারণে এসব অঞ্চলে খরা বেশি হয়। এটা হলো প্রাকৃতিক কারণ। এ ছাড়াও মানবসৃষ্ট কারণের মধ্যে রয়েছেÑ গাছ কেটে ফেলা, কল-কারখানার মাধ্যমে সৃষ্ট বায়ুদূষণ। ফলে এসব অঞ্চলের তাপমাত্রা বেড়ে যায় এবং পরিবেশ শুষ্ক হয়ে যায়। এসব কারণেই আমাদের দেশের কোনো কোনো অঞ্চল বিশেষ করে উত্তর-পশ্চিমাঞ্চলে খরা দেখা দেয়।\nপ্রশ্ন : বাংলাদেশের কোন অঞ্চলগুলো ভূমিকম্পপ্র্রবণ? কেন?\nউত্তর : বাংলাদেশ ভৌগোলিক অবস্থানগত কারণেই ভূমিকম্পের নিশ্চিত ঝুঁকিতে রয়েছে। বাংলাদেশের ঢাকা, সিলেট, রংপুর ও চট্টগ্রাম অঞ্চলে ভূমিকম্পের ঝুঁকি বেশি রয়েছে। এসব অঞ্চলে অপরিকল্পিতভাবে ভবন নির্মাণ করার কারণে ভূমিকম্পের ঝুঁকিতে রয়েছে।\nনবম ও দশম শ্রেণীর শিক্ষার্থীদের লেখাপড়া : রসায়ন ও বাংলা প্রথম পত্র রসায়ন ষষ্ঠ অধ্যায় : মোলের ধারণা ও রাসায়নিক গণনা\nবাংলা প্রথম পত্র গদ্যাংশ : অভাগীর স্বর্গ\nশান্ত-মারিয়াম বিশ^বিদ্যালয়ের ২২তম নবীন শিল্পী চারুকলা প্রদর্শনী-২০২০-এ অংশগ্রহণ\n২০২০ সালের অষ্টম শ্রেণীর শিক্ষার্থীদের প্রস্তুতি : পর্বসংখ্যা-১০৭ ইংরেজি চধৎঃ-ঈ : এৎধসসধৎ : ঞৎধহংভড়ৎসধঃরড়হ ড়ভ ঝবহঃবহপব\nঅষ্টম শ্রেণীর শিক্ষার্থীদের প্রস্তুতি : বাংলা প্রবন্ধ : বাংলা ভাষার জন্মকথা\nএকাদশ-দ্বাদশ শ্রেণীর বইÑ দি রয়েল গাইড


বেসরকারি হাসপাতালে ডেঙ্গু পরীক্ষার ফি পাঁচশ’ টাকা নির্ধারণ\n২৮ জুলাই, ২০১৯ ০৩:৩১ পিএম\nমেডিভয়েস রিপোর্ট: রাজধানীতে ডেঙ্গু জ্বরের প্রকোপ মোকাবেলায় ডেঙ্গু পরীক্ষার মূল্য নির্ধারণ করে দিয়েছে সরকার। ঢাকাস্থ প্রাইভেট হাসপাতাল- ক্লিনিক, ডায়াগনিস্টিক সেন্টারগুলোর পরিচালক/ ব্যবস্থাপনা পরিচালকদের সঙ্গে স্বাস্থ্য অধিদপ্তরের ডেঙ্গু রোগ নির্ণয় ও চিকিৎসা' সংক্রান্ত এক সভায় এ সিদ্ধান্ত নেয়া হয়েছে।\nরোববার (২৮ জুলাই) স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদের সভাপতিত্বে স্বাস্থ্য ভবনের সম্মেলন কক্ষে এই সভা অনুষ্ঠিত হয়। বিষয়টি নিশ্চিত করেছেন স্বাস্থ্য অধিদপ্তরের মেডিকেল অফিসার (হাসপাতাল) ডা. শাহ্ আলম সিদ্দিকী।\nতিনি বলেন, আজ স্বাস্থ্য অধিদপ্তরের মাননীয় মহাপরিচালক অধ্যাপক আবুল কালাম আজাদ স্যারের সভাপতিত্ত্বে স্বাস্থ্য ভবনের সম্মেলন কক্ষে এই জরুরী সভাটি অনুষ্ঠিত হয়। পরবর্তী ঘোষণা না আসা পর্যন্ত এই মূল্য তালিকা কার্যকর থাকবে। কাউকে প্যানিকড না হওয়ার জন্য অনুরোধ করা হচ্ছে। জ্বর হলেই নিশ্চিত হবার জন্য ডেঙ্গু রোগের পরীক্ষা করুন। ইনশাল্লাহ আমরা সরকারি- বেসরকারি স্বাস্থ্য সেবা প্রতিষ্ঠান সমূহ সম্মিলিতভাবে ডেঙ্গুর ভয়াবহতা মোকাবেলা করতে সক্ষম হবো।\nসভায় ডেঙ্গু টেস্টের মূল্য নির্ধারণসহ বিভিন্ন সিদ্ধান্ত গ্রহণ করা হয়। নিম্নে এগুলো তুলে ধরা হলো:\n১) ডেঙ্গু রোগ নির্ণয়ের জন্য টেস্টগুলোর মূল্য নিম্নরূপ হবে:\nখ) IgM+IgG : ৫০০ টাকা (সর্বোচ্চ), যার পূর্বমূল্য ছিল ৮০০–১৬০০ টাকা।\n৪) ডেঙ্গু রোগীর সংখ্যার অনুপাতে ডাক্তার, নার্সসহ প্রয়োজনীয় জনবল বৃদ্ধি করা হবে।\nঅধ্যাপক ডা. আবুল কালাম আজাদ ডা. শাহ্ আলম সিদ্দিকী ডেঙ্গু পরীক্ষা স্বাস্থ্য অধিদপ্তর\nরাজধানীতে রক্তদানকারী সংগঠনের জাতীয় সম্মেলন অনুষ্ঠিত\nগণস্বাস্থ্য মেডিকেল শিক্ষার্থীদের ক্লাস-পরীক্ষা বর্জন নবম দিনে


শিশুদের ঘন ঘন হাই তোলার ৫টি কারণ, তা নিয়ন্ত্রণের সহজ উপায় জানুন - DNA বাংলা\nশিশুদের ঘন ঘন হাই তোলার ৫টি কারণ, তা নিয়ন্ত্রণের সহজ উপায় জানুন\nআমরা জানি না দিনে কতবার হাঁচি দেয় এবং আমরাও জানি না। হাওয়া আমাদের জীবনের একটি সাধারণ অংশ। এটি একটি প্রতিক্রিয়া যা প্রতিটি ব্যক্তির দ্বারা করা হয়। এই ধরনের শিশুদের মধ্যে, হাই তোলা সবচেয়ে সাধারণ প্রতিক্রিয়াগুলির মধ্যে একটি। সাধারণত, যখন বাচ্চারা হাই তোলে, তখন বড়রা বুঝতে পারে যে তারা ক্লান্ত। কিন্তু শিশুর ঘন ঘন হাই তোলা এমন কিছুর লক্ষণ হতে পারে যা বাবা-মায়ের সচেতন হওয়া দরকার। আজকের নিবন্ধটি এই বিষয়ে। আজকে আমরা এই প্রবন্ধের মাধ্যমে জানাব যে শিশুর ঘন ঘন হাই তোলা কতটা সাধারণ এবং কতটা গুরুতর।এছাড়া এর কারণগুলি এবং কীভাবে এটি নিয়ন্ত্রণ করা যায় সে সম্পর্কেও জেনে নিন।\nআসুন আমরা আপনাকে বলি যে শিশুর হাই তোলা খুবই সাধারণ ব্যাপার। এটা তাদের দৈনন্দিন জীবনের একটি অংশ। এ নিয়ে গবেষণায়ও বেরিয়ে এসেছে, যা থেকে জানা যায় যে হাই তোলাকে ছোট বাচ্চাদের বিকাশের লক্ষণ হিসেবে বিবেচনা করা হয়।\nএকই সময়ে, আরও কিছু গবেষণা রয়েছে যা পরামর্শ দেয় যে কিছু ঘুমের সমস্যা বা ঘুমের প্রতিবন্ধক অ্যাপনিয়ার কারণেও হাই উঠতে পারে। এই গবেষণায়, ছোট বাচ্চাদের পাশাপাশি প্রাপ্তবয়স্কদের মধ্যে হাই তোলার এই কারণগুলি বর্ণনা করা হয়েছে।\nছোট বাচ্চারা দিনে কতবার হাই তোলে?\nসাধারণত আমরা শিশুদের হাঁচি গণনা করি না। কিন্তু NCBI-এর একটি গবেষণা বলছে, জন্ম থেকে 12 বছর বয়সী শিশুরা দিনে9বার হাই তোলে।\nকোন সময়ে একটি ছোট শিশুর হাই তোলা স্বাভাবিক?\nযাইহোক, রাতে ঘুমানোর আগে, দিনে ঘুমানোর আগে, বিকেলে এবং সন্ধ্যায়, শিশুরা হাঁসতে থাকে। কিন্তু যখন তারা জেগে ওঠে, অর্থাৎ সকালে এবং বিকেলে ঘুম থেকে ওঠার পরে তখন হাই তোলা খুবই সাধারণ বলে মনে করা হয়।\nবাচ্চাদের হাঁচির কারণ\nযেমনটি আমরা আগেই বলেছি, ছোট বাচ্চাদের হাই তোলা অনেক কাজের। তবে এর পিছনে কিছু গুরুতর এবং কিছু সাধারণ কারণ থাকতে পারে। জেনে নিন এই কারণগুলো নিম্নরূপ-\n1- অল্পবয়সী ছেলেমেয়েরা যদি বেশিবার হাই তোলে, তাহলে এর পেছনে মস্তিষ্ক সংক্রান্ত কিছু সমস্যা থাকতে পারে। উদাহরণস্বরূপ, মাল্টিপল স্ক্লেরোসিসের সমস্যা হল হাই তোলার একটি কারণ। ব্যাখ্যা করুন যে এটি একটি অটোইমিউন সমস্যা যা মস্তিষ্কের পাশাপাশি স্পাইনাল কর্ডকেও প্রভাবিত করতে পারে। এ ছাড়া মস্তিষ্কের সমস্যা যেমন স্ট্রোক, মৃগীরোগ, টিউমার ইত্যাদিও হাই তোলার পেছনে থাকতে পারে।\n2- শিশু যখন বেশি ক্লান্ত বোধ করে তখন সে বারবার হাই তুলতে থাকে। যাইহোক, শিশু ছাড়াও, এই উপসর্গটি প্রাপ্তবয়স্কদের মধ্যেও ক্লান্তি বলে মনে করা হয়। শিশুরা যখন খুব ক্লান্ত হয়ে পড়ে, তখন তারা বারবার হাই তুলতে শুরু করে।\n3- প্রায়শই আপনি নিশ্চয়ই দেখেছেন যে কিছু শিশু দিনের বেলায় বারবার হাই তুলতে শুরু করে। কারণ এই শিশুরা দিনের বেলা ঘুমাতে অভ্যস্ত। যখন তাদের ঘুমের সময় ঘনিয়ে আসে, তখন তারা তাদের চারপাশে হাঁসতে থাকে।\n4- এমনকি যখন শিশুদের শরীরের তাপমাত্রা কমতে শুরু করে, তখনও শিশুরা জমে যেতে পারে। শিশুরা যদি এমন কোনো ওষুধ সেবন করে, যার কারণে মস্তিষ্কের তাপমাত্রা বেড়ে যায়, তাহলে অতিরিক্ত ওষুধের কারণে হাই উঠতে পারে। এ ছাড়া শিশুরা যদি হাইপোথার্মিয়া অর্থাৎ তাপমাত্রা কমানোর ওষুধ সেবন করে, তাহলে তাদের কম হাই উঠতে পারে। তবে এই পরিস্থিতি খুব কমই দেখা যায়।\n5 - যখন শিশু পর্যাপ্ত ঘুম পায় না, তখন সে হাঁচি শুরু করে। এই সম্পর্কিত গবেষণাও সামনে এসেছে, যা পরামর্শ দেয় যে ঘুমের অভাব ছোট বাচ্চাদের পাশাপাশি প্রাপ্তবয়স্কদেরও হাই তোলার কারণ।\nঅল্পবয়সী বাচ্চাদের হাঁচি নিয়ন্ত্রণের উপায়\nযদি অল্পবয়সী বাচ্চাদের ঘন ঘন হাই উঠতে থাকে এবং এর পেছনের কারণগুলো উপরে উল্লেখ করা হয়েছে, তাহলে নিম্নলিখিত উপায়ে তা নিয়ন্ত্রণ করা যেতে পারে।\n1- যেহেতু জ্যাম খাওয়া ক্লান্তির উপসর্গ, সেহেতু বাবা-মায়ের উচিত সন্তানের ক্লান্তি আছে কি না, সেদিকে খেয়াল রাখতে হবে, শিশু ক্লান্ত হলে তাকে সঙ্গে সঙ্গে ঘুমাতে হবে।\n2 - ঘুমের অভাবের কারণে, ভিড় হয়, এমন পরিস্থিতিতে শিশুর পূর্ণ ঘুম হওয়া প্রয়োজন।\n3 - জন্মের শুরু থেকে6মাস পর্যন্ত শিশুর বুকের দুধ খাওয়ানো আবশ্যক।\n4 - বাচ্চাদের ঘুমের ধরন ঘন ঘন পরিবর্তন করবেন না।\n5 - ছোট শিশুর ঘুমানোর জায়গা ঠিক করুন।\n6 - শিশুদের ঘুমানোর জন্য সঠিক বিছানা বেছে নিন।\n7 - বাচ্চাদের ঘুমানোর এবং জেগে ওঠার সময় ঠিক করুন এবং শিশুকে একই সময়ে ঘুমাতে দিন। একটি টাইম টেবিল তৈরি করে বারবার হাঁচির সমস্যা দূর করা যায়।\nশিশুদের ঘন ঘন হাই তোলার ৫টি কারণ, তা নিয়ন্ত্রণের সহজ উপায় জানুন Reviewed by Riya Saha on March 25, 2022 Rating: 5